
otmica 


Sve je zavijeno tajnom — progovorio je D'Arnot. — Iz 
najpouzdanijih izvora znam da ni policija ni posebni 
agenti glavnoga štaba nemaju ni pojma kako se to zbilo. 
Samo znaju, a to zna svatko, da je Nikolas Rokoff 
pobjegao. 

John Clayton, lord Greystoke — onaj koji je bio 
»Tarzan-majmun« — sjedio je šuteći u pariškom stanu 
svog prijatelja poručnika Paula d'Arnota, zureći 
zamišljeno u vršak čiste cipele. 

Glavom su mu se vrzle mnoge misli što ih je potakao 
bijeg njegova krvnog neprijatelja iz francuskog vojnog 
zatvora. Na temelju svjedočanstva majmuna-čovjeka 
Rokoffa su bili osudili na doživotnu robiju. 

Razmišljao je o onom što je Rokoff sve činio da ga 
ubije, te je shvatio da sve to neće biti ništa prema onomu 
što će željeti i snovati da učini sad kad se ponovno 
oslobodio. 

Tarzan je nedavno doveo ženu i dijete u London da ih 
ne izlaže neudobnosti i opasnostima kišnog doba na 
njihovu prostranom imanju Uziriju — zemlji divljih 
afričkih ratnika  Vazirija kojima je majmun-čovjek 
jednom vladao. 

Prešao je Kanal da nakratko pohodi starog prijatelja, 
ali je vijest o Rokoffovu bijegu već bacila sjenu na taj 
izlet, tako da je, iako je bio upravo stigao, već 
namjeravao da se vrati u London. 


— Ne da se bojim za sebe, Paule — progovorio je 
napokon. — Mnogo sam puta u prošlosti omeo Rokoffove 
spletke protiv mene. Ali sad imam druge na brizi. Koliko 
znam, taj će mi čovjek prije zadati udarac preko moje 
žene i sina nego, izravno, jer sigurno shvaća da mi 
nikako drukčije ne može prouzročiti veću bol. Moram se 
odmah vratiti i s njima ostati dok Rokoffa ne uhvate — ili 
dok ga ne ubiju. 

Dok su ta dvojica razgovarali u Parizu, druga dvojica 
razgovarali su u kućici u predgrađu Londona. Obojica 
bili su tamni, sumnjivi ljudi. 

Jedan je nosio bradu, ali je drugi, koji je bio blijed od 
duga boravka u zatvorenim prostorijama, imao crne 
čekinje stare tek nekoliko dana. Taj je govorio. 

— Moraš obrijati tu bradu, Alexise — upućivao je svog 
prijatelja. — On bi te ovako odmah prepoznao. Moramo 
se sad ovdje rastati, a kad se ponovno sastanemo na 
palubi Kincaida, nadajmo se da će s nama biti dva 
poštovana gosta koji nikako ne mogu predviđati kakvo 
im ugodno putovanje spremamo. Za dva sata trebalo bi 
da s jednim od njih budem na putu u Dover, a sutra 
ujutro, ako pažljivo slijediš moje upute, trebalo bi da ti 
stigneš s drugim, ako se on, dakako, vrati u London 
onako brzo kako to ja predviđam. I novac i radost, kao i 
druga dobra nagradit će nam napore, moj dragi Alexise. 
Glupi Francuzi toliko su dana skrivali činjenicu da sam 
pobjegao da sam imao dovoljno prilike da razradim plan 
naše pustolovine, tako da jedva postoji mogućnost da 
negdje nešto zapne. A sad do viđenja, i sretno! 

Tri sata kasnije penjao se poštar stepenicama stana 
poručnika Paula d'Arnota. 

— Telegram za lorda Greystokea — najavio je sluzi 
koji je bio odgovorio na zvono. — Je li ovdje? 

Čovjek je odgovorio da jest. Potpisavši da je primio 
telegram, odnio ga je Tarzanu, koji je već bio spreman da 


otputuje u London. 

Tarzan je razderao omotnicu, a kad je pročitao, 
problijedio je. 

— Pročitaj, Paule — progovorio je predajući telegram 
D'Arnotu. — Već je tu. 

Francuz je uzeo telegram i pročitao: 


Jack ukraden iz vrta sukrivnjom novog sluge. Dođi od- 
mah. 
JANE 


Kad je Tarzan skočio iz putničkih kola koja su ga bila 
dočekala na postaji, te potrčao stepenicama do svoje 
kuće, dočekala ga je na vratima žena suhih očiju, ali 
gotovo mahnita od straha. 

Brzo je Jane Porter Clayton ispričala sve što je 
saznala o otmici dječaka. 

Dadilja ga je vozila suncem osvijetljenim pločnikom 
pred kućom, kad se na uglu ulice zaustavio zatvoreni 
taksi. Žena je tek malo obraćala pažnju tim kolima. 
Samo je zamijetila da ne izlaze nikakvi putnici, kao da 
vozač čeka da mu iz stana pred kojim je stao iznesu 
vozarinu. 

Gotovo u isti trenutak novi sluga Carl dotrčao je iz 
Greystokeove_ kuće i rekao da gospodarica želi s 
djevojkom na časak govoriti, i da, dok se ne vrati, treba 
da malog Jacka prepusti njegovoj brizi. 

Žena je rekla da nije nimalo sumnjala u pobude tog 
čovjeka, dok nije doprla do vrata kuće, kad joj je palo na 
pamet da ga opomene da ne okreće kolica tako da sunce 
svijetli djetetu u oči. 

Kad se okrenula da mu to dovikne, iznenadila se 
videći kako on vozi kolica brzo prema uglu, a u isto je 
vrijeme ugledala kako se vrata taksija otvaraju a na 
otvoru se na trenutak pojavljuje crnomanjasto lice. 

Odmah joj se učini da je dijete u opasnosti, pa je, 


vrisnuvši, skočila niza stepenice i pojurila pločnikom 
prema taksiju, gdje je sad Carl dodavao dijete 
crnomanjastom čovjeku. 

Upravo kad je ona stigla do kola, Carl je skočio do 
svog saveznika te je za sobom zalupio vratima. U isto 
vrijeme vozač je nastojao pokrenuti motor, ali je bilo očito 
da se nešto pokvarilo, kao da ne hvataju zupčanici, i 
tako je dadilja, dok je vozač gurao polugu natrag i kolima 
nekoliko palaca uzmicao da onda ponovno pokusa 
krenuti naprijed, mogla stići sve do taksija. 

Skočivši na podnožnik, pokušavala je oteti dijete iz 
ruku strančevih, te je tu, vičući i boreći se, ostajala ćak i 
pošto je taksi krenuo. Tek kad je automobil prošao 
Greystokeovu kuću, i to već u priličnoj brzini, Carl ju je, 
udarivši je snažno po licu, uspio oboriti na pločnik. 

Njezin vrisak privukao je sluge i članove obitelji iz 
obližnjih stanova, kao i iz Greystokeova doma. Lady 
Greystoke vidjela je kako se djevojka hrabro bori te je i 
ona sama nastojala dostići kola koja su se brzo 
udaljavala, ali je zakasnila. 

Znali su samo to, a lady Greystoke nije ni sanjala tko 
je tu otmicu zasnovao dok joj suprug nije rekao, da je 
Nikolas Rokoff pobjegao iz francuskog zatvora u kom je 
trebalo da proboravi do kraja života. 

Dok su Tarzan i njegova žena stajali i razmišljali što 
bi bilo najpametnije učiniti, u knjižnici zazvoni telefon. 
Tarzan brzo sam odgovori. 

— Lord Greystoke? — upitao je muški glas na onom 
kraju linije. 

— Jest. 

— Ukrali su vam sina — nastavljao je glas — a ja vam 
jedini mogu pomoći da ga ponovno dobijete. Poznajem 
one koji su ga oteli. Ja sam, zapravo, i sudjelovao, i 
trebalo je da dijelim nagradu, ali sad me kane 
nasamariti, a ja ću, da im se osvetim, pomoći vama da ga 


ponovno dobijete, samo uz uvjet da me ne progonite što 
sam sudjelovao u tome zločinu. Što kažete? 

— Ako me odvedete tamo gdje je skriven moj sin — 
odgovorio je majmun-čovjek — ne treba da se bojite. 

— Dobro — odgovori drugi. — Ali morate doći sami, 
jer dovoljno je da se pouzdajem i u vas. Ne mogu riskirati 
da me drugi upoznaju. 

— Gdje i kad se mogu s vama sastati? — upitao je 
Tarzan. 

Drugi je naveo ime i mjesto neke gostionice na obali 
blizu Dovera — kamo često navraćaju mornari. 

— Dođite — zaključio je — noćas oko deset sati. 
Nema smisla dolaziti ranije. Do tada sin će vam biti 
siguran, a onda vas mogu potajno odvesti tamo gdje je on 
sakriven. Ali pazite da dođete sami, i nemojte nikako 
obavijestiti Scotland Yard, jer ja vas dobro znam, i 
promatrat ću vas. Ako vas itko drugi bude pratio, ili 
vidim li sumnjive tipove koji bi mogli biti policijski agenti, 
neću se s vama sastati, i tako će vam izbjeći posljednja 
prilika da oslobodite svog sina. 

Bez daljih riječi čovjek je prekinuo razgovor. 

Tarzan je smisao razgovora ponovio ženi. Ona ga je 
molila da joj dopusti da ga prati, ali je on držao da bi 
čovjek mogao provesti prijetnju, da im ne pomogne ako 
Tarzan ne dođe sam, te su se tako rastali. Požurio je u 
Dover, a ona je, tobože, ostala kod kuće, da čeka 
obavijest o ishodu tog puta. 

Nisu ni sanjali što će proživjeti prije nego se ponovno 
sastanu. 

Pošto je majmun-čovjek otišao, Jane Clayton je deset 
minuta hodala ovamo-onamo po svilenim sagovima 
knjižnice. Njezino majčinsko srce krvarilo je, otet joj je 
prvorođenac. Duša joj se trzala između nada i bojazni. 

Iako joj je razum govorio da će se sve dobro svršiti 
ako Tarzan pođe sam, u dogovoru s onim što je rekao 


onaj tajanstveni stranac, intuicija joj nije dopuštala da se 
smiri. Bojala se da su joj i suprug i sin u velikoj 
opasnosti. 

Što je više o tome razmišljala, sve je više vjerovala da 
je nedavna telefonska poruka samo lukavstvo, tako da 
oni ništa ne učine dok dječaka dobro ne sakriju ili 
prokradu iz Engleske. Ili je to naprosto bila meka da se 
Tarzan namami u ruke nesmiljenog Rokoffa. 

Kad je na to pomislila, oči je razrogačila od užasa. U 
trenutku se uvjerila da je upravo tako. Pogledala je veliki 
sat koji je u uglu knjižnice otkucavao minute. 

Bilo je prekasno da pođe u Dover vlakom kojim je 
trebao da krene Tarzan. Bio je, međutim, i jedan kasniji, 
koji će je na vrijeme dovesti u tu luku na Kanalu, tako da 
može stići na adresu prije dogovorenog sata koji joj je 
priopćio suprug. 

Pozvala je svoju djevojku i vozača, dala im je 
užurbano naloge. Deset minuta kasnije vozila se brzo 
ulicama punim ljudi prema željezničkoj postaji. 

Bilo je devet i četrdeset i pet one noći kad je Tarzan 
ušao u prljavu »gostionicu« na doverskoj obali. Kad je 
ulazio u smrdljivu sobu, jako umotana pojava prošla je 
mimo njega na ulicu. 

— Dođite, lorde! — šapnuo je stranac. 

Majmun-čovjek okrenuo _ se _ i pošao na slabo 
osvijetljenu uličicu koju su obično nazivali glavnom. Kad 
su se našli napolju, taj ga je čovjek vodio u tamu, bliže 
pristanistu, gdje su visoko naslagane bale, kutije i bačve 
bacale tamne sjene. Tu se zaustavio. 

— Gdje je dječak? — upitao je Greystoke. 

— Na onom malom parobrodu kojemu ondje prijeko 
upravo možete vidjeti svjetla — odgovorio je onaj drugi. 

U mraku Tarzan je nastojao zaviriti u crte lica svog 
pratioca, ali mu se činilo da ga nikad prije nije vidio. Da 
je otkrio da mu je vodič Alexis Paulvitch, shvatio bi da u 


srcu tog čovjeka ima mjesta samo za izdajstvo, i da 
opasnost vreba na svakom koraku. 

— Sad ga ne čuvaju — nastavljao je Paulvitch. — Oni 
koji su ga ugrabili osjećaju se posve sigurni. Osim 
nekoliko članova posade, koje sam ja, međutim, dobro 
opskrbio džinom, tako da ih djelotvorno ušutkam na 
nekoliko sati, nikoga nema na Kincaidu. Možemo na 
palubu, domoći se djeteta i vratiti se bez i najmanjeg 
straha. 

Tarzan je kimnuo. 

— Onda hajdemo — rekao je. 

Vodič ga je doveo do čamčića privezana uz pristanište. 
Dva čovjeka su ušla u čamce te je Paulvitch snažno 
zaveslao prema parobrodu. Crni dim koji je izlazio iz 
dimnjaka nije u ono vrijeme Tarzanu ništa značio. Sve su 
mu misli bile zaokupljene nadom da će za nekoliko 
trenutaka ponovno imati sina u rukama. 

Uz bok parobroda našli su ljestve od konopa, pa su se 
oprezno počeli penjati. Kad su se našli na palubi, požurili 
su se na krmu, gdje je Paulvitch pokazao grotlo. 

— Dječak je skriven ondje — rekao je. — Bolje je da vi 
pođete po njega, jer je manje vjerojatno da će zaplakati 
od straha nego ako se nađe u rukama stranca. Ja ću 
ovdje stražariti. 

Tarzan je toliko želio spasiti dijete da nije ni najmanje 
sumnjao kako neobične okolnosti okružuju Kincaid. Nije 
ga se nista dojmila činjenica da je paluba prazna, iako se 
već razvila para, a po količini dima što se vijao iz 
dimnjaka moglo se vidjeti da je brod spreman da krene. 

Misleći da će idući trenutak imati u ruci ono drago 
malo stvorenje, majmun-čovjek skočio je u tamu. Jedva 
se prestao držati za rub grotla, kad onaj teški poklopac 
zaštropota. 

Odmah je znao da je žrtva prevare, i da je, daleko od 
tog da spasi sina, i sam pao u ruke neprijatelja. Iako je 


odmah nastojao da dosegne grotlo i podigne poklopac, 
nije to mogao učiniti. 

Upalivši žigicu, istraživao je okolinu. Vidio je da je to 
malen prostor odijeljen od glavne utrobe broda, tako da 
je grotlo bilo jedini ulaz i izlaz. Bilo je očito da su mu tu 
»sobu« odredili jedino zato da mu bude ćelija. 

U »sobi« nije bilo ničega, niti se još tko tu nalazio. Ako 
se dijete nalazi na Kincaidu, moralo je biti drugdje. 

Vise od dvadeset godina, od djetinjstva do muževne 
dobi, majmun-čovjek lutao je divljom džunglom bez 
ikakva ljudskog pratioca. U doba života kad se najlakše 
primaju dojmovi navikao se da prima radosti i žalosti 
onako kako ih primaju životinje. 

I tako nije niti bjesnio niti psovao sudbinu. Naprosto 
je strpljivo čekao što će se dogoditi, iako je uvijek imao 
na umu da učini najviše što može kako bi se spasio. Zato 
je pažljivo pregledavao svoj zatvor, iskušavao teške 
pregrade, izmjerio udaljenost grotla. 

I dok se tim bavio odjednom zadrhtaše strojevi i 
zalupeta propeler. 

Brod se kretao! Kamo i u kakvu ga sudbinu nosi? 

I još dok se bavio tim mislima dopre mu do ušiju, 
iznad buke strojeva, nešto što mu je oduzelo dah. 

Jasno i oštro s palube zaorio je vrisak uplašene žene. 


iskrcan u pustoši 


Kaa su Tarzan i njegov vodič nestali u sjenama tamnog 
pristaništa, lik teško zastrte žene žurio se uskom 
uličicom do ulaza u gostionicu koju su dva čovjeka 
upravo bila napustila. 

Tu se zaustavila i ogledala, a onda se, kao da je 
zadovoljna što je napokon doprla do mjesta koje je 
tražila, uputila hrabro u unutrašnjost te ružne rupe. 

Dvadesetak  polupijanih mornara i pristanišnih 
»štakora« začudilo se ugledavši bogato odjevenu ženu. 
Brzo se približila prljavoj vinotoči, koja se, napola iz 
zavisti, napola s mržnjom, zagledala u svoju sretniju 
sestru. 

— Jeste li vidjeli ovdje visoka, dobro odjevena 
muškarca, možda tomu nema ni minuta — upitala je — 
koji se sreo s jednim čovjekom i s njim izašao? 

Djevojka je odgovorila da jest, ali nije znala reći kamo 
su otišli. Neki se mornar, koji se približio da čuje 
razgovor, udostojao napomenuti da je trenutak prije, 
kad je ulazio u tu krčmu, vidio kako su dva muškarca 
izlazila i krenula prema pristaništu. 

— Pokažite mi smjer kojim su pošli — povikala je 
žena turnuvši kovan novac u muškarčevu ruku. 

Taj ju je čovjek odveo, te su zajedno brzo krenuli 
prema pristaništu, dok nisu ugledali kako malen čamac 
upravo ulazi u sjenu obližnjeg parobroda. 

— Eno ih — šapnuo je čovjek. 

Deset funti ako pronađete čamac i odvezete me do 


tog parobroda — povikala je žena. 

— Onda brzo — odgovorio je on — jer treba da 
požurimo ako želimo uhvatiti Kincaid prije nego otplovi. 
Već je tri sata spreman za put, samo je čekao ovog 
putnika. Razgovarao sam s jednim članom posade prije 
pola sata. 

Dok je govorio, vodio ju je do kraja pristanista, gdje 
je znao da je privezan još jedan čamac. Tu je, pomogavši 
ženi, sam skočio straga i odgurnuo čamac i čas zatim 
dvoje je ubrzo plovilo vodom. 

Uz bok broda čovjek je zatražio svoju plaću, a žena 
mu je, a da nije ni brojila svotu, gurnula šaku novčanica 
u ispruženu ruku. Jedan jedini pogled uvjerio je tog 
čovjeka da je plaćen više nego dobro. Zatim joj je 
pomogao da se popne ljestvama od konopa pridržavajući 
čamčić uz bok broda, nadajući se da će ta darežljiva 
putnica možda poželjeti da se kasnije preveze natrag na 
obalu. 

Ali su mu ubrzo zvuk pomoćnog stroja i zveketanje 
čeličnog konopa na vitlu dali znati da se Kincaidovo 
sidro podiže, a trenutak kasnije taj je mornar začuo 
kako se okreću vijci, te je brodić krenuo u kanal. 

Kad se okrenuo da zavesla na obalu, začuo je s 
brodske palube ženski vrisak. 

— To ti ja nazivam trulom srećom — govorio je sam 
sa sobom. — Mogao sam imati i onaj cijeli vražji svežanj. 

Kad se Jane Clayton popela na palubu Kincaida, 
vidjela je da je brod prazan. Nije bilo nikakva znaka onih 
zbog kojih je došla, niti koga drugoga na palubi, pa je 
počela tražiti svog supruga i dijete, nadajući se da je u 
tom ništa neće omesti. 

Brzo se požurila do kabina, koje su bile napola iznad 
a napola ispod palube. Dok se žurila niz kratko 
stepenište do glavne kabine, kojoj su se sa svake strane 
nalazile manje sobe za oficire, nije zamijetila kako su se 
pred njom brzo zatvorila jedna vrata. Prosla je cijelom 


glavnom sobom, a onda se vratila pa se zaustavljala 
pred svakim vratima da sluša i oprezno iskuša svaku 
bravu. 

Vladala je potpuna tisina, u kojoj je kucanje 
zaplašenog srca u njezinoj uzbuđenoj mašti ispunjavalo 
brod gromoglasnom jekom. 

Jedna po jedna, vrata se pootvaraše pod njezinim 
dodirom, samo da otkrije da su kabine prazne. Kako je 
bila zadubljena u taj posao nije zamijetila da se na 
brodu odjednom počelo užurbano raditi, niti je cula 
buku strojeva, udaranje vijka. Doprla je tako do 
posljednjih vrata na desnoj strani, a kad ih je otvorila, 
iznutra ju je uhvatio snažan, tamni čovjek i povukao je 
u zagušljivu smrdljivu unutrašnjost. 

Od iznenadne prepasti zbog neočekivana napadaja 
jednom je prodorno vrisnula, a onda joj je čovjek grubo 
rukom zatvorio usta. 

— Tek kad budemo dalje od obale, moja draga — 
rekao je — onda se možeš navikati do mile volje. 

Lady Greystoke okrenula se i pogledala u nacereno, 
bradato lice koje je bilo tako blizu njezinu. Čovjek je 
popustio pritisak prstiju na njezinim usnama, a mlada 
žena, kad ga je prepoznala, zastenjala je i ustuknula od 


napadača. 
— Nikolas Rokoff!l Monsieur Thuran! — uskliknula je. 
— Vaš odani obožavatelj — odgovorio je Rokoff 


duboko se naklonivši. 

— Moj dječačić? — progovorila je zatim ne obazirući 
se na lasku. — Gdje je on? Dajte mi ga. Kako ste mogli 
biti tako okrutni — čak ni vi — Nikolas Rokoff — ne 
možete biti posve bez milosti i sućuti! Recite mi gdje je? 
Je li na brodu? O molim vas, ako u vama bije tako nešto 
kao što je srce, odvedite me mom djetetu! 

— Ako učinite onako kako vam nalažem, neće mu se 
dogoditi nikakvo zlo — odgovorio je Rokoff. — Ali ne 
zaboravite da ste svojom greškom ovdje. Došli ste na 


brod dobrovoljno, i snosit ćete posljedice. Nisam ni 
sanjao — dodao je — da će mi se nasmijati takva sreća. 

Zatim je pošao na palubu, zaključavši za sobom 
vrata, te ga ona nije vidjela nekoliko dana. Radilo se o 
tome da je Nikolas Rokoff bio tako loš mornar da ga je 
uzburkano more, koje je Kincaid pratilo od samog 
početka, prikovalo uz ležaj — zbog jake morske bolesti. 

Za to vrijeme njezin je jedini posjetilac bio neotesani 
Šved, odvratni kuhar na Kincaiđu, koji joj je donosio 
obroke. Zvao se Sven Anderssen, a osobito se ponosio 
tim što mu se prezime piše dvostrukim »s«. 

Taj je čovjek bio visok i koščat, duga žutog brka, 
nezdrave boje lica i prljavih nokata. Jedan jedini pogled 
na njega, dok je zaprljani palac umočio duboko u mlako 
jelo, koje kao da je, koliko se puta ponavljalo, bilo ponos 
njegova kuharskog umijeća, bio je dovoljan da mladoj 
ženi pokvari tek. 

Njegove modre, nablizu smještene oči nisu se nikad 
otvoreno srele s njezinima. U cijeloj pojavi bila je 
nekakva prepredenost koja se ispoljavala čak i u 
mačjem hodu, a sve je to potkrepljivao dugi, tanki nož 
što mu je neprekidno bio zataknut za prljavi konop 
kojim je vezao zaprljanu pregaču. Po vanjštini to je bio 
samo njegov alat. Ali mlada žena uopće se nije mogla 
osloboditi uvjerenja da bi trebalo malo izazova, pa da se 
vidi njegova druga, manje bezazlena upotreba. 

Prema njoj vladao se grubo, a ipak ga je ona uvijek, 
kad bi joj donio hrane, susretala s ugodnim smiješkom i 
zahvalnošću, iako je veći dio bacala kroz maleno okno 
onaj isti trenutak kad bi se za njim zatvorila vrata. 

U tjeskobnim danima što su slijedili dva su se glavna 
pitanja vrzla Jani Clayton po glavi — gdje su joj suprug i 
sin. Ona je bila uvjerena da se dijete nalazi na Kincaidu, 
ako još živi, ali nije mogla znati živi li još Tarzan. 

Znala je, dakako, kako duboko Rokoff mrzi Tarzana, 
i mislila je da ga je samo zbog jednog razloga dopremio 


na brod — da ga se riješi u razmjernoj sigurnosti, i tako 
se osveti što je ometao njemu drage planove i što ga je 
napokon strpao u francuski zatvor. 

Tarzan je, međutim, ležao u mraku ćelije, a da nije 
znao da mu je žena zarobljenica u kabini gotovo iznad 
njegove glave. 

Isti onaj Šved koji je posluživao Jane donosio je i 
njemu obroke, ali iako je nekoliko puta Tarzan pokušao 
tog čovjeka uvući u razgovor, nije uspio. 

Nadao se da će od tog čovjeka saznati nalazi li mu se 
sinčić na Kincaidu, ali je na svako pitanje o ovom ili 
sličnim predmetima Šved odgovarao samo jedno: — Ja 
misliti puhati, prilično skoro, prilično jako. — I tako je 
Tarzan, poslije više pokušaja, prestao da pita. 

Nekoliko tjedana, koji su se dvoma zarobljenicima 
činili mjesecima, brodić je plovio a da i nisu znali kamo. 
Jednom se Kincaid zaustavio da natovari ugljena, samo 
da odmah nastavi, kako se činilo, svoje beskrajno 
putovanje. 

Rokoff je posjetio Jane Clayton samo jednom otkako 
ju je bio zaključao u kabinicu. Poslije duge morske 
bolesti došao je mršav i upalih očiju. Cilj posjeta bio je 
da od nje dobije ček na veliku svotu, kao plaću za 
jamstvo njezine lične sigurnosti i povratka u Englesku. 

— Kad me zaista budete iskrcali u bilo koju 
civiliziranu luku, zajedno s mojim sinom i suprugom — 
odgovorila je — platit ću vam u zlatu dvostruku svotu od 
one koju tražite. Ali do onda nećete imati ni novčića, niti 
ću vam pod ikojim drugim uvjetima obećati i jedan 
novčić. 

— Dat ćete mi ček — okosio se on — ili ni vi, ni vaše 
dijete, ni vaš suprug nećete više nikad stupiti u koju 
luku, civiliziranu ili neciviliziranu. 

— Ne vjerujem vam — odgovorila je ona. — Kako mi 
možete zajamčiti da nećete uzeti moj novac, a onda sa 
mnom i mojima učiniti ono što hoćete, bez obzira na 


obećanje? 

Mislim da ćete učiniti onako kako kažem — rekao je 
okrenuvši se s namjerom da napusti kabinu. — Sjetite 
se da imam vašeg sina — ako slučajno čujete bolni plač 
mućena djeteta, možda će vas ganuti kad pomislite da je 
to zbog vaše tvrdoglavosti — i da je to vaše dijete. 


— To nećete učiniti! — povikala je žena. — Nećete — 
ne možete biti tako okrutni! 
— Nisam ja okrutan, nego vi — odvratio je — jer 


dopuštate da se ta sitna svota novca isprijeći između 
vašeg djeteta i njegova dobra. 

Završilo je tako da je Jane Clayton napisala ček na 
veliku svotu i predala ga Nikolasu Rokoffu, koji je otišao 
iz kabine zadovoljno se cereći. 

Sutradan skinuli su poklopac s Tarzanove ćelije, a 
kad je pogledao gore vidio je u kvadratu svjetla nad 
sobom Paulvitchevu glavu. 

— Dođite gore — naložio je Paulvitch. — Ali imajte na 
umu da ćete biti ustrijeljani ako pokušate napasti mene 
ili bilo koga na brodu. 

Majmun-čovjek vinuo se lako na palubu. Oko njega, 
ali na poštovanoj udaljenosti, stajalo je šest mornara 
oboružanih puškama i revolverima. Pred njim je stajao 
Paulvitch. 

Tarzan je okom tražio Rokoffa, koji je, kako je on 
mislio, morao biti na brodu, ali ga nije vidio. 

— Lorde Greystoke — započeo je Paulvitch — svojim 
neprestanim i bijesnim miješanjem u planove monsieura 
Rokoffa napokon ste sebe i svoju obitelj doveli u ovaj 
žalosni položaj. To možete zahvaliti samo sebi. Kao što 
znadete, monsieura Rokoffa stajalo je mnogo da 
financira ovu ekspediciju, a budući da ste vi njezin 
jedini uzrok, on svakako misli da ćete vi to nadoknaditi. 
Nadalje htio bih reći da samo ukoliko se pokorite 
pravednim zahtjevima monsieura Rokoffa možete od 
svoje žene i djeteta odvratiti najneugodnije posljedice i u 


isto vrijeme ostati na životu i steći slobodu. 

— Koja je svota? — upitao je Tarzan. — I kako mi 
možete jamčiti da ćete se pridržavati svog dijela 
ugovora? Imam malo razloga da se pouzdajem u takva 
dva lopova kao što ste vi i Rokoff, vi to znate. 

Paulvitch pocrvenje. 

— Vi niste u položaju da vrijeđate — rekao je. — 
Nemate jamstva da ćemo se držati ugovora, osim moje 
rijeći, ali imate jamstvo da možemo brzo s vama završiti 
ako ne napišete ček. Osim ako niste veća budala nego 
što mislim, znat ćete da se ničemu ne bismo toliko 
radovali koliko nalogu da ovi ljudi zapucaju. Mi to ne 
činimo zato što imamo druge namjere u vezi s vašom 
kaznom, a te bi potpuno pomrsila vaša smrt. 

— Odgovorite mi na jedno pitanje — rekao je Tarzan. 
— Je li moj sin na ovom brodu? 

— Nije — odgovorio je Alexis Paulvitch — vaš je sin 
potpuno siguran na drugom mjestu. A nećemo ga ni 
ubiti dok vi ne odbijete naše zahtjeve. Ako se ukaže 
potreba da ubijemo vas, neće biti razloga da ne ubijemo 
i dijete, jer kad vas nema, neće biti ni onoga kojega 
hoćemo kazniti pomoću dječaka, a onda bi nam on bio 
neprestan izvor opasnosti i neprilika. Zato uvidite da 
možete spasiti život sina samo tim da spasite svoj, a svoj 
možete spasiti samo tako da nam dadete ček koji 
tražimo. 

— Vrlo dobro — odgovorio je Tarzan, jer znao je da će 
oni sigurno provesti bilo koju opaku prijetnju koju je 
Paulvitch bio napomenuo, pa je bilo malko nade da će, 
udovoljivši tim zahtjevima, spasiti dječaka. 

Uopće mu nije ni palo na pamet da će mu, pošto 
napiše svoje ime na ček, poštedjeti život. Ali odlučio je 
da se s njima bori tako da to neće nikad zaboraviti, i da, 
ako je ikako moguće, povuče Paulvitcha sa sobom u 
vječnost. Samo je žalio što to nije Rokoff. 

Izvadio je čekovnu knjižicu iz džepa i naliv-pero. 


— Koja je svota? — upitao je. 

Paulvitch je naveo golemu svotu. Tarzan je jedva 
mogao potisnuti smiješak. 

Sama njihova gramzljivost će ih upropastiti, barem 
što se tiče otkupnine. Namjerno je oklijevao i cjenkao se, 
ali Paulvitch je bio nepopustljiv. Napokon je majmun- 
čovjek i ispisao ček na veću svotu no što ju je imao u 
banci. 

Kad se okrenuo da taj bezvrijedni komad papira 
pruži Paulvitchu, slučajno je pogledao preko desne 
strane pramca Kincaida. Na svoje iznenađenje ugledao je 
da brod leži na nekoliko stotina metara od kopna. 
Gotovo do ruba vode pružala se gusta tropska džungla, 
a straga je bilo više zemljište obraslo šumom. 

Paulvitch je zamijetio smjer Tarzanova pogleda. 

— Ovdje ćemo vas pustiti na slobodu — rekao je. 
Tarzanova osnova da se odmah fizički osveti Paulvitchu 
nestade. Držao je da je kopno pred njim dio afričkog 
kontinenta, a znao je da će se, ako ga tu oslobode, bez 
sumnje dočepati civilizacije razmjerno lako. Paulvitch je 
uzeo ček. 

— Svucite se — naložio je majmunu-čovjeku. — Tu 
vam neće trebati odijela. 

Tarzan je negodovao. 

Paulvitch je pokazao oboružane mornare. Zatim se 
Englez polako svukao. 

Spustili su čamac te su, još pod teškom stražom, 
majmuna-čovjeka odvezli na obalu. Pola sata kasnije 
mornari su se vratili na Kincaid, a parobrod je polako 
odmicao. 

Dok je Tarzan stajao na uskom traku žala i 
promatrao odlazak broda, vidio je kako uz ogradu stoji 
jedan lik i glasno ga doziva. 

Tarzan je upravo htio pročitati bilješku koju mu je 
pružio jedan mornar dok se čamčić koji ga je bio doveo 
na obalu spremao da se vrati parobrodu, ali na taj poziv 


s brodske palube on diže pogled. Vidio je čovjeka crne 
brade koji mu se ismjehivao držeći visoko iznad glave 
malo dijete. Tarzan se napola zatrčao da pojuri kroz 
zapjenjeno more prema parobrodu koji je već odmicao. 
Ali se, shvativši uzaludnost takva čina, zaustavio na 
rubu vode. 

Tako je stajao pogleda prikovana za Kincaid, dok taj 
nije nestao iza istaknuta rta obale. 

Iz džungle gledale su ga divlje, zakrvavljene oči, ispod 
kudravih izbočenih obrva. 

Majmunčići su u krošnjama brbljali i grdili, a iz 
dubine prašume dopirao je vrisak leoparda. 

Ali je John Clayton, lord Greystoke, još stajao gluh i 
slijep, jer je vrlo žalio što je propustio priliku i dao se 
prevariti jednom jedinom izjavom prvog pomoćnika svog 
krvnog neprijatelja. 

»Imam, napokon«, mislio je, »jednu utjehu — naime 
da je Jane sigurna u Londonu. Hvala nebesima što i ona 
nije pala u pandže tim lopovima.« 

Iza Tarzana ono se dlakavo, čije su ga opake oči 
promatrale_ kao što mačka promatra miša, sad 
prikradalo. 

Gdje su uvježbana čula divljeg majmuna-čovjeka? 

Gdje je onaj oštri sluh? 

Gdje onaj neobični njuh? 


zvijeri u borbi na život i smrt 


"I ezan je polako odvio bilješku koju mu je mornar bio 


predao, te ju je pročitao. Isprva se ona malo dojmila 
njegovih od žalosti otupjelih osjetila, ali se napokon u 
njegovoj mašti razvilo puno značenje te gadne osvete. 
Bilješka je glasila: 


Ovo će vam protumačiti točnu prirodu mojih nakana u 
odnosu na vaše potomstvo i vas. 

Vi ste se rodili kao majmun. Živjeli ste goli u 
džunglama — vratili smo vas onamo kamo spadate. Ali 
vaš će se sin popeti stepenicu više od svog oca. To je 
nepromjenljivi zakon evolucije. 

Otac je bio životinja, ali sin će biti čovjek — on će 
stupiti na iduću, višu stepenicu napretka. On neće biti 
gola zvijer u džungli, nego će nositi tkanicu i bakrene 
gležnjače i, možda, prsten u nosu, jer njega treba da 
podignu ljudi — pleme divljih ljudoždera. 

Mogao sam vas ubiti, ali to bi umanjilo onu punu 
mjeru kazne koju ste zaslužili. 

Da ste mrtvi, ne biste mogli trpjeti zbog saznanja o 
nevolji sina. Ali kad živite i nalazite se ondje odakle 
nećete moći pobjeći da potražite svoje dijete ili mu 
pomognete, trpjet ćete gore nego što je umiranje, i to sve 
godine svog života, razmišljajući o strašnom životu sina. 

Ovo je, dakle, dio kazne zato što ste se usudili uhvatiti 
ukoštac sa... 

P.S. Ostatak vaše kazne tiče se onoga što će se 


odmah sad dogoditi vašoj ženi — to ću prepustiti vašoj 
mašti. 
N.R. 


Kad je pročitao, lagan sum vrati ga opet u stvarnost. 

Odmah mu se probudiše čula, te je ponovno postao 
Tarzan-majmun. 

Kad se okrenuo, postao je životinja koja se bori na 
život i smrt, sav trepereći od nagona za samoodržanje. 
Našao se pred golemim majmunom koji je već 
navaljivao. 

U one dvije godine što su protekle otkako je Tarzan 
izišao iz divlje sume sa svojom spašenom družicom, 
malo je izgubio na snazi kojom se vinuo do nepobjedivog 
gospodara džungle. Njegova velika imanja u Uziriju 
zahtijevala su mnogo vremena i pažnje, a ondje je on 
nalazio i prostrano polje za praktičnu upotrebu i 
zadržavanje svojih gotovo nadljudskih sposobnosti. Ali 
kad se sad našao gol i nenaoružan pred kudravom 
zvijeri bikovskog vrata, to je bila kušnja koju bi 
majmun-čovjek jedva bio pozdravio u bilo kojem razdob- 
lju svog divljeg života. 

Ali nije bilo druge nego dočekati razbješnjelu 
životinju oružjima koja mu je darovala priroda. 

Preko majmunovih pleća Tarzan je ugledao glave i 
ramena možda još desetak ovih moćnih preteča 
primitivnog čovjeka. 

Znao je, međutim, da je malo vjerojatno da će ga 
napasti, jer ti majmuni ne mogu odvagnuti ili ocijeniti 
vrijednost složenog napada na neprijatelja — inače bi 
već davno bili postali vladari svojih obitavališta, toliko 
koljačima. 

Tiho zarežavši, životinja se sad bacila na Tarzana, ali 
je  majmun-čovjek, među drugim — stvarima u 
obitavalištima civiliziranog čovjeka, saznao za izvjesne 


metode znanstvenog ratovanja koje stanovnici džungle 
ne poznaju. 

Dok bi on prije nekoliko godina navalu životinje 
dočekao svom svojom tjelesnom snagom, sad se maknuo 
pred naglim jurišem protivnika, a kad je ovaj jurnuo 
mimo njega, Tarzan ga je udario jakom desnicom u 
želudac. 

Zarikavši od bijesa i boli, veliki majmun se presavio i 
pao na tlo, iako se gotovo odmah ponovno podizao na 
noge. 

Prije nego se osovio, međutim, bijeli neprijatelj 
okrenuo se i udario, a tim činom pao je s ramena 
engleskog lorda i posljednji komadić površnog ogrtača 
civilizacije. 

Ponovno je bio prašumska životinja koja je uživala u 
krvavoj borbi. Ponovno je bio Tarzan, sin majmunice 
Kale. 

Njegovi jaki, bijeli zubi žarili su se u kosmati vrat 
neprijatelja. 

Snažni prsti zadržavali su jake koljače na udaljenosti 
od vlastitog mesa, ili su stiskali i tukli sa snagom 
parnog čekića po  uzrežaloj,  zapjenjenoj — gubici 
protivnika. 

Preostali članovi plemena stajali su u krugu i 
promatrali, uživajući u toj borbi. Duboko bi, grleno 
odobravali kad bi se komadi bijele kože ili zakrvavljena 
krzna derali s jednog ili drugog borca. Ali zasutjeli su od 
čuđenja i očekivanja kad su vidjeli kako se jaki bijeli 
majmun popeo na leđa njihovom kralju te čeličnim 
pritišće debelu šiju snažno nadolje, tako da je kralj- 
majmun mogao samo rikati od boli i bespomoćno se ba- 
cakati po debelom sagu trave. 

Onako kako je Tarzan pobijedio golemog Terkoza, 
prije mnogo godina kad se spremao da potraži ljudska 
bića svoje rase i boje, tako je sad pobijedio i ovog drugog 


velikog majmuna istim onim zahvatom na koji je onda 
slučajno bio naišao. 

Prisutni divlji majmuni ćuli su kako puca vrat 
njihova kralja, koji se sad derao od boli i gadno rikao. 

Zatim se odjednom začu lom, kao kad bijesni vjetar 
prelama debelu granu. Bikovska glava sroza se naprijed 
na labavom vratu, na velike kosmate prsi — rika i dreka 
prestade. 

Svinjske očice majmuna vrludale su od mirnog tijela 
njihova vođe do bijelog majmuna, koji se podizao na 
noge do pobijeđenoga, a onda natrag do kralja, kao da 
se čude što se ovaj ne diže i ne ubije drskog stranca. 

Vidjeli su kako pridošlica stavlja stopalo na vrat one 
mirne pojave i, zabacivši glavu, oglašava se divljim, 
strahovitim izazovom majmuna koji je ubio. Onda su 
znali da im je kralj mrtav. 

Džunglom valjale su se užasne note pobjedničkog 
pokliča. Majmunčići u krošnjama drveća prestali su 
brbljati. Ptice reskog glasa i šarenog perja ušutjele su. Iz 
daljine odgovorilo je zavijanje leoparda i duboka rika 
lava. 

Onaj stari Tarzan pogledao je upitno skupinu 
majmuna pred sobom. Onaj stari Tarzan stresao je 
glavom kao da odbacuje tešku grivu — stari običaj iz 
onih dana kad mu je gusta, crna kosa padala na ramena 
i često zastirala oči, što je za nj moglo značiti život ili 
smrt. 

Majmun-čovjek znao je da može odmah očekivati 
napad onog majmuna koji se osjeća najsposobniji da se 
bori za kraljevstvo nad svojim plemenom. Znao je da i 
među njegovim majmunima nije bilo neobično da bi 
stranac ušao u zajednicu, te bi, pošto bi uklonio kralja, 
preuzeo vodstvo plemena, kao i ženke palog vladara. 

U drugu ruku, ako on ne pokuša da ih slijedi, mogu 
se polako odijeliti od njega, da se kasnije između sebe 
bore za prevlast. Bio je siguran da im može postati kralj 


samo ako hoće. Ali nije bio načistu želi li preuzeti one 
katkad skakljive dužnosti tog položaja, u kom i tako nije 
vidio nikakvih posebnih prednosti. 

Jedan od mladih majmuna, golema životinja sjajnih 
mišića, približavao se prijeteći majmunu-čovjeku. 
Izbijeljevsi koljače, tiho je i mrzovoljno režao. 

Tarzan mu je promatrao svaki pokret, stojeći 
ukočeno poput kipa. Da je ustuknuo i jedan korak, 
odmah bi na sebe navukao napad. Da je navalio, to bi 
možda imalo istu posljedicu, ili bi možda izazivač 
pobjegao — sve je to zavisilo od majmunove hrabrosti. 

Ostati savršeno miran i čekati bio je srednji put. U 
tom slučaju majmun će se, već prema običaju, posve 
približiti predmetu svoje pažnje, režeći gadno i 
pokazujući slinave koljače. Polako će kružiti oko onog 
drugog, kao da ga izaziva. A to je i učinio, kako je Tarzan 
bio i predvidio. 

To može biti samo zavaravanje, ali, u drugu ruku, 
narav majmuna tako je nestalna da i prolazan poriv tu 
kosmatu gromadu može natjerati da čovjeka počne 
trgati i derati bez i jednog trenutka opomene. 

Dok je životinja kružila oko Tarzana, ovaj se polako 
okretao, zadržavajući oči uvijek na očima protivnika. 
Procijenio je tog mladog mužjaka kao stvorenje koje se 
nikad nije osjećalo premcem prijašnjem kralju, ali koje 
bi se jednom tako osjećalo. Tarzan je vidio da je ta zvijer 
vrlo skladna i da na svojim kratkim, savijenim nogama 
doseže preko sedam stopa. 

Velike kosmate ruke sezale su mu gotovo do tla čak i 
onda kad je stajao uspravno, a koljači, koji su sad bili 
posve blizu Tarzanovu licu, bili su izuzetno dugi i oštri. 
Kao i drugi pripadnici tog plemena, on se nešto malo 
ipak razlikovao od majmuna iz Tarzanova djetinjstva. 

Isprva je majmun-čovjek, na pogled na kudrava 
tjelesa majmuna, osjetio srh nade — nade da se, nekom 


Tarzan je čučao na donjim granama velikog šumskog 
gorostasa... Gledao je oštrim očima i slušao ušima 
jer je znao da će mu iz džungle uskoro stići večera. 


čudnom igrom sudbine, ponovno vratio svom plemenu. 
Ali kad je bolje pogledao, uvjerio se da je to nekakva 
druga vrsta. 

Dok je prijeteći mužjak nastavljao ukočeno i 
nestrpljivo kružiti oko majmuna-čovjeka, uglavnom 
slično kao što vidite da čine psi kad među njih zaluta 
strano kuće, Tarzanu pade na pamet da otkrije je li jezik 
njegova plemena istovetan s jezikom ove druge porodice, 
pa se zato na ovu životinju obratio jezikom Kerčakova 


plemena. 

— Tko si ti — upitao je — tko prijeti Tarzanu- 
majmunu? 

Kosmata životinja pogledala je iznenađeno. 

— Ja sam Akut — odgovorila je onim istim 


jednostavnim, osnovnim jezikom koji je tako nisko na 
ljestvici govornih jezika da je, kako je Tarzan bio 
pretpostavljao, bio istovetan s jezikom plemena u kojem 
je on proveo prvih dvadeset godina svog života. 

— Ja sam Akut — govorio je majmun. — Molak je 
mrtav. Ja sam kralj. Odlazi, ili ću te ubiti! 

— Vidio si kako sam lako ubio Molaka — odvratio je 
Tarzan. — Tako bih mogao ubiti i tebe da mi je stalo da 
budem kralj. Ali Tarzan-majmun neće biti kralj Akutova 
plemena. Samo želi živjeti u miru u ovoj zemlji. Budimo 
prijatelji. Tarzan-majmun može vam pomoći, a vi možete 
pomoći Tarzanu-majmunu. 

— Ti ne možeš ubiti Akuta — odgovori drugi. — Nitko 
nije tako velik kao Akut. Da ti nisi ubio Molaka, Akut bi 
ga bio ubio, jer Akut je bio spreman da postane kralj. 

Umjesto odgovora majmun-čovjek baci se na tu 
veliku zvijer, koja je u razgovoru bila malko popustila u 
budnosti. 

U tren oka čovjek je zgrabio zapešće velikog 
majmuna te je Akuta prije nego ga je ovaj mogao 
pograbiti, zaokrenuo i skočio mu na široka leđa. 

Obojica su se srušila, ali Tarzanov plan tako je dobro 


napredovao da je na Akutu, prije nego su i dodirnuli tlo, 
izvršio onaj zahvat koji je Molaku slomio vrat. 

Polako je pritiskao, te je onda, kao u prošlim danima, 
kad je Kerčaku dao priliku da se preda i živi, tu istu 
priliku dao i Akutu — u kom je gledao mogućeg jakog i 
sposobnog saveznika — da bira između prijateljstva ili 
onakve smrti kakvu je upravo vidio da je doživio njegov 
divlji i dotad nepobjedivi kralj. 

— Ka-go-da? — šapnuo je Tarzan majmunu pod 
sobom. 

To isto pitanje bio je šapnuo Kerčaku, a na 
majmunskom jeziku ono uglavnom znači: — Predajes li 
se? 

Akut je pomislio na pucketanje koje je bio čuo 
upravo prije no što je Molakov debeli vrat puknuo, pa je 
zadrhtao. 

Nije mu se, međutim, htjelo pustiti kraljevstvo, pa se 
ponovo upeo da se oslobodi. Ali ga mučan, iznenadan 
pritisak na kralješke prisili da teško izgovori »ka-go-da!« 

Tarzan malko popusti stisak. 

— Još uvijek možeš biti kralj, Akute — rekao je. — 
Tarzan ti je rekao da ne želi biti kralj. Ako ti itko ospori 
to pravo, Tarzan-majmun pomoći će ti u bitkama. 

Majmun-čovjek se digao, a digao se polako i Akut. 
Stresavši svoju bikovsku glavu i ljutito zarežavši, 
odgegao je prema svom plemenu, gledajući veće mužjake 
od kojih se moglo očekivati da će mu osporavati vodstvo. 

Ali nitko mu nije osporavao. Umjesto toga odmakli su 
se kad se on približio, pa je odmah cijela skupina 
krenula u džunglu, a Tarzan je opet ostao sam na žalu. 

Majmuna-čovjeka boljele su rane koje mu je zadao 
Molak, ali je bio navikao na tjelesno trpljenje, te ga je 
podnosio s mirom i jakosti divljih zvijeri koje su ga 
naučile kako se živi u džungli. 

Shvaćao je da mu najprije treba oružje za navalu i 
obranu, jer su ga njegov susret s majmunima, i udaljeni, 


divlji glasovi lava Nume i pantere Šite opominjali da neće 
živjeti u dokolici i sigurnosti. 

Bio je to samo povratak u stari život neprekidnog 
prolijevanja krvi i opasnosti — međusobnog lova. 
Strašne zvijeri lovit će ga kao što su ga lovile u prošlosti, 
i neće biti ni trenutka, ni u divljem danu ni u okrutnoj 
noći, a da mu ne ustreba takvo grubo oružje kakvo može 
izraditi od građe sto mu je pri ruci. 

Na obali pronašao je krhko, eruptivno kamenje. 
Pošto se mnogo namučio, uspio je isklesati uzan komad 
oko dvanaest palaca dug i četvrt palca debeo. Jedan rub 
bio je posve tanak, nekoliko palaca prema vršku. To je 
bio grub nož. S njim pošao je u džunglu te je potražio i 
našao palo tvrdo drvo kakvo je otprije poznavao. 
Odsjekao je kratku, ravnu granu, koju je na jednom 
kraju zašiljio. Zatim je na površini palog debla udubio 
okruglu rupicu. U tu je nadrobio nekoliko komada suhe 
kore, a onda je u nju utakao šiljasti kraj štapa te je, za- 
jahavši na deblo, okretao tanki štapić između dlanova. 
Uskoro se iz suhadi poče podizati rijedak dim, a 
trenutak kasnije liznu plamičak. Nagomilavši deblje 
granje na tu vatricu, doskora je Tarzan, u sve većoj 
šupljini suhog debla, uspio potaći priličan plamen. U 
plamen gurnuo je oštricu svog kamenog noža, a kad bi 
se ta pregrijala, izvukao je i blizu njezina tankog kraja 
dodirnuo kapljicom vode. Na tom navlaženom mjestu 
pahuljica staklaste tvari napukla je i otpala. 

Tako je majmun-čovjek počeo onaj mučni rad kojim 
će na svom primitivnom lovačkom nožu stvoriti tanku 
oštricu. 

Nije pokušavao da to postigne odjednom. Najprije je 
bio zadovoljan što je dobio oštricu od nekoliko palaca. 
Njom je odrezao dug, vitak luk, držak za nož, jaku 
toljagu i priličnu zalihu strelica. 

Sve je to sakrio na visoku drvetu uz neku rječicu, a 
tu je sagradio i sklonište od palmina lišća. 


Kad je sve to završio, gotovo se smračilo, a Tarzan je 
bio vrlo gladan. 

Dok je nakratko bio zašao u šumu, primijetio je, 
nešto uzvodno od svog drveta, napajalište, kamo su, 
sudeći po vrlo izgaženom mulju na obje obale, dolazile 
piti različite životinje i u veliku broju. Onamo se 
odsuljao gladni majmun-čovjek. 

Gornjom terasom krošanja vijao se sa skladnošću i 
lakoćom majmuna. Da mu na srcu nije bilo onog teskog 
tereta, bio bi sretan što se vratio u stari, slobodni život 
svog dječaštva. 

A ipak je, i s tim teretom na duši ponovno poprimao 
običaje i navike svog ranog života koje su mu zapravo 
pristajale više nego uglađenost civilizacije što ju je, u 
prošle tri godine kad se družio s bijelcima, stekao — 
uglađenost koja je samo prikrila surovosti životinje 
kakav je Tarzan-majmun bio. 

Da su ga njegovi perovi iz Kuće lordova sada vidjeli, 
bili bi podigli svoje plemenite ruke u svetom užasu. 

Tiho je čučao na donjim granama velikog šumskog 
gorostasa koji je nadvisivao trag. Gledao je oštrim očima 
i slušao ušima, jer znao je da će mu iz udaljene džungle 
odmah stići večera. 

I nije trebalo da dugo čeka. 

Jedva se udobno smjestio, podvukavši pod sebe 
vitke, mišićave noge, kao što pantera podvlaći stražnjicu 
kad se sprema za skok — kad je jelen Bara otmjeno 
silazio da pije. 

Ali dolazio je još netko. Iza skladnog jelena dolazio je 
netko koga jelen nije mogao ni vidjeti ni nanjušiti, ali 
Tarzan je, jer se nalazio na višem položaju, vidio da se 
nešto miče. 

Još nije točno znao što se to krade džunglom 
nekoliko stotina metara iza jelena. Ali bio je uvjeren da 
to neka velika grabežljiva životinja lovi Baru iz istog 
razloga zbog kojeg i on čeka tu brzu životinju. Možda 


Numa, ili pantera Šita. 

Bilo kako mu drago, Tarzan je vidio kako će mu 
umaći poslastica, osim ako se Bara ne požuri prema 
gazu. 

Još dok su mu se te misli vrzle glavom, neki šum 
mora da je dopro do jelenovih ušiju, jer se odjednom 
zaustavio i zadrhtao, a onda hitrim skokom jurnuo 
ravno prema rijeci i Tarzanu. Namjeravao je pobjeći 
plitkim gazom i nestati na suprotnoj obali rijeke. 

Ni stotinu metara iza njega šsuljao se Numa. 

Sad ga je Tarzan mogao vidjeti posve jasno. Bara je 
upravo trebao da prođe ispod majmuna-čovjeka. Može li 
ga uloviti? Ali još dok se to pitao, gladni čovjek bacio se 
sa svoje grane ravno na leda prestrašenom jelenu. 

Za trenutak bit će na obojici Numa, pa je zato 
majmun-čovjek, ako je te večeri htio jesti, ili ikad još 
jesti, morao brzo djelovati. 

Jedva je dodirnuo glatku kožu jelena, udarcem koji je 
životinju prisilio da klekne, kad je svakom rukom 
uhvatio po jedan rog i jednim jedinim brzim trzajem 
potpuno zavrnuo jelenu vrat, tako da je osjetio kako 
kralješci pucaju pod stiskom. 

Lav je bijesno rikao kad je on zabacio jelena na rame 
i, uhvativši prednju nogu svojim jakim zubima, skočio 
na najniže granje što mu se njihalo nad glavom. 

Objema rukama uhvatio je granu te je, u trenutku 
kad je Numa skočio, izmakao, zajedno sa svojim 
plijenom, okrutnim pandžama te životinje. 

Začu se tup udarac kad je prevarena mačka pala na 
zemlju. Tada je Tarzan-majmun povukao svoju večeru 
na sigurnu, višu granu te se cerio svijetlim žutim očima 
divlje zvijeri koja je zurila odozdo. Njihao je nježno tijelo 
svoje lovine pred gubicom onoga kojemu ga je preoteo, i 
dobacivao mu je uvredljive izraze. 

Grubim kamenim nožem odrezao je sočan komad s 
buta. Dok je veliki lav koračćao ispod drveta, i režao, lord 


Greystoke napunjao je svoj divlji trbuh. Ni najbiraniji 
londonski klubovi nisu imali tečniju hranu. 

Topla krv lovine umrljala mu je ruke i lice i ispunila 
mu nosnice mirisom koji divlji mesožderi najvise vole. 

A kad je povečerao, ostavio je ostatak trupla u 
visokim rašljama drveta na kom je jeo. Dok ga je Numa 
dolje pratio, jos željan osvete, Tarzan se vratio u svoje 
sklonište u krošnji drveta, gdje je spavao sve dok se 
sunce sutradan ujutro nije visoko diglo. 


Iaućih nekoliko dana pozabavio se Tarzan time da 
dovrši oružje i istraži džunglu. Luk je napeo tetivama 
jelena kojega je večerao onaj dan kad je stigao na tu 
novu obalu. Iako bi u tu svrhu bio više volio Šitino 
crijevo, morao je čekati priliku da ubije takvu jednu 
veliku mačku. 

Ispleo je i dugačak konop od trave — onakav kakvim 
se prije toliko godina služio da muči neraspoloženog 
Tublata, a kakav se kasnije u uvježbanoj ruci malog 
majmuna-dječaka pretvorio u divno, djelotvorno oružje. 

Izradio je tok i držak za lovački nož, tobolac za 
strelice, a od Barine kože pojas i tkanicu. Zatim je pošao 
na put da upozna to čudno kopno na kom se našao. Da 
to nije bila njegova stara poznata zapadna obala afričkog 
kontinenta, jer znao je da Kincaid nije prošao 
Sredozemno more, Sueski kanal, Crveno more, niti je 
obišao Rt dobre nade. I tako nije nikako mogao dokučiti 
gdje se nalazi. 

Katkad se pitao nije li brod prešao široki Atlantik i 
ostavio ga na nekoj divljoj južnoameričkoj obali. Ali mu 
je prisutnost lava Nume govorila da to ne može biti. 

Dok je Tarzan onako hodao džunglom usporedno s 
obalom, osjećao je jaku želju za društvom, tako da je 
postepeno poćeo žaliti što se nije pridružio majmunima. 
Od onog prvog dana, dok je još osjećao jaki utjecaj 
civilizacije, nije ih uopće vidio. 

Sad je već bio gotovo posve onaj stari Tarzan. Iako je 


shvaćao činjenicu da ga malo zajedničkih stvari 
povezuje s velikim majmunima, ti su još uvijek bili bolji 
nego osamljenost. 

Napredujući polako, katkad po tlu a katkad nižim 
granjem drveća, ubirući tu i tamo po koji plod ili 
okrećući palo deblo i tražeći veće kukce, koji su mu još 
uvijek bili tečni kao i nekada, Tarzan je prošao milju ili 
više kad mu pažnju privuče miris Šite. 

Tarzan je veoma želio sresti Šitu, jer nije se samo 
htio poslužiti jakim crijevom te velike mačke za svoj luk, 
nego je od Šitine kože također htio izraditi nov tobolac i 
tkanicu. Zato je, dok je prije putovao bezbrižno, 
majmun-čovjek sad postao utjelovljenje bešsumnog 
šuljanja. 

Hitro i tiho klizio je šumom za divljom mačkom, a 
progonitelj unatoč plemenitom rođenju, nije bio ništa 
manje divlji nego okrutna životinja koju je slijedio. 

Kad se približio Šiti, postao je svjestan da pantera 
lovi divljač, a još dok je o tom mislio, dođe mu u 
nosnice, nošen nestalnim povjetarcem zdesna, jaki miris 
društva velikih majmuna. 

Pantera je bila na velikom drvetu kad ju je Tarzan 
ugledao, a sa strane i pod njom Tarzan je vidio kako se 
na prirodnoj čistinici odmara Akutovo pleme. Neki su 
drijemali naslonjeni na stabla, dok su drugi lutali 
naokolo okrećući komade kore ispod kojih su uzimali 
sočne ličinke i kukce i prinosili ih ustima. 

Akut je bio najbliži Šiti. 

Velika mačka čućčala je na debeloj grani, skrivena od 
majmunova vida gustim lišćem, čekajući strpljivo dok joj 
majmun ne dođe na doseg skoka. 

Tarzan je oprezno zauzeo položaj na istom drvetu na 
kojem je bila i pantera, samo malko iznad nje. U lijevoj 
ruci držao je tanki kameni nož. Bio bi više volio poslužiti 
se petljom, ali je lišće koje je okruživalo golemu mačku 
onemogućivalo da točno baci konop. 


Akut je sad dolunjao posve blizu drvetu na kom ga je 
čekala smrt. Šita je polako još dalje podvlačila stražnje 
pandže, a onda se s gadnim urlikom bacila prema 
velikom majmunu. Djelić sekunde prije skoka jos je 
jedna grabežljiva zvijer skočila, iznad nje, a njezin se 
čudni i divlji krik pomiješao sa Šitinim. 

Kad je presenećeni Akut pogledao, vidio je da je 
pantera gotovo nad njim, a na panterinim leđima bio je 
bijeli majmun koji ga je bio pobijedio onomad kraj velike 
vode. 

Zubi majmuna-čovjeka bili su ukopani u Šitinu šiju 
a desnica mu je obuhvaćala divlji vrat, dok se lijeva 
ruka, držeći tanak komad kamena, snažno podizala i 
spuštala iza lijevog pleća pantere. 

Akut je imao tek toliko vremena da skoči u stranu, 
da ga ne prignječće te prašumske grdosije. Tresnule su o 
zemlju do njegovih nogu. Šita je vriskala, režala i užasno 
rikala. Ali je bijeli majmun žilavo i šutljivo prianjao za 
tijelo lovine što je mlataralo na sve strane. Neprestano i 
nesmiljeno kameni nož upadao je kroz svijetlu kožu — 
neprestano je duboko uranjao, dok se velika mačka, s 
posljednjim mučnim posrtajem i vriskom, nije prevalila 
ležala mirno, nepomično — mrtva. 

Onda je majmun-čovjek podigao glavu, stojeći na 
truplu lovine, pa je ponovo džunglom zaorio divlji, 
pobjednički izazov. 

Akut i Akutovi majmuni gledali su presenećeni u 
mrtvo Šitino tijelo i u vitku, ravnu pojavu čovjeka koji ju 
je ubio. Tarzan je prvi progovorio. 

Namjerno je spasio Akutu život. A kako je znao 
koliko je majmunov intelekt ograničen, znao je isto tako 
da svoju namjeru mora objasniti ako hoće da uspije. 

— Ja sam Tarzan-majmun — progovorio je. — Veliki 
lovac. Veliki borac. Kod velike vode spasio sam Akutu 
život kad sam mogao da mu ga oduzmem i postanem 


kralj Akutova plemena. Sad sam Akuta spasio od smrti 
pod Šitinim koljačima. Kad je Akut ili Akutovo pleme u 
opasnosti, neka pozove Tarzana ovako — i majmun- 
čovjek zaori onim gadnim krikom kojim je Kerčakovo 
pleme dozivalo odsutne članove u vrijeme opasnosti. — I 
— nastavio je — kad oni čuju da ih Tarzan doziva, neka 
se sjete sto je on učinio za Akuta i neka se velikom 
brzinom požure. Hoće li biti kako kaže Tarzan? 

— Huh! — pristao je Akut, a članovi plemena 
odgovoriše jednoglasnim »Huh«. 

Zatim su se ponovno posli hraniti kao da se ništa 
nije dogodilo, a s njima se hranio i John Clayton, lord 
Greystoke. 

On je, međutim, zamijetio da se Akut uvijek drži 
blizu njega, i da ga često gleda s neobičnim divljenjem u 
krvavim očicama, a jednom je učinio nešto što Tarzan za 
svih svojih dugih godina među majmunima nije nikad 
vidio da majmun čini — našao je osobito tečan zalogaj i 
pružio ga je Tarzanu. 

Dok je pleme lovilo, svijetlo tijelo majmuna-čovjeka 
miješalo se sa smeđim, kudravim kožama njegovih 
drugova. Često bi se u prolazu dodirnuli, ali majmuni su 
već računali s Tarzanovom prisutnosti, tako da im je 
pripadao koliko i sam Akut. 

Ako bi se previše približio majmunici s mladunčetom, 
ova bi pokazala velike koljače i zlokobno zarežala, a od 
vremena na vrijeme i pokoji surov mladi mužjak zarežao 
bi ako bi mu se Tarzan približio kad bi taj jeo. Inaće, 
postupali su s njim kao i s drugim članovima plemena. 

Što se Tarzana tiče, on se osjećao kao kod kuće s tim 
divljim, kosmatim precima primitivnog čovjeka. Spretno 
je izmicao svakoj ženki koja mu se prijetila — jer tako se 
vladaju majmuni, osim ako ih ne uhvati onaj povremeni 
životinjski bijes — a surovim mužjacima uzvraćao je 
režanjem, pokazujući svoje očnjake kao i oni. Tako je 
lako ponovno poprimio način života svog djetinjstva te se 


uopće nije činilo da je ikad bio u drustvu stvorenja svoje 
vrste. 

Veći dio tjedna lunjao je džunglom s novim 
prijateljima, djelomično _ iz želje za društvom a 
djelomično i zato da im se neizbrisivo usiječe_ u 
pamcenje, koje i tako nije najbolje. Tarzan je iz iskustva 
znao da mu može dobro poslužiti pleme snažnih i 
strašnih životinja. 

Kad se uvjerio da je donekle uspio da ih navikne na 
sebe, ponovno se odlučio da istražuje. Zato je rano 
jednog jutra pošao prema sjeveru te je, držeći se 
usporedno s obalom, putovao brzo sve do večeri. 

Kad je sutradan ujutro izišlo sunce, vidio je da mu 
se, dok on stoji na žalu, nalazi gotovo ravno nadesno, a 
ne ravno preko vode kao dotad, te je zato zaključio da je 
crta obale zaokrenula prema zapadu. Cijeli drugi dan 
nastavio je brzo hodati. Kad se Tarzanu-majmunu 
žurilo, prolazio je srednjom šumskom terasom brzinom 
vjeverice. 

Te noći sunce je zalazilo ravno preko vode nasuprot 
kopnu, pa je onda majmun-čovjek napokon dokučio onu 
istinu koju je naslućivao. 

Rokoff ga je iskrcao na otoku. 

Mogao je to znati! Ako postoji ikakva osnova kojom 
mu se položaj može pogoršati, trebalo je da zna da će je 
Rokoff prihvatiti, a što može biti strašnije nego da ga 
ostavi na nenastanjenu otoku, gdje će cijeli život 
proživjeti u neizvjesnosti. 

Rokoff je očito otplovio ravno na glavno kopno, gdje 
će mu biti razmjerno lako predati malog Jacka u ruke 
okrutnih i divljih hranitelja, kao što se prijetio u pismu. 

Tarzan je zadrhtao na pomisao o okrutnoj patnji koju 
će morati podnositi mališan u takvu životu, makar pao u 
ruke ljudi kojih će namjere biti najljubaznije. Majmun- 
čovjek dovoljno je upoznao niže afričke divljake a da zna 
da se i u njih može naići na sirove oblike ljubavi i 


čovječnosti. Ali život im je i u najboljem slučaju samo 
slijed strašne oskudice, opasnosti i trpljenja. 

A onda će dijete, kad odraste, dočekati užasna 
sudbina. Oni užasni običaji koje će poprimiti svojim 
odgojem bit će sami po sebi dovoljni da mu zauvijek 
spriječe druženje s ljudima njegove rase i odrede položaj 
u životu. 

Ljudožder! Njegov dječak divlji ljudožder! Bilo je 
strašno o tom misliti. 

Izbrušeni zubi, prorezan nos, ono lice ružno naličeno! 

Tarzan je zastenjao. Da samo može pod svojim 
čeličnim prstima osjetiti onog đavla Rokoffa! 

A Jane! 

Kakve mučne sumnje i strah i neizvjesnost mora ona 
trpjeti! Osjećao je da mu je položaj beskrajno manje 
strašan od njezina, jer on je barem znao da je jedno od 
ljubljenih sigurno kod kuće, dok ona nikako ne zna za 
boravište ni supruga ni sina. 

Dobro je što Tarzan nije znao istinu, jer bi bio trpio 
još stostruko više. 

Dok se polako kretao džunglom, udubljen u crne 
misli, uskoro začu  struganje koje nije mogao 
protumačiti. 

Oprezno se pomicao u smjeru odakle je dolazilo, te je 
odmah naišao na golemu panteru pritisnutu srušenim 
drvetom. 

Kad se Tarzan približio, životinja se okrenula. Režala 
je nastojeći se izvući. Ali budući da joj je velika grana 
bila na leđima a manje isprepletene grane su joj 
pritiskale noge, nije se nikamo mogla pomaći više od 
nekoliko palaca. 

Majmun-čovjek stao je pred tu bespomoćnu mačku i 
umetnuo strelicu u luk, tako da ubije životinju, koja bi 
inače morala uginuti od gladi. Ali kad je napeo luk, pade 
mu na pamet neobična misao. 


bi bilo tako lako dati joj oboje! Bio je siguran budući da 
je pantera micala sve udove, uzaludno nastojeći da se 
oslobodi, da joj je kičma nepovrijedena, a iz istoga 
razloga znao je da joj ni noge nisu slomljene. 

Popustivsi tetivu, vratio je strelicu u tok, prebacio 
luk preko ramena i stupio bliže pritijesnjenoj životinji. 

Počeo je da prede, kao što to čine i te velike mačke 
kad su zadovoljne i sretne. Tako je Tarzan, koliko je to 
mogao na Šitinu jeziku, izražavao prijateljske namjere. 

Pantera je prestala režati pa je pažljivo gledala 
majmuna-čovjeka. Da podigne veliku težinu drveta sa 
životinje, bilo je potrebno da dođe na doseg onim dugim, 
jakim pandžama, a kad ukloni drvo čovjek će biti 
potpuno na milosti divljoj zvijeri. Ali Tarzan-majmun 
nije poznavao straha. 

Odlučivši se, brzo je djelovao. 

Bez oklijevanja stupio je u isprepleteno granje uz 
panterin bok. Još uvijek je prijateljski i umirujući preo. 
Mačka je okrenula glavu prema čovjeku, promatrajući 
ga netremice — upitno. Duge koljače je iskesila, ali više 
obrambeno nego prijeteći. 

Tarzan je široko rame stavio pod deblo, a kad je to 
učinio gola noga pritisla mu se o mačkin svileni bok, 
tako je čovjek bio blizu toj velikoj zvijeri. 

Polako je Tarzan istezao divovske mišice. 

Veliko drvo zajedno s ispremiješanim granjem počelo 
se polako podizati s pantere. Ova je, osjetivši kako se 
težina polako smanjuje, brzo ispuzla. Tarzan je pustio 
da drvo padne na tlo, pa su se dvije životinje okrenule i 
pogledale jedna drugu. 

Mrk osmijeh bio je na usnama majmuna-čovjeka, jer 
znao je da je izložio život da oslobodi ovu divlju 
prašumsku zvijer. A ne bi se bio ni iznenadio da je ta 
mačka, onaj isti trenutak kad se oslobodila, skočila na 
njega. 

Ali ona to nije učinila. Stajala je nekoliko koraka 


dalje od drveta, promatrajući kako se majmun-čovjek 
iskapa iz zbrke palog granja. 

Kad je izišao, Tarzan nije bio ni tri stope daleko od 
pantere. Mogao je skočiti na više granje drveća na 
suprotnoj strani, jer se Šita ne može popeti na visinu do 
koje se može majmun-čovjek. Ali ga je nešto, možda luda 
smionost, nagnala da se približi panteri kao da želi 
otkriti hoće li osjećaj zahvalnosti potaći životinju na 
prijateljstvo. 

Kad se približio toj jakoj mački, životinja je oprezno 
stupila na jednu stranu, a majmun-čovjek prošao je 
mimo, stopu dalje od slinavih ralja, a kad je nastavio 
hodati sumom pantera ga je slijedila kao što slijedi 
lovački pas. 

Dugo Tarzan nije znao slijedi li ga zvijer iz 
prijateljskih osjećaja, ili ga naprosto drži na vidiku dok 
ne ogladni. Ali se napokon uvjerio da se radi o prvom 
porivu. 

Kasnije je Tarzan namirisao jelena, pa se popeo na 
drveće, a kad je spustio petlju životinji oko vrata pozvao 
je Šitu istim onim predenjem kojim je već ranije umirio 
životinjine sumnje, ali malko glasnije i oštrije. 

Bilo je slično onomu što ga je čuo da proizvode 
pantere pošto, kad love udvoje, ubiju lovinu. 

Gotovo odmah začu se lomljava kroz obližnje grmlje, 
pa se pomoli dugo, vitko tijelo čudnog druga. 

Videći Barino tijelo i osjetivši miris krvi, pantera 
oštro kriknu, a onda su, trenutak kasnije, dvije zvijeri 
jele jedna uz drugu meko jelenje meso. 

Nekoliko dana taj čudni par tumarao je zajedno 
džunglom. 

Kad bi jedan ubio, zvao bi drugoga, te su se tako 
hranili dobro i često. 

Jednom prilikom, dok su večerali vepra kojega je 
ulovila Šita, lav Numa, mrk i strašan, probio se iz 
obližnje guste trave. 


S ljutitom rikom opomene skočio je da ih odagna od 
lovine. Šita je skočio u guštaru a Tarzan na nisko granje 
drveta nad sobom. 

Tu je majmun-čovjek skinuo konop od trave s vrata. 
Kad je Numa stao nad tijelo vepra, pružajući izazovno 
glavu, Tarzan je spustio vijugavu petlju oko grivastog 
vrata i brzim trzajem napeo konop. U isto vrijeme oštro 
je pozvao Šitu i uskoprcalog lava vukao prema gore, dok 
mu nisu samo stražnje noge dodirivale tlo. 

Brzo je konop učvrstio na jakoj grani, a kad je 
pantera, na njegov poziv, skočila na vidjelo, Tarzan se 
spustio na tlo uz uskoprcalog i razbješnjelog Numu te je 
s dugim, oštrim nožem skočio na nj s jedne strane dok 
je Šita učinila isto s druge. 

Pantera je trgala i derala Numu na desnoj strani a 
majmun-čovjek udarao je kamenim nožem na drugoj, 
tako da je kralj životinja, prije no što je uspio jakim 
pandžama pretrgnuti konop, visio mrtav i nepomičan u 
petlji. 

A zatim se džunglom, jednoglasno iz dvaju divljih 
grla, podigao pobjednički krik majmuna i pantere, 
pomiješan u užasan i strahovit poklič. 

Kad su zamrle posljednje razvučene, strašne note, 
dvadesetak naličenih ratnika, koji su navlačili dugu 
ratnu kanou na obalu, zaustavilo se i zagledalo u smjeru 
džungle. 


mugambi 


Kaa je Tarzan obišao cijelu obalu otoka i s različitih se 


strana nekoliko puta zaletio u unutrašnjost, uvjerio se 
da je na otoku jedino ljudsko biće. 

Nigdje nije pronašao nikakva znaka da su se ljudi, 
ma čak i privremeno, zaustavili na toj obali, iako je, 
dakako, znao da bujno tropsko raslinstvo tako brzo 
briše sve osim najstalnijih ljudskih spomenika, pa se u 
svom zaključivanju može i varati. 

Onaj dan kad su ubili Numu, Tarzan i Šita naišli su 
na Akutovo pleme. Ugledavši panteru, veliki su se 
majmuni dali u bijeg, ali ih je Tarzan uskoro uspio 
dozvati. 

Palo mu je na pamet da bi bilo u najmanju ruku 
zanimljivo pokušati pomiriti ove vječne neprijatelje. 
Pozdravljao je sve ono čim je mogao ispunjati vrijeme i 
ono što mu je moglo zaokupljati misli onda kad se nije 
brinuo za jelo, jer su ga obuzimale turobne misli čim bi 
bio dokon. 

Nije mu bilo osobito teško priopćiti svoju namjeru 
majmunima, iako je njihov jezik zato bio previše 
jednostavan. Ali je majmunu-čovjeku bilo gotovo 
nemoguće uvjeriti mali, opaki Šitin mozak da mora loviti 
zajedno sa svojim zakonitim plijenom. 

Tarzan je, uz ostalo oružje, posjedovao dugu, jaku 
toljagu, pa se, zavezavši konop panteri oko vrata, služio 
tim sredstvom da dobro izudara po gubici uzrežalu 
zvijer, nastojeći joj tako utuviti u glavu da ne smije 


napadati velika, kudrava, čovjekolika stvorenja, koja su 
se još više približila kad su vidjela svrhu konopa oko 
Šitina vrata. 

Da se mačka nije okrenula i razderala Tarzana, pravo 
je čudo, koje se možda može tumačiti činjenicom da ju je 
Tarzan dva puta, kad se režeći okrenula protiv 
majmuna-čovjeka, oštro udario po osjetljivoj gubici, 
utuvljujući joj tako u glavu vrlo korisni strah od toljage i 
majmuna-zvijeri. 

Pitanje je da li je onaj prvotni uzrok privrženosti 
Tarzanu još uopće bio jasan panteri, iako je bez sumnje 
neki podsvjesni poriv, potaknut začetkom razuma i 
potpomognut i poduprt navikom od nekoliko posljednjih 
dana, učinio mnogo da tu životinju navede da podnosi 
postupak zbog kojega bi inače poletjela na vrat svakom 
drugom stvorenju. 

A onda, i uvjerljiva sila ljudske duše vršila je snažni 
utjecaj na to stvorenje niže vrste, a ta se, napokon, 
možda pokazala najmoćnijim činiocem u Tarzanovu 
gospodstvu nad Šitom i drugim prašumskim životinjama 
koje su od vremena na vrijeme padale pod njegovu vlast. 

Bilo kako mu drago, dane i dane čovjek, pantera i 
veliki majmuni lunjali su džunglom jedni uz druge, 
ubijajući zajedno i dijeleći lovinu, a u svem tom 
okrutnom i divljem čoporu nitko nije bio strašniji nego 
ona glatka, snažna zvijer koja je još prije nekoliko 
mjeseci bila dobro poznata u mnogim londonskim 
salonima. 

Katkad bi se zvijeri odvajale pa kretale svojim 
putovima, i to na sat ili dan, i baš u jednoj takvoj prilici 
majmun-čovjek odlutao je krošnjama drveća prema žalu 
te se ispružio na vrućem suncu na pijesku, a s niskog 
vrha obližnjeg rta otkrila su ga dva oštra oka. 

Jedan trenutak te oči gledale su začuđeno pojavu 
divljeg bijelca koji se sunča na zracima vrućeg, tropskog 
sunca, a onda se okrenuo davši nekome iza sebe znak. 


Odmah su još dva oka gledala majmuna-čovjeka, a onda 
još dva, pa jos dva, dok dvadeset ružno opremljenih 
divljih ratnika nije ležalo na trbusima po onom hrptu i 
promatralo bijelog stranca. 

Bili su niz vjetar, pa Tarzan tako nije osjetio njihov 
vonj, a kako je leđima bio napola okrenut, nije vidio 
kako oprezno napreduju preko ruba rta i silaze bujnom 
travom prema pjeskovitom žalu. 

Bili su svi veliki ljudi, a njihova barbarska pokrivala 
na glavi i surovo naličena lica, zajedno s mnogim 
metalnim nakitima i šarenim perjem samo su još 
povećala divljinu i okrutnost njihove pojave. 

Kad su se našli na podnožju hrpta, podigli su se 
oprezno na noge te su, sagnuvši se napredovali prema 
bijelcu koji nije ništa naslućivao, prijeteći teškim ratnim 
toljagama. 

Duševno trpljenje koje su izazvale Tarzanove žalosne 
misli otupjelo je njegove oštre sposobnosti, tako da su 
divljaci bili gotovo na njemu kad je osjetio da više nije 
sam na žalu. 
djelovati tako brzo i složno i na najmanju uzbunu da je 
bio na nogama i okrenut prema neprijateljima upravo u 
trenutku kad je shvatio da su već blizu. Kad je skočio na 
noge, ratnici su pojurili s podignutim toljagama i divljim 
povicima, ali je prvi odmah legao mrtav pod dugim, 
jakim štapom majmuna-čovjeka, a onda je Tarzan vitak i 
snažan upao među njih, udarajući desno i lijevo 
bijesom, snagom i točnošću koja je među redove crnaca 
unijela paniku. 

Na trenutak oni koji su preostali povukli su se, te su 
se savjetovali na kratkoj udaljenosti od majmuna- 
čovjeka, koji je stajao prekriženih ruku, i napola 
smiješeći se promatrao ih. Uskoro navališe još jednom, 
ovaj puta mašući teškim ratnim kopljima. Bili su između 
Tarzana i džungle, u malu polukrugu koji se zatvarao 


oko Tarzana kako su se približavali. Majmunu-čovjeku 
učinilo se da neće moći pobjeći ako napokon bace sva 
koplja u isto vrijeme. Ali ako želi pobjeći, nema drugog 
puta nego kroz redove divljaka, ili otvorenim morem. 

Bio je doista u skripcu, kad mu sinu misao što mu je 
smiješak jos povećala. Ratnici primicali su se sve više, 
napredujući polako, stvarajući, kako to oni već znaju, 
strašnu graju i buku divljim povicima i udaranjem bosih 
stopala po tlu, poskakujući u fantastičnu ratnom plesu. 

Tada je majmun-čovjek povikao divlje i neobično 
nekoliko puta, tako da su se crnci odjednom zbunjeno 
zaustavili. Gledali su jedni druge ne znajući što da 
učine, jer taj zvuk bio je tako ružan da se i sama njihova 
strašna graja činila beznačajnom. Ni jedno ljudsko grlo 
ne može stvoriti one životinjske glasove, u to su bili 
sigurni, a ipak su svojim očima vidjeli da je taj bijelac 
otvorio usta i izustio užasni poklič. 

Ali oklijevali su samo na trenutak, a onda su složno 
ponovno nastavili fantastično plesati i napredovati 
prema plijenu. No upravo ih tada iznenadan lom kroz 
džunglu još jednom zaustavi, a kad su se okrenuli u 
smjeru tog novog šuma, presenećenim očima otvori se 
pogled koji je mogao slediti krv u žilama hrabrijim 
ljudima no što su bili Vagambiji. 

S ruba džungle, kroz isprepleteno raslinstvo, dolazila 
je golema pantera, plamenih očiju i iskešenih koljača, a 
za njom dvadesetak jakih, kudravih majmuna koji su se 
hitro valjali naprijed, napola uzdignuti na kratkim, 
svijenim nogama, dodirujući dugim rukama tlo, 
podupirući  rožanim člancima težinu tjelesa u 
grotesknom hodu. 

Tarzanove životinje došle su na poziv. 

Prije nego što su se Vagambiji mogli pribrati od 
čuđenja, ta je užasna horda navalila s jedne strane, a 
Tarzan-majmun s druge. Teška koplja bacala su se a 
teške ratne toljage su udarale, pa iako su se rušili 


majmuni da nikad više ne ustanu, padali su i ljudi iz 
Ugambije. 

Šitini okrutni koljači i pandže derale su i trgale crne 
kože. Akutovi jaki žuti očnjaci zagrizli su u vrat divljaka, 
a Tarzan-majmun bio je i ovdje i ondje, svuda, potičući 
divlje saveznike i obarajući posvud dugim, tankim 
nožem. 

Za trenutak crnci su počeli bježati, ali od one 
dvadesetorice što su puzili s travnatog obronka rta samo 
je jedan jedini ratnik uspio izbjeći čoporu koji je 
pobijedio napadače. 

To je bio Mugambi, poglavica Vagambija s Ugambija, 
a kad je on iščeznuo u gustom, bujnom rašću na vrhu 
hrpta, samo oštro oko majmuna-čovjeka vidjelo je kako 
je pobjegao. 

Ostavivši čopor da se naždere mesa žrtava — mesa 
koje on nije mogao dodirnuti — Tarzan-majmun slijedio 
je onog jedinog preživjelog iz krvava okršaja. S one 
strane hrpta ugledao je crnca koji je bježao svom 
snagom prema dugoj ratnoj kanoi koja je bila dobro 
navučena na žal, iznad dosega plime. 

Bešumno, poput sjene, majmun-čovjek trčao je za 
zaprepaštenim crncem. Pogled na ratnu kanou začeo je 
u bijelcu novi plan. Ako su ti ljudi došli na otok s nekog 
drugog otoka, ili s kontinenta, zašto da se ne posluži 
čamcem te ode u njihovu zemlju? Očito se radilo o 
nastanjenoj zemlji koja je bez sumnje imala povremene 
veze s glavnim kopnom, ako sama i nije bila na afričkom 
kontinentu. 

Teška ruka pala je na Mugambijevo rame još i prije 
nego je opazio da ga netko progoni, a kad se okrenuo da 
se bori s napadačem, golemi prsti zatvorili su mu se oko 
zapešća te se našao na zemlji a div ga je zajahao prije 
nego što je Mugambi mogao ijednom udariti. 

Jezikom Zapadne obale Tarzan se obratio čovjeku 
ispruženom ispod njega. 


— Tko si ti? — upitao ga je. 

— Mugambi, poglavica Vagambija — odgovorio je 
crnac. 

— Poštedjet ću ti život — rekao je Tarzan — ako mi 
obećaš da ćeš mi pomoći otići s ovog otoka. Što kažeš? 

— Pomoći ću ti — odgovori Mugambi. — Ali sad kad 
ste ubili sve moje ratnike ne znam mogu li i ja sam otići 
iz tvoje zemlje, jer neće biti nikoga da vesla, a bez vesala 
ne možemo prijeći vodu. 

Tarzan se digao i dopustio i zarobljeniku da se digne. 
Taj je svat bio divan primjerak muževnosti — crnac koji 
je imao jednako tijelo kao i sjajni bijelac. 

— Dođi! — pozvao ga je majmun-čovjek, te su krenuli 
u smjeru odakle su čuli kako čopor gunđa i reži na 
gozbi. Mugambi je ustuknuo. 

— Ubit će nas — rekao je. 

— Mislim da neće — odgovorio je Tarzan. — Moji su. 

Crnac je još uvijek oklijevao, bojeći se približiti onim 
strašnim stvorenjima koja su žderala tjelesa njegovih 
ratnika. Ali ga je Tarzan prisilio da ga slijedi, pa ta 
dvojica uskoro iziđoše iz džungle, na puni vidik onog 
gadnog prizora na žalu. Ugledavši ljude, životinje 
podigoše pogled te prijeteći zarežaše, ali Tarzan je 
zakoračio među njih i povukao drhtavog Vagambija. 

Kako je bio naučio majmune da prihvate Šitu, tako 
ih je sad naučio da posvoje Mugambija, i to mnogo 
lakše. Ali Šita kao da nije mogao posve shvatiti da je bio 
pozvan da proždre Mugambijeve ratnike, a sad ne smije 
da proždre Mugambija. Kako se, međutim, dobro najeo, 
zadovoljio se tim što je obilazio preplašenog divljaka, 
tiho režeći i zureći plamenim, pogubnim očima u crnca. 

Mugambi je pak prianjao uz Tarzana, tako da se maj- 
mun-čovjek mogao jedva suzdržavati od smijeha zbog 
jadnog stanja u koje je strah bacio poglavicu. Napokon 
bijelac je uhvatio veliku mačku za vrat pa ju je, 
dovukavši je posve do Mugambija, udario oštro po nosu 


Sita je obilazio preplašenog Mugambija, tiho režeći i zureći u nj 
plamenim, pogubnim očima. Tarzan se jedva suzdržavao od 
smijeha zbog jadnog stanja u koje je strah bacio poglavicu. 


svaki put kad je zarežala na stranca. 

Videći to — kako čovjek udara golim šakama 
najnemilosrdnijeg i najdivljijeg prašumskog mesoždera 
— MugambDi izbulji oči. Bio je tek mrzovoljasto poštovao 
golemog bijelca koji ga je zarobio, a sad je pred 
Tarzanom gotovo osjećao strahopoštovanje. 

Šitin odgoj tako je dobro napredovao da je uskoro 
Mugambi prestao biti predmet njegove gladne pažnje, pa 
se crnac u tom neobičnom društvu osjetio malko 
sigurniji. 

Ne bi bilo posve istinito reći da je Mugambi bio posve 
sretan ili miran u toj novoj sredini. Neprestano je očima 
bojažljivo kolutao ovamo-onamo, kad bi mu se slučajno 
ovaj ili onaj član tog divljeg čopora približio, tako da su 
mu se često vidjele bjeloočnice. 

Tarzan i Mugambi, sa Šitom i Akutom, čekali su 
jelena na gazu, a kad su na riječ majmuna-čovjeka sva 
četvorica skočili na zaplašenu životinju, crnac je bio 
siguran da je to jadno stvorenje uginulo od straha prije 
no što ga je ijedna od tih velikih zvijeri dodirnula. 

Mugambi je naložio vatru i ispekao svoj dio lovine. Ali 
su Tarzan, Šita i Akut svoje dijelove trgali oštrim zubima 
režeći jedan na drugoga naročito ako bi se koji usudio 
zgrabiti tuđi dio. 

Zapravo i nije bilo čudno što je bijelčevo vladanje bilo 
srodnije vladanju zvijeri nego crnčevo. Svi smo mi 
stvorenja navike, pa ako prestanemo da se učimo novom 
vladanju, na prirodan način i lako zapadamo u stare 
navike koje nam je prošli život neiskorjenjivo usadio 
dugom upotrebom. 

Mugambi od djetinjstva nije jeo sirovo meso, dok 
Tarzan, u drugu ruku, nije okusio nikakve kuhane 
hrane sve dok nije gotovo odrastao, a tek je u prošle tri- 
četiri godine jeo kuhano ili pečeno meso. A nije ga samo 
životna navika tjerala da jede sirovo meso nego i tek. 
Njemu je kuhano ili pečeno meso bilo pokvareno meso, 


kad se usporedi s bogatim i sočnim mesom svježe, još 
tople lovine. 

To sto je mogao s uživanjem jesti sirovo meso koje je 
sam znao zakopati i prije nekoliko tjedana, i častiti se 
malim glodavcima i neugodnim ličinkama, nama se, koji 
smo uvijek bili »civilizirani«, čini odvratno. Ali da smo se 
u djetinjstvu bili navikli da sve to jedemo, i da smo 
vidjeli da svi oko nas ćine isto, ne bi nam se sad sve to 
činilo neugodno, kao što nam i nisu neugodne i mnoge 
poslastice koje bi divlji afrički ljudožder gledao s 
gnušanjem i na koje bi zafrknuo nosom. 

Na primjer, u blizini Rudolfova jezera postoji pleme 
koje ne jede ovčetinu ili govedinu, iako je neposredni 
susjedi jedu. U blizini nalazi se drugo pleme koje jede 
meso magarca — a to je navika koja je odvratna 
plemenima koja ne jedu magarca. Pa tko onda može reći 
da je lijepo jesti puževe i žablje noge i ostrige, a da je 
odvratno hraniti se ličinkama i kukcima, ili da je pojesti 
ostrigu sa svim dijelovima manje gnusno nego pojesti 
slatko, čisto meso tek ubijenog jelena? 

Idućih nekoliko dana Tarzan se pozabavio pletenjem 
jedra od korinog platna, kojim je želio opremiti kanou, 
jer nije očekivao da će moći naučiti majmune da 
barataju veslima, iako ih je uspio nekoliko ukrcati u 
krhki čamac kojim su on i Mugambi veslali između 
grebenja, gdje je voda bila posve mirna. 

Na tim izletima stavljao im je vesla u ruke, a oni su 
nastojali oponašati njegove i Mugambijeve pokrete. Ali 
majmunima je tako teško da se dulje vrijeme bave 
jednom stvari da je Tarzan uskoro uvidio da bi trebalo 
više tjedana mučnog vježbanja prije nego što bi se oni 
mogli djelotvorno služiti tim novim alatom. 

Bio je, međutim, jedan izuzetak, i to Akut. Gotovo od 
početka pokazivao je zanimanje za taj novi sport, što je 
govorilo o mnogo višoj razini inteligencije nego što ju je 
dosegao itko od njegova plemena. Kao da je shvaćao 


svrhu vesala, a kad je Tarzan to vidio upinjao se da mu 
protumači mršavim majmunskim jezikom kako se 
veslima može najbolje baratati. 

Od Mugambija saznao je Tarzan da je kontinent 
daleko od otoka. Čini se da su se Mugambijevi ratnici 
usudili predaleko u svom krhkom čamcu, a kad ih je 
zahvatila velika plima, jak vjetar odagnao ih je tako 
daleko da više nisu vidjeli kopna. Pošto su veslali cijelu 
noć, misleći da se vraćaju kući, ugledali su za izlaza 
sunca ovo kopno, te su ga, držeći ga još uvijek glavnim 
kopnom, veselo pozdravili. A ni sam Mugambi nije bio 
svjestan da je to otok, dok mu to nije rekao Tarzan. 

Poglavica Vagambija posve je sumnjao u jedro, jer on 
nikad nije vidio takvu napravu. Njegova zemlja ležala je 
daleko uz široku rijeku Ugambi, a ovo su se prvi put 
njegovi ljudi našli na oceanu. 

Tarzan je, međutim, bio siguran da s dobrim vjetrom 
može doploviti tim čamcem do kontinenta. U svakom 
slučaju, mislio je, bilo bi bolje poginuti na putu nego 
ostati neodređeno — vrijeme na tom očigledno 
neubilježenom otoku, na koji po svoj prilici neće nikad 
stići brod. 

I tako je, kad se podigao prvi dobri vjetar, krenuo na 
put, a sa sobom je uzeo posadu tako čudnu i strašnu 
kakva nije nikad plovila pod divljim gospodarom. 

Mugambi i Akut pošli su s njim, i pantera Šita, i tuce 
velikih mužjaka iz Akutova plemena. 


strašna posada 


Ratna kanoa sa divljom posadom pomicala se polako 


prema otvoru u grebenju kroz koji je morala proći da 
dopre na otvoreno more. Tarzan, Mugambi i Akut veslali 
su, jer obala je sprečavala da zapadni vjetar nadme malo 
jedro. 

Šita se šćućurio na pramcu uz noge majmuna- 
čovjeka, Tarzanu se činilo da je najbolje da tu opaku 
životinju drži koliko je moguće dalje od drugih članova 
posade, jer treba malo ili nikakva izazova, pa da Šita 
skoči na vrat bilo kome osim bijelcu, kojega je sad 
očigledno smatrao svojim gospodarom. 

Na krmi bio je Mugambi, a upravo ispred njega 
šćućurio se Akut, dok je između Akuta i Tarzana sjedilo 
dvanaest kosmatih majmuna, koji su sumnjičavo 
treptali, a od vremena do vremena sa čežnjom okretali 
glave prema obali. 

Sve je išlo dobro dok kanoa nije prošla grebenje. Tu 
je vjetar udario u jedro, pa se grubi čamac zabadao u 
valove koji su se podizali sve više kako su se udaljivali 
od obale. 

Od bacakanja čamca majmune je zahvatila strava. 
Najprije su se nelagodno micali ovamo-onamo, a onda 
su počeli mumljati i cviljeti. Neko vrijeme teško ih je 
Akut držao u ruci, ali kad je osobito velik val udario u 
taj izdubeni čamac, zajedno s vjetrom, njihov strah 
prevršio je svaku mjeru, te su skočili na noge i gotovo 
izvrnuli čamac prije nego što su ih Akut i Tarzan mogli 


ponovo umiriti. Napokon se uspostavi mir, pa su se s 
vremenom majmuni navikli na čudne lakrdije čamca, 
poslije čega više nije bilo neprilike. 

Put je bio bez dogodovština, vjetar nije prestao, pa su 
se poslije deset sati neprestanog jedrenja crne sjene 
obale pomolile ispred napetih očiju majmuna-čovjeka na 
pramcu. Bilo je previše tamno a da bi se moglo nazrijeti 
jesu li se približili ušću Ugambija ili nisu, pa je zato 
Tarzan plovio kroz morsku pjenu najbližoj točki, da tu 
dočeka zoru. 

Izdubeni čamac okrenuo se uzduž onaj trenutak kad 
mu je pramac dodirnuo pijesak, te se odmah izvrnuo sa 
svom posadom, koja se mahnito koprcala prema obali. 
Idući val ispreokretao ih je, ali su napokon uspjeli 
ispuziti na sigurnu obalu, a časak kasnije val je doplavio 
i nezgrapni čamac. 

Ostatak noći zgurili su se majmuni jedan uz drugoga 
jer je bilo hladno. Mugambi je naložio vatru na kojoj su 
se grijali. Tarzan i Šita, međutim, bili su drugačijeg 
raspoloženja, oni se nisu bojali noći u džungli. Jaka glad 
natjerala ih je u praiskonsku tamu šume da traže plijen. 

Bok uz bok hodali su gdje je bilo mjesta. Inače jedan 
za drugim, najprije jedan a onda drugi sprijeda. Tarzan 
je prvi nanjušio meso — bivola — pa su se doskora 
dosšuljali do zaspale životinje usred gusta trščaka blizu 
rijeke. 

Sve su bliže puzili prema životinji koja nije ništa 
naslućivala, Šita prema desnoj strani a Tarzan prema 
lijevoj, bliže velikom srcu. Sad su se već navikli na 
zajednički lov, pa su djelovali složno, dogovarajući se 
samo tihim predenjem. 

Na trenutak ležali su posve tiho do svog plijena, a 
onda, na znak majmuna-čovjeka Šita skoči na velika 
leđa i zagrize u bivolov vrat. Odmah životinja skoči na 
noge ričući od boli i bijesa, a u isti trenutak Tarzan je s 
kamenim nožem navalio na lijevi bok i neprestano 


udarao iza pleća. 

Jednom rukom majmun-čovjek hvatao se za gustu 
grivu, a kad je bivol mahnito potrčao trščakom, nož koji 
je udarao protiv njegova života nije ga ostavljao. Šita se 
uporno zadržavao na vratu i leđima i grizao duboko, 
nastojeći da dohvati kičmu. 

Nekoliko stotina metara bivol je divlje ričući nosio 
protivnike, dok mu napokon oštrica nije zadrla u srce, 
pa se s posljednjom rikom, koja je zapravo bio napola 
vrisak, srušio naglavce na zemlju. Onda su se Tarzan i 
Šita nasitili. 

Poslije obroka ta su se dvojica sklupčali u gusštari. 
Crna čovjekova glava legla je na žuto-smeđi panterin 
bok. Odmah poslije zore probudili su se i ponovno jeli a 
zatim se vratili na žal, tako da Tarzan može dovesti 
ostale do lovine. 

Kad su se najeli, životinjama se spavalo, a Tarzan i 
Mugambi krenuli su tražiti rijeku Ugambi. Jedva su 
prošli stotinu metara, kad su naišli na široku rijeku, 
koju je crnac odmah prepoznao kao onu kojom su on i 
njegovi ratnici od veslali na more na nesretnu 
ekspediciju. 

Sad su je slijedili do oceana, te su vidjeli da utječe u 
dragu koja je milju daleko od točke na obali gdje je noć 
prije bila bačena kanoa. 

Tarzan se vrlo obradovao tom otkriću, budući da je 
znao da u blizini velike rijeke mora naći urođenike, a bio 
je prilično siguran da će od njih saznati nešto o Rokoffu 
i djetetu, jer je isto tako čvrsto vjerovao da se Rokoff 
nastojao riješiti djeteta čim je njega iskrcao. 

On i Mugambi ispravili su i porinuli u more izdubeni 
čamac, iako je to bilo vrlo teško zbog valova koji su 
neprestano udarali o obalu. Ali napokon su uspjeli, pa 
su doskora veslali uz obalu prema ušću Ugambija. Tu 
im je bilo prilično teško ući protiv udružene struje i 
oseke, ali okoristivši se virovima blizu obale stigli su u 


sumrak gotovo nasuprot mjesta, gdje su ostavili čopor 
na spavanju. 

Zavezavši čamac za granu koja je visila nad njima, 
uputili su se u džunglu te su uskoro naisli na majmune. 
Hranili su se voćem nedaleko tršćaka gdje je bio pao 
bivol. Šitu nisu nigdje vidjeli, niti se te noći vratio, pa je 
Tarzan pomislio da je odlutao da potraži životinje svog 
roda. 

Sutradan rano majmun-čovjek vodio je svoj čopor niz 
rijeku, a dok je hodao resko je nekoliko puta povikao. 
Odmah se iz velike daljine slabo začuo odgovor, i pola 
sata kasnije vitko Šitino tijelo skočilo je ondje gdje su se 
drugi članovi čopora oprezno ukrcavali u čamac. 

Velika životinja, svinutih leda i predući poput 
zadovoljne šarene mačkice, trljala je bokove o majmuna- 
čovjeka, a onda je na Tarzanovu zapovijed spretno 
skočila na svoje prijašnje mjesto na pramcu. 

Kad su svi bili na mjestu, otkrili su da nema dvojice 
Akutovih majmuna. Iako su ih majmunski kralj i Tarzan 
dozivali više od jednog sata, nije bilo odgovora, pa su se 
napokon otišli. Pokazalo se da su dvojica nestalih bili 
upravo oni koji su pokazivali najmanju želju da se 
priključe ekspediciji s otoka te su trpjeli i najveći strah 
na putu. Zato je Tarzan bio posve siguran da su se 
radije namjerno udaljili nego da ponovno uđu u kanou. 

Kad je ta skupina skretala prema obali, odmah 
poslije podneva, da potraži hrane, na trenutak ih je 
promatrao vitak, gol divljak iza gustog zelenog zaklona 
koji je obrubljivao obalu rijeke, a onda je nestao 
uzvodno prije nego ga je itko od onih u kanoi opazio. 

Poput jelena skakao je uskim tragom, dok nije, sav 
uzbuđen od vijesti, upao u urođeničko selo nekoliko 
milja iznad točke gdje su se Tarzan i njegov čopor 
zaustavili da love. 

— Dolazi još jedan bijelac! — povikao je poglavici koji 
je čučao pred ulazom u okruglu kolibu. — Još jedan 


bijelac, a s njim je mnogo ratnika. Dolaze u velikoj 
ratnoj kanoi da ubijaju i robe kao sto je učinio i onaj 
crnobradi koji je upravo otišao. 

Kaviri skoči na noge. Nedavno je iskusio grubost 
bijela čovjeka, pa mu je srce bilo puno gorčine i mržnje. 
Za trenutak zabubnjaše ratni bubnjevi u selu dozivajući 
lovce iz šume i radnike s polja. 

Porinuli su sedam ratnih kanoa s posadom od 
naličenih ratnika okićenim perjem. Duga koplja strsila 
su iz grubih ratnih čamaca dok su tiho klizili rijekom, 
crnom kožom. 

Sad nisu bubnjali bubnjevi, niti je trubio urođenički 
rog, jer je Kaviri bio lukav ratnik, i nije želio riskirati, 
ako se to ikako moglo. On će sa sedam kanoa tiho 
naletjeti na onu jedinu što pripada bijelcu, pa će, prije 
nego što puške mogu ljudima zadati mnogo štete, 
svladati neprijatelja samim brojem svojih ljudi. 

Kavirijeva kanoa plovila je na kratkoj udaljenosti 
ispred drugih, a kad je zaobišla oštar zavoj rijeke, gdje 
ju je brza struja hitro ponijela naprijed, naišla je 
iznenada na ono što je Kaviri tražio. 

Tako blizu bile su te dvije kanoe jedna drugoj, da je 
crnac, prije nego što su se kanoe dodirnule, imao samo 
priliku da zamijeti bijelo lice na pramcu čamca koji je 
nadolazio, a njegovi su se ljudi već podigli i stali vikati 
poput mahnitih vragova i bacati duga koplja na one u 
drugoj kanoi. 

Ali trenutak kasnije, kad je Kaviri shvatio kakva to 
posada sjedi u bijelčevu izdubenom čamcu, bio bi dao 
sve svoje kuglice i željeznu žicu da se mogao naći u 
sigurnosti udaljenog sela. Jedva su se dva čamca 
dodirnula, kad su se strašni Akutovi majmuni podigli, 
režeći i lajući, s dna kanoe pa su dugim, kosmatim 
rukama, ispruženim daleko, trgali prijeteća koplja iz 
ruku Kavirijevih ratnika. 


Crnce je savladao strah, ali nije bilo druge nego boriti 
se. Sad su druge ratne kanoe brzo došle do dvaju 
čamaca. Njihovi ratnici željeli su što prije upasti u 
borbu, jer su mislili da su im neprijatelji bijelci i njihovi 
urođenički nosači. 

Rojili su se oko Tarzanove kanoe. Ali kad su ugledali 
kakav je to neprijatelj, sve su čamce okrenuli i počeli 
brzo veslati uzvodno. Samo se jedan čamac nije 
okrenuo. Taj je došao preblizu kanoe majmuna-čovjeka 
prije nego što su ratnici shvatili da njihovi sunarodnjaci 
imaju posla s demonima, a ne s ljudima. Kad su se 
dodirnuli, Tarzan je nešto prišapnuo Šiti i Akutu, tako 
da prije nego su se napadači mogli povući, skoči na njih 
golema pantera s vriskom od kog se ledenila krv, a na 
drugi kraj kanoe popeo se velik majmun. 

Na jednom kraju pantera je strašno harala jakim 
pandžama i dugim, oštrim koljačima, dok je Akut na 
drugom grizao žutim očnjacima vratove onih koji su mu 
došli nadohvat, bacajući prestravljene crnce u vodu 
kako je prilazio sredini kanoe. 

Kaviri se tako zaposlio tim demonima koji su ušli u 
čamac, da nije mogao pomoći svojim ratnicima. Divovski 
bijeli vrag istrgao mu je koplje iz ruke kao da je on, jaki 
Kaviri, novorođenče. Kosmate nemani savladale su 
borce, a crni poglavica borio se prsa o prsa sa strašnim 
čoporom. 

Kaviri se hrabro borio protiv protivnika, jer je osjećao 
da mu je smrt neizbježna, pa je zato u najmanju ruku 
htio život prodati što skuplje. Ali doskora bilo je 
očigledno da je sve uzalud pred nadljudskim mišicama i 
spretnošću stvorenja koje mu se napokon dočepalo 
vrata i oborilo ga na dno čamca. 

Odmah se Kaviriju poče vrtjeti u glavi — predmeti 
postali su zbrkani i nejasni pred očima — boljela su ga 
prsa dok se borio za dah života koji mu je onaj nad njim 
zauvijek oduzimao. Onda je izgubio svijest. 


Kad je ponovno otvorio oči, vidio je, na svoje čuđenje, 
da nije mrtav. Ležao je, čvrsto vezan, na dnu kanoe. 
Velika je pantera sjedila i gledala ga. 

Kaviri je zadrhtao i ponovno zatvorio oči, čekajući da 
ta okrutna zvijer skoči i oslobodi ga jadnog straha. 

Poslije jednog trenutka, budući da se koljači nisu 
žarili u njegovo drhtavo tijelo, ponovno se usudio otvoriti 
oči. Onkraj pantere klečao je bijeli div koji ga je bio 
savladao. 

Čovjek je veslao, dok je odmah iza njega Kaviri vidio 
da neki njegovi ratnici također veslaju. Iza njih čučalo je 
nekoliko kosmatih majmuna. 

Kad je Tarzan vidio da je poglavica došao k svijesti, 
progovorio je. 

— Kažu mi tvoji ratnici da si ti poglavica velikog 
naroda i da se zoveš Kaviri — rekao je. 

— Tako je — potvrdi crnac. 

— Zašto si me napao? Ja sam dolazio u miru. 

— Prije tri mjeseca došao je i drugi bijelac »u miru« — 
odvrati Kaviri — a kada smo mu mi donijeli darove, 
kozu, kasavu i mlijeko, navalio je s puškama i poubijao 
mnogo ljudi, a zatim je otišao oduzevši nam sve koze i 
mnogo mladih muškaraca i žena. 

— Ja nisam takav kakav je onaj drugi bijeli čovjek — 
odgovori Tarzan. — Ne bih ti bio naudio da nisi navalio 
na mene. Reci mi, kakvo je bilo lice tog opakog bijelca? 
Tražim jednog koji mi je učinio zlo. Možda je to baš taj. 

— Bio je čovjek opaka lica pokrivena velikom, crnom 
bradom, i bio je vrlo, vrlo zao — da, vrlo, vrlo zao. 

— Je li s njim bilo maleno bijelo dijete? — upitao je 
Tarzan, a srce mu je gotovo prestalo kucati dok je 
očekivao odgovor. 

— Nije — odgovori Kaviri — bijelo dijete nije bilo u 
skupini tog čovjeka — bilo je u drugoj skupini. 

— Drugoj skupini! — uskliknu Tarzan. — Kakvoj 
drugoj skupini? 


— Sa skupinom koju je taj vrlo zli bijelac progonio. U 
njoj je bio bijeli čovjek, bijela žena i dijete, sa šest 
mosulskih nosača. Oni su prošli uzvodno tri dana ispred 
vrlo zlog bijelca. Mislim da su bježali. 

Bijeli muškarac, žena i dijete! Tarzan je bio 
zabezeknut. Dijete mora biti njegov mali Jack. Ali tko su 
ta žena — i muškarac? Je li moguće da se jedan od 
Rokoffovih saveznika urotio s nekom ženom — koja je 
pratila Rokoffa — da mu ukrade dijete? 

Ako je tako, oni sigurno namjeravaju dijete vratiti u 
civilizaciju pa ili tražiti nagradu ili zadržati malog 
zarobljenika radi otkupnine. 

Ali sad, kad ih je Rokoff uspio potjerati duboko u 
unutrašnjost, uz tu divlju rijeku, nema sumnje da će ih 
napokon stići, osim ako ih, što je bilo još vjerojatnije, ne 
uhvate i ne ubiju oni isti ljudožderi dalje uz Ugambi 
kojima je Rokoff, Tarzan je sad bio siguran, htio predati 
dijete. 

Dok je razgovarao s Kavirijem, kanoe su neprestano 
plovile uzvodno prema poglavičinu selu. Kavirijevi ratnici 
veslali su u tri kanoe i bacali potajne, prestrašene 
poglede na strašne suputnike. Tri Akutova majmuna 
bila su ubijena u tom susretu, ali je s Akutom zajedno, 
ostalo osam užasnih zvijeri, a bio je i Šita, pantera, i 
Tarzan i Mugambi. 

Kavirijevi ratnici nisu nikad u cijelom životu vidjeli 
tako strašnu posadu. Očekivali su da ih trenutno 
napadnu i rastrgaju neki od njihovih zarobljivača. I, da 
se pravo kaže, Tarzan i Mugambi i Akut jedva su 
zadržavali te uzrežale, neraspoložene zvijeri da ne grizu 
ona svijetla, gola tjelesa što su se, dok su veslači veslali, 
o njih tu i tamo češala. A njihov strah još je više 
uzbuđivao životinje. 

U Kavirijevu logoru Tarzan se zaustavio samo toliko 
da pojede hranu koju su im dali crnci, i da uredi s 
poglavicom da mu prepusti tuce ljudi da veslaju 


kanoom. 

Kaviri je bio i previše spreman da se složi sa svakim 
zahtjevom koji mu je majmun-čovjek mogao postaviti, 
samo da se sto prije riješi onog užasnog čopora. Ali bilo 
je lakše, kako je uskoro vidio, ljude obećati nego dati, jer 
kad su ljudi saznali što on namjerava, oni koji jos nisu 
pobjegli u džunglu, sad nisu časili ni časa da uteknu, 
tako da je Kaviri kad se okrenuo da pokaže one koji su 
trebali da prate Tarzana, otkrio da je on jedini član 
plemena koji je ostao u selu. 

Tarzan nije mogao potisnuti smiješak. 

— Kao da nas ne žele pratiti — rekao je. — Ali samo 
ti ostani mirno ovdje, Kaviri, pa ćeš odmah vidjeti kako 
se ljudi jate oko tebe. 

Onda se majmun-čovjek podigao te je, sazvavši svoj 
čopor, zapovjedio Mugambiju da ostane s Kavirijem, a 
on je nestao u džungli sa Šitom i majmunima za 
petama. 

Na pola sata tišinu mrke šume prekidali su samo 
obični šumovi bujnog života, koji su samo povećavali 
sumornu samoću džungle. Kaviri i Mugambi sjedili su 
sami u ograđenom selu i čekali. 

Ubrzo se iz velike udaljenosti začu strašan zvuk. 
Mugambi prepozna neobični izazov majmuna-čovjeka. 
Odmah s različitih strana svijeta, podiže se strašan 
polukrug sličnih povika i vrisaka, koji je tu i tamo 
prekidao jezovit urlik gladne pantere. 


izdan 


Dva divljaka, Kaviri i Mugambi, čućali su pred ulazom 
u Kavirijevu kolibu i gledali jedan drugoga — Kaviri sa 
slabo skrivenim nemirom. 

— Što je to — dahnuo je. 

— To su Tarzan i njegovi — odgovorio je Mugambi. — 
Ali ne znam što čine, osim ako ne proždiru tvoje ljude 
koji su pobjegli. 

Kaviri zadrhta te stade u strahu valjati očima prema 
džungli. U svem svojem dugom životu u divljoj džungli 
nije nikad čuo tako strašnu, užasnu graju. 

Ta je dolazila sve bliže, a sad su se s njom miješali i 
prestrašeni povici žena, djece i muškaraca. Dvadeset 
dugih minuta trajala je ta jezovita graja, dok se nije 
činila na daljini od ograde koliko se možeš kamenom 
dobaciti. Kaviri se podigao da pobjegne, ali ga je 
Mugambi uhvatio i zadržao, jer mu je tako bio 
zapovijedio Tarzan. 

Trenutak kasnije izbi iz džungle čopor prestravljenih 
urođenika, trčeći prema kolibama. Trčali su poput 
prestrašenih ovaca, a iza njih, goneći ih kako se gone 
ovce, dolazio je Tarzan, Šita i strašni Akutovi majmuni. 

Uskoro se Tarzan našao pred Kavirijem, a na 
usnama mu je bio onaj stari, mirni smiješak. 

— Vratili su ti se ljudi, moj brate — rekao je — a sad 
možes izabrati one koji će me pratiti i veslati kanoom. 

Drsćući, Kaviri zatetura i pozva ljude da iziđu iz 
koliba. Ali nitko nije odgovorio na taj poziv. 


— Reci im — predložio je Tarzan — da ću, ne dođu li, 
poslati svoje pomoćnike da ih dovedu. 

Kaviri učini kako mu je rečeno, te su u tren oka izišli 
svi seoski — stanovnici,  valjajući  razrogačenim i 
prestrašenim očima od jednog do drugog divljeg 
stvorenja što je lutalo seoskom ulicom. 

Kaviri je brzo odredio tuce ratnika koji će pratiti 
Tarzana. Ti jadni ljudi gotovo su pobijeljeli od straha na 
pomisao da će biti u blizini pantere i majmuna u uskoj 
kanoi. Ali kad im je Kaviri protumačio da nema druge — 
da će ih Tarzan progoniti sa svojim mrkim čoporom ako 
pokusaju pobjeći od dužnosti — napokon su turobno 
pošli na rijeku i zauzeli mjesto u kanoi. 

Uzdahnuvši od olakšanja, poglavica je vidio kako ta 
skupina iščezava za nedalekom okukom uz rijeku. 

Tri dana ta čudna skupina plovila je sve dalje i dalje 
u srce divlje zemlje koja leži na svakoj strani gotovo 
neistraženog Ugambija. U to vrijeme tri su od dvanaest 
ratnika pobjegli. Ali budući da je nekoliko majmuna 
napokon shvatilo tajnu veslanja, Tarzan nije toliko žalio 
taj gubitak. 

On bi zapravo bio putovao mnogo brže obalom, ali je 
vjerovao da može bolje držati divlju posadu na okupu 
ako se nalaze u čamcu. Dvaput na dan pristali bi da love 
i hrane se, a noću su spavali na obali ili na kojem od 
brojnih otočića koji su načičkavali rijeku. 

Urođenici su bježali pred njima glavom bez obzira, 
tako da su na svom putu nalazili samo pusta sela. 
Tarzan je želio doći u dodir s tim divljacima koji su 
stanovali na obali rijeke, ali dosad mu to nije uspjelo. 

Napokon odlučio je da on sam pođe obalom a da ga 
ostalo društvo slijedi čamcem. Protumačio je Mugambiju 
ono što je naumio, te je napomenuo Akutu da slijedi 
upute crnaca. 

— Pridružit ću vam se za nekoliko dana — 
napomenuo je. — Sad idem naprijed da saznam što je s 


onim vrlo zlim bijelcem. 

Za idućeg odmora Tarzan je pošao na obalu pa se 
doskora izgubio iz vida svojih ljudi. 

Prvih nekoliko sela na koja je naišao bilo je pusto, te 
se tako vidjelo da je vijest o njihovu dolasku brzo 
putovala. Ali s večeri naišao je na udaljenu skupinu 
slamnatih koliba okruženih grubom ogradom, unutar 
koje se nalazilo nekoliko stotina urođenika. 

Žene su spremale večeru kad se Tarzan našao nad 
njima u granju gorostasnog drveta što je na jednoj točki 
nadvisilo ogradu. 

Tarzan nije znao kako da stupi u dodir s ovim 
ljudima a da ih ne prestraši niti u njima probudi divlju 
ljubav za borbu. Nije se želio boriti, jer sad je imao 
mnogo važniji zadatak nego da se bori sa svakim 
plemenom na koje slučajno naiđe. 

Napokon je nešto izmislio. Pošto se uvjerio da ga oni 
dolje ne mogu vidjeti, nekoliko je puta, oponašajući 
panteru, promuklo zaroktao. Sve su se oči odmah 
okrenule gore prema lišću. 

Postajalo je sve tamnije, pa nisu mogli progledati 
kroz lisnati zaklon koji je majmuna-čovjeka štitio od 
njihovih pogleda. Onaj trenutak kad je privukao njihovu 
pažnju još je oštrije i gadnije zaurlao, poput iste one 
životinje, a onda je, a da gotovo nije pomakao ni jedan 
list dok je silazio, sišao na tlo izvan ograde pa je, 
brzinom jelena, potrčao naokolo prema seoskim vratima. 

Tu je tukao po povezanim kolcima kojima su vrata 
bila sagrađena te je dovikivao urođenicima na njihovu 
jeziku da je prijatelj koji želi hrane i konak. 

Tarzan je dobro poznavao prirodu crnaca. Znao je da 
će ih rokot i urlik Šite na drvetu uzrujati, i da će ih 
njegovo udaranje po vratima u tom mraku još više 
prestrašiti. 

Nije čudo što mu nisu odgovorili na poziv, jer se crnci 
boje svakog glasa koji se čuje u noći s one strane 


ograde, uvijek ga pripisuju kakvu demonu ili drugom 
sablasnom posjetiocu. Ali je on još zvao. 

— Pustite me unutra, moji prijatelji! — vikao je. — Ja 
sam bijelac koji progonim onog vrlo zlog bijelca koji je 
ovim putem prošao prije nekoliko dana. Slijedim ga zato 
da ga kaznim za one grijehe što ih je počinio vama i 
meni. Ako sumnjate u moje prijateljstvo, dokazat ću ga 
time što ću otići na ono drvo iznad vašeg sela i otjerati 
Šitu u džunglu, prije nego što skoči među vas. Ako mi 
ne obećate da ćete me pustiti unutra i sa mnom 
postupati kao s prijateljem, pustit ću Šitu da ostane 
ondje i da vas proždre. 

Jedan časak vladala je šutnja. Onda se iz tišine sela 
začu glas starca. 

— Ako si ti doista bijelac i prijatelj, pustit ćemo te 
unutra. Ali najprije moraš otjerati Šitu. 

— Dobro — prihvati Tarzan. — Slušajte, pa ćete čuti 
kako bježi Šita. 

Majmun-čovjek brzo se vrati na drvo. Ovaj put ulazio 
je u granje s velikom bukom, a u isto vrijeme zlokobno je 
režao poput pantere, tako da oni dolje povjeruju da je 
ona velika zvijer još uvijek na drvetu. 

Kad je dopro gotovo iznad seoske ulice, podigao je 
veliku graju, tresao je žestoko drvo, dovikivao panteri da 
pobjegne ili će je ubiti, a glas prekidao je urlikom i 
režanjem ljutite zvijeri. 

Zatim je otrčao prema suprotnoj strani drveta pa u 
džunglu, udarajući glasno po deblima, režeći sve slabije 
kako se udaljivao od sela. 

Nekoliko trenutaka kasnije vratio se na seoska vrata 
te je doviknuo urođenicima: 

— Otjerao sam Šitu — rekao je. — Sad dođite i 
pustite me kao što ste obećali. 

Neko vrijeme čula se uzbuđena rasprava, ali je 
napokon došlo šest ratnika i otvorilo vrata, zureći 
tjeskobno napolje, očito sa strahom očekujući kakvo će 


stvorenje naći napolju. Nije im mnogo odlanulo kad su 
ugledali gotovo golog bijelca. Ali kad im se Tarzan 
obratio mirnim glasom i uvjeravao _ ih o svom 
prijateljstvu otvorili su vrata malko više i pustili ga. 

Kad su vrata bila ponovno zatvorena, osjećaj 
sigurnosti ponovno se vrati domorocima. Dok je Tarzan 
hodao seoskom ulicom prema  poglavičinoj kolibi, 
okruživao ga je čopor muškaraca, žena i djece. 

Od poglavice saznao je da je Rokoff prošao uzvodno 
rijekom prije tri dana, i da mu iz čela rastu rogovi i da 
ga prati tisuću đavola. Kasnije je poglavica rekao da je 
taj vrlo zli bijelac proboravio u selu mjesec dana. 

lako se ni jedna od tih izjava nije slagala s 
Kavirijevom, koji je bio rekao da je Rokoff otišao iz 
njegova sela tek prije tri dana i da mu je broj pratilaca 
mnogo manji, Tarzan se tim nesuglasicama nije nimalo 
čudio, jer je dobro znao kako čudno djeluje duša 
divljaka. 

Njemu je bilo najvažnije da sazna da se nalazi na 
pravom tragu, i da taj vodi u unutrašnjost. Znao je da 
mu u takvoj prilici Rokoff ne može nikako pobjeći. 

Poslije nekoliko sati unakrsnog ispitivanja majmun- 
čovjek saznao je da nekoliko dana pred Rokoffom putuje 
još jedna skupina — tri bijelca — muškarac, žena i 
dječačić, s nekoliko Mosula. 

Tarzan je protumačio poglavici da će ga njegovi ljudi 
slijediti u kanoj, i da će po svoj prilici stići sutradan, i da 
poglavica, iako će Tarzan možda poći naprijed, treba da 
ih primi prijateljski i da ih se ne treba bojati, jer će se 
Mugambi pobrinuti da ništa ne naude poglavičinim 
ljudima, samo ako ih prijateljski prime. 

— A sad — zaključio je — ja ću leći ispod tog drveta i 
spavati. Vrlo sam umoran. Neka me nitko ne smeta. 

Poglavica mu je ponudio kolibu, ali je Tarzan, budući 
da je otprije poznavao urođeničke kolibe, više volio 
spavati na svježem zraku, a osim toga imao je i svoje 


planove koje je mogao bolje provesti ako ostane ispod 
drveta. Naveo je kao razlog da hoće biti pri ruci u 
slučaju da se Šita vrati, a tom objašnjenju poglavica se 
vrlo radovao i dopustio mu da spava ispod drveta. 

Tarzan je dobro znao da je korisno da na urođenike 
ostavi dojam kao da posjeduje više-manje čudesne sile. 
Mogao im je ući u selo i da se ne posluži vratima, ali 
mislio je da će iznenadan i neprotumaćiv nestanak, kad 
za to dođe vrijeme, na njihove djetinje duše djelovati 
dublje i trajnije. Zato se on, čim se selo smirilo i zaspalo, 
podigao, skočio u granje drveta i tiho iščeznuo u crnoj, 
tajanstvenoj noći prašsumskoj. 

Ostatak te noći majmun-čovjek kretao se brzo 
gornjom i srednjom trasom šume. Kad se moglo dobro 
penjati, više je volio gornje granje gorostasnog drveća, 
jer mu je onda mjesec bolje osvjetljavao put. Ali su se 
njegova čula od rođenja tako navikla na taj strašni svijet 
da se čak i u gustoj, crnoj sjeni pri tlu mogao kretati 
lako i brzo. Vi ili ja, dok hodamo ispod svjetlosnih 
lukova Main Streeta, ili Broadwaya, ili State Streeta, ne 
bismo se kretali sigurnije ili ni desetinom one brzine 
kojom se spretni majmun-čovjek kretao onim mračnim 
labirintom koji bi nas posve zbunio. 

U zoru zaustavio se da se nahrani, a onda je nekoliko 
sati odspavao, da krene naprijed prema podnevu. 

Dvaput je naišao na urođenike. Iako mu je bilo 
prilično teško da im se približi, ipak je u svakoj prilici 
uspio da umiri njihov strah i ratoborne nakane, te je od 
njih saznao da se nalazi na Rokoffovu tragu. 

Dva dana kasnije, dok je još uvijek slijedio Ugambi, 
naišao je na veliko selo. Poglavica, čovjek opake pojave, 
naoštrenih zuba koji su često odavali ljudoždera, primio 
ga je naoko prijateljski. 

Majmun-čovjek bio je sad potpuno umoran, te je 
odlučio da otpočine osam do deset sati, tako da bude 
svjež i jak kad dostigne Rokoffa, a bio je siguran da ga 


mora uskoro sresti. 

Poglavica mu je rekao da je bradati bijelac otišao iz 
sela upravo prijašnje jutro, i da će ga on sigurno uskoro 
stići. Poglavica je rekao da onu drugu skupinu nije vidio 
niti je o njoj čuo. 

Tarzanu se nije dopala vanjština i vladanje tog 
čovjeka. Iako se naoko vladao prijateljski, činilo se da 
nekako prezire polugolog bijelca koji dolazi bez pratnje i 
ne dijeli darove. Ali Tarzanu je trebala hrana i počinak, a 
to mu selo moze lakše pružiti nego džungla, pa se zato, 
budući da se nije bojao ni čovjeka, ni životinje, ni vraga, 
savio u sjeni jedne kolibe i doskora zaspao. 

Jedva je otišao od poglavice, kad je taj pozvao dva 
svoja ratnika te im prišapnuo nekoliko uputa. Trenutak 
kasnije ta su glatka, crna tjelesa jurila stazom uz rijeku 
prema istoku. 

U selu poglavica je zapovjedio da sve bude savršeno 
mirno. Nije dopuštao da se itko približi spavaću, niti da 
se pjeva ili glasno razgovara. Vrlo mu je bilo stalo da se 
gost ne uznemiruje. 

Tri sata kasnije nekoliko je kanoa tiho doplovilo niz 
Ugambi. Njima su brzo veslale jake mišice crnih posada. 
Na obali rijeke stajao je poglavica podigavši koplje 
vodoravno nad glavom, kao da onima u čamcima daje 
unaprijed dogovoreni znak. 

A tako je i bilo — htio je naznačiti da bijeli stranac 
još uvijek mirno spava u selu. 

Na pramcima dvaju kanoa nalazili su se glasnici koje 
je prije tri sata poslao poglavica. Bilo je očito da ih je bio 
poslao da slijede i dovedu tu skupinu, i da je znak s 
obale bio dogovoren prije nego su oni otišli iz sela. 

Za nekoliko trenutaka izdubeni čamci pristali su uz 
zelenu obalu. Urođenici su se iskrcali, a za njima i 
šestorica bijelaca. To su bili podmukli, ružni ljudi, a 
nitko više od opakog, bradatog čovjeka koji je njima 
zapovijedao. 


— Gdje je bijelac o kom tvoji glasnici govore da je u 
selu? — upitao je poglavicu. 

Ovuda, bwana — odgovorio je urođenik. — Pažljivo 
sam održavao tišinu u selu, da može još spavati kad se 
ti vratiš. Ne znam je li to onaj koji ti želi nauditi, ali me 
je ispitivao sve o tebi, a po pojavi je onakav kakva si ga 
ti opisao. Ali ti si mislio da je taj siguran u zemlji što si 
je nazvao Otok džungle. Da mi to nisi ispričao, ne bih ga 
bio prepoznao, i on bi te slijedio i ubio. Ako je prijatelj, a 
ne neprijatelj, onda nije načinjena nikakva steta. Ali ako 
se pokaže da je neprijatelj, ja bih vrlo želio pušku i nešto 
municije. 

— Dobro si učinio — odgovorio je bijelac — i imat ćes 
pušku i municiju bio on prijatelj ili neprijatelj, samo ako 
budeš uz mene. 

— Bit ću s tobom — odgovori poglavica — a sad dođi 
i pogledaj stranca koji spava u mom selu. 

Rekavši tako, on se okrenu i odvede ih do kolibe u 
sjeni koje je mirno spavao Tarzan ne sluteći ništa. 

Iza te dvojice dolazili su preostali bijelci i dvadesetak 
ratnika. Ali zbog podignutih kažiprsta poglavice i 
njegova druga svi su šutjeli. 

Kad su zaobišli ugao kolibe, oprezno i na prstima, 
ružan smiješak dodirnu usne bijelca kad mu oći padoše 
na golemi lik zaspalog majmuna-čovjeka. 

Poglavica ga je pogledao upitno, a on je kimnuo 
glavom, da označi da poglavica nije pogriješio u svojim 
sumnjama. Onda se okrenuo onima iza sebe pa je, 
pokazavši spavača, dao znak da ga uhvate i vežu. 

Trenutak kasnije šest ratnika skočilo je na 
iznenađenog Tarzana te su djelovali tako brzo da je bio 
dobro vezan prije nego što je mogao ista učiniti da 
pobjegne. 

Zatim su ga bacili na ležaj, a kad su mu se oći 
otvorile na gomilu koja je stajala kraj njega, pale su na 
opako lice Nikolasa Rokoffa. 


Rokoff se nacerio. Stupio je posve do Tarzana. 

— Svinjo! — povikao je. — Nisi li se dovoljno naučio 
da treba da se kloniš Nikolasa Rokoffa? 

Zatim je nogom udario ispruženog čovjeka u lice. 

— Ovo ti je za dobrodošlicu — zareži. — Noćas, prije 
nego te moji prijatelji pojedu, reći ću ti što se dogodilo 
tvojoj ženi i djetetu, i što s njima nadalje kanim učiniti. 


ples smrti 


Kroz bujno, isprepleteno raslinstvo vijugalo se potpuno 


tiho vitko tijelo na mekim jastučastim stopalima. 

Samo su dvije svijetle točke žuto-zelena plamena 
katkad odrazile ekvatorijalnu mjesečinu što je od 
vremena do vremena probijala krov koji je u noćnom 
povjetarcu šuštao kao da tiho uzdiše. 

Katkad bi se životinja zaustavila podigavši nos visoko 
i njušeći kao da slijedi nekakav trag. Onda bi pak, brzo i 
nakratko, skočila u granje, tako da bi se na trenutak 
prekinulo ono neprestano napredovanje prema istoku. U 
njezine osjetljive nozdrve dolazio je slabi, nevidljivi trag 
mnogih sočnih četveronožaca, tako da je okrutna, 
spuštena čeljust slinila od gladi. 

Ali životinja je uporno napredovala. Čudno je što se 
nije obazirala na glad, koja bi inače natjerala valovite, 
krznom obučene mišice da skoče na neki mekani vrat. 

Cijelu tu noć nastavljala je životinja svoj samotni 
put, a idući dan zaustavila se samo jednom da ubije, i 
razderala je na komadiće lovinu i proždirala je 
mumljajući mrzovoljasto kao da je napola uginula od 
gladi. 

Bilo je mračno kad se približila ogradi što je 
okruživala veliko urođeničko selo. Poput sjene hitre i 
tihe smrti kružila je oko sela držeći nos na tlu, 
zaustavivši se napokon blizu ograde, ondje gdje je ta 
gotovo dodirivala nekoliko koliba. Tu je životinja jedan 
trenutak njušila, a onda je, okrenuvši glavu na jednu 


stranu, slušala naćulivši uši. 

Ono što je čula nije po ljudskim mjerilima bio 
nikakav šum, a ipak kao da se preko vrlo razgranatih i 
nježnih organa životinje poslala poruka divljem mozgu. 
Divna preobrazba zbila se u onoj nepokretnoj gomili 
kosti i mišića, koja je trenutak prije stajala kao da je 
isklesana iz stanca kamena. 

Kao da se nalazi na čeličnim perima koja su se 
odjednom ispružila, podigla se brzo i tiho na vrh ograde 
te je, potajno poput mačke, isćezla u tamnom prostoru 
između zida i stražnje najbliže kolibe. 

Na seoskoj ulici s one strane žene su pripremale 
vatrice i donosile lonce s vodom, jer je trebalo da 
proslave veliku gozbu prije nego noć potraje nekoliko 
sati. Oko jaka stupa usred okolnih vatara razgovarala je 
skupina crnih ratnika. Tjelesa bila su im naličena bijelo 
i modro i oker u širokim i grotesknim prugama. Velike 
krugove boje naličili su oko očiju i usana, prstiju i 
trbuha, a sa pokrivala na glavi, olijepljenih ilovačom, 
dizalo se šareno perje i komadi duge, ravne žice. 

Selo se pripremalo za gozbu, dok je u kolibi na jednoj 
strani tog prizora skore orgije ležala svezana žrtva 
njihovih životinjskih apetita, čekajući svršetak. A kakav 
svršetak! 

Tarzan-majmun napinjao je jake mišice da prekine 
vezove koji su ga sapinjali. Ali su te, na Rokoffov zahtjev, 
mnogo puta pojačali, tako da ih ni golema snaga 
majmuna-čovjeka nije mogla pomaknuti. 

Smrt! 

Tarzan je tog Strašnog Lovca mnogo puta pogledao u 
lice, i nasmiješio se. I noćas bi se opet smiješio kad bi 
znao da kraj dolazi brzo. Ali sad nije mislio na sebe, 
nego na druge — na svoje drage koji će najviše trpjeti 
ako on umre. 

Jane nikad neće saznati kakva je to bila smrt. Za to 
je hvalio nebesima. I bio je zahvalan što je barem ona 


sigurna u srcu najvećeg grada na svijetu. Sigurna među 
ljubaznim i prijateljskim ljudima koji će sve učiniti da joj 
olaksaju nevolju. 


Ali dječak! 
Tarzan se previjao od boli kad je na nj mislio. Njegov 
sin! A sad su njega — velikog gospodara džungle — 


njega, Tarzana, kralja majmuna, jedinog na svijetu koji 
je bio kadar da pronađe i spasi to dijete iz užasa koje je 
zla Rokoffova duša zasnovala — uhvatili poput kakva 
glupana! Treba da umre za nekoliko sati, a s njim otići 
će i posljednja prilika da se pomogne djetetu. 

Nekoliko puta popodne dolazio je Rokoff da ga vidi i 
grdi i psuje. Ali nije čuo od golemog zarobljenika niti 
riječi prigovora ili uzdaha boli. 

Zato se napokon toga okanio, te je osobiti dio svog 
opakog duševnog mučenja ostavio za posljednji 
trenutak, kad je Rokoff, upravo prije nego divlja koplja 
ljudoždera zauvijek oslobode predmet njegove mržnje 
trpljenja, htio da svom neprijatelju otkrije boravište 
njegove žene, o kojoj je Tarzan mislio da je u Engleskoj. 

Mrak je pao na selo. Majmun-čovjek slušao je 
pripreme za mučenje i gozbu. Predstavljao je sebi ples 
smrti — jer ga je mnogo puta već vidio. Sad će on biti 
središnji lik, svezan za stup. 

On se nije bojao mučenja polakim umiranjem, dok ga 
ratnici u kolu oko njega sijeku na komadiće paklenskom 
vještinom, koja sakati, a da ne donosi nesvijest. Bio je 
navikao na trpljenje i na krv i okrutnu smrt. Ali zato mu 
želja za životom nije bila ništa slabija, i njegovo će cijelo 
biće prožimati nada i odluka, dok god ne zasvijetli i 
posljednja iskra života i ne ugasi se. Neka samo popuste 
na pažnji na trenutak, on je znao da će njegov lukavi 
pobjeći i osvetiti se. 

Dok je tako ležao, misleći bijesno na svaku 
mogućnost spasa, njegove osjetljive nosnice osjetiše 


slab, poznati vonj. Odmah se uzbuniše sve snage 
njegova duha. Ubrzo njegove uvježbane uši uhvatiše 
šum nečega sto se nalazilo napolju — iza kolibe u kojoj 
je ležao. 

Usne mu se pomakoše, pa iako iz njih nije izlazio 
nikakav zvuk koji bi moglo zamijetiti ljudsko uho s one 
strane zidova zatvora, ipak je znao da će ono napolju 
čuti. Već je znao tko je to, jer su mu nosnice jasno rekle, 
kao što nama oći govore o staru prijatelju sto ga 
susrećemo na bijelom svjetlu dana. 

Trenutak kasnije čuo je nježni sum krznata tijela i 
jastučastih stopala koja su se penjala ogradom a onda 
strugala po zidu kolibe. Odmah se kroz rupu, tako 
načinjenu, provuče velika životinja te mu prisloni 
hladnu njušku uz vrat. 

To je bila pantera Šita. 

Životinja je njuškala oko ispruženog čovjeka malko 
cvileći. Izmjena misli između njih dvoje bila je 
ograničena, pa Tarzan nije bio siguran shvaća li Šita sve 
što mu on nastoji saopćiti. Šita je, dakako, vidio da je 
čovjek svezan i bespomoćan. Ali da li će pantera shvatiti 
da je gospodar u opasnosti, Tarzan nije mogao znati. 

Što je dovelo životinju? Činjenica da je došla govorila 
je što ona može učiniti. Ali kad je Tarzan pokušao 
navesti Šitu da grize vezove, velika životinja kao da nije 
shvaćala što se očekuje, nego je umjesto toga počela 
lizati zapešća i ruke zarobljenika. 

Tada začuše kako se netko približava kolibi. Šita je 
tiho zarežao i odšuljao se u tamni kut. Posjetilac očito 
nije čuo tu opomenu, jer je gotovo odmah ušao u kolibu 
— visok, gol, divlji ratnik. 

Prišao je Tarzanu i ubo ga kopljem. S usana 
majmuna-čovjeka začuo se neobičan, neprijatan zvuk, 
na koji je, iz tame najdaljeg kuta kolibe, skočila krznata 
smrt. Životinja je skočila ravno na prsi naličenog 
divljaka te je oštre pandže zarila u crno meso i zagrizla 


Na Tarzanov znak, iz udaljenog tamnog kuta kolibe skočila je krznata smrti 
zarila oštre pandže u crno meso divljaka i zagrizla velikim žutim koljačima u 
tamni vrat. 


velikim žutim koljačima u tamni vrat. 

Užasan vrisak boli i straha ote se crncu, a s njim se 
pomiješa i strašni urlik krvožedne pantere. Zatim nasta 
tišina — tišina, osim sto se trgalo krvavo meso i pucale 
ljudske kosti među jakim čeljustima. 

Zbog te buke selo je napolju odjednom usutjelo. 
Onda se začuše glasovi koji su se savjetovali. 

Visoki, strasljivi glasovi, i duboki, tihi zapovjednički 
zvuči poglavice. Tarzan i pantera začuše kako se 
približavaju koraci mnogo ljudi, a onda, na Tarzanovo 
čuđenje, velika mačka se podiže s tijela svog plijena te 
bešumno nestade iz kolibe kroz otvor kroz koji je bila 
ušla. 

Čovjek je čuo tiho struganje tijela dok je prolazilo 
preko ograde, a onda je nastupila tišina. Sa suprotne 
strane kolibe čuo je kako se divljaci približavaju da 
izvide što je. 

Malo se nadao da će se Šita vratiti, jer da ga je ta 
velika mačka bila naumila braniti od došljaka, bila bi 
ostala kad je začula da se približavaju divljaci. 

Tarzan je znao kako je čudno sazdan mozak velikih 
prašumskih mesoždera — kako vraški neustrašivi znaju 
biti pred sigurnom smrću, a opet kako plašljivi i na 
najmanji izazov. On nije sumnjao da je neki zvuk crnih 
došljaka, koji je titrao strahom, udario odgovarajuću 
notu u živčanom sustavu pantere, te ju je potjerao da se 
šulja džunglom podvita repa. 

Čovjek je slegao ramenima. E, pa što možemo? 
Očekivao je da umre, a napokon, što bi Šita mogao za nj 
učiniti, osim da ubije nekoliko neprijatelja prije nego ga 
usmrti puška u rukama bijelca. 

Da ga je mačka mogla spasiti! Ah, to bi bila posve 
drukčija pripovijest! Ali Šita tomu nije dorasao, a sad je 
otišao, pa Tarzan mora izgubiti svaku nadu. 

Sad su urođenici bili na ulazu u kolibu te su 
strašljivo zavirivali u tamnu unutrašnjost. Dvojica 


sprijeda držala su zapaljene baklje u lijevim rukama a 
spremna koplja u desnim. Plasljivo su se zadržavali uz 
one straga, a ti su ih gurali naprijed. 

Vrisak panterine žrtve, pomiješan s urlikom velike 
mačke, djelovao je snažno na njihove jadne živce, pa se 
sad strasna šutnja u onoj tamnoj unutrašnjosti činila 
još zlokobnijom nego sto je bio užasni vrisak. 

Tada se jedan od onih koje su silili da uđe sjeti 
sretna načina kako će najprije saznati kakva mu 
opasnost prijeti iz tihe unutrašnjosti. Brzim pokretom 
bacio je upaljenu baklju u sredinu kolibe. Odmah se sve 
na kratak trenutak osvijetli, prije nego se plamen ugasio 
na zemljanom podu. 

Lik bijelog zarobljenika bio je još čvrsto svezan kao 
što su ga posljednji put ostavili, a usred kolibe još je 
jedan lik bio jednako nepomičan, strašno rastrganog i 
osakaćenog vrata i prsiju. 

Taj prizor je u divljacima, u njihovim praznovjernim 
grudima, potakao više straha nego što bi i nazočnost 
samog Šite, jer su vidjeli samo ishod okrutnog napadaja 
na jednog njihovog čovjeka. 

Ne _videći uzroka, njihove zastrašene duše to 
sablasno djelo pripisivale su natprirodnim uzrocima, pa 
su se s tom mišlju okrenuli vrišteći od kolibe, skačući 
prestravljeni preko onih koji su im se natiskivali iza 
leđa. 

Jedan sat Tarzan je slušao samo mrmor uzbuđenih 
glasova s onog kraja sela. Divljaci su očigledno nastojali 
da još jednom smognu hrabrosti i upadnu u kolibu, jer 
od vremena do vremena podigao bi se divlji poklič, 
onakav kakvim se ti ratnici služe na bojištu da potaknu 
svoju hrabrost. 

Ali napokon ušla su dva bijelca, noseći baklje i 
puške. Tarzan se nije začudio kad je otkrio da nije došao 
Rokoff. On bi se bio okladio o svoju dušu da nikakva sila 
na svijetu ne bi bila pokrenula onu veliku kukavicu da 


stupi pred nepoznatu prijetnju u kolibi. 

Kad su urođenici vidjeli da bijelci nisu napadnuti, i 
oni su se sjatili u unutrašnjost, a glasovi su im 
zanijemili od užasa kad su vidjeli rastrgano tijelo svog 
druga. Bijelci su uzalud nastojali da im Tarzan 
protumaći. Na sva njihova pitanja on je samo tresao 
glavom, a mrk, znalački osmijeh bio mu je na usnama. 

Napokon je došao Rokoff. 

Lice mu je vrlo problijedjelo kad su mu oči pale na 
ono krvavo tijelo sto se cerilo s poda, lica pod smrtnom 
maskom boli i užasa. 

— Hajde! — pozvao je poglavicu. — Hajdemo na 
posao i dokrajčimo tog demona prije no što bi ponovio 
ovo na više tvojih ljudi. 

Poglavica je dao naloge da se Tarzan digne i odnese 
do stupa. Ali prošlo je nekoliko minuta prije nego što je 
mogao prisiliti ikoga od svojih ljudi da dodirnu 
zarobljenika. 

Napokon su, nevoljko, četvorica mladih ratnika 
Tarzana grubo odvukli iz kolibe, a kad su se jednom 
našli napolju, užas kao da je nestao iz divljih srdaca. 

Dvadesetak crnaca urlalo je i guralo i udaralo 
zarobljenika na ulici sela a onda su ga svezali za stup 
usred kruga vatrica i uzavrelih lonaca. 

Kad su ga napokon svezali, te se činio bespomoćan i 
bez najmanje nade u pomoć, Rokoffova splasnula 
hrabrost nadula se do uobičajenih razmjera, sad kad je 
opasnost prestala. 

Stupio je do majmuna-čovjeka pa je, zgrabivši koplje 
iz ruku jednog ratnika, prvi ubo bespomoćnu žrtvu. 
Strujica krvi prokapala je iz rane na boku niz divovu 
glatku kožu. Ali iz njegovih usta nije se začuo uzdah 
boli. Preziran smiješak na licu kao da je razbjesnio 
Rokoffa. Sipajući kletve, skočio je na bespomoćnog 
zarobljenika te ga je udarao stisnutim sakama po licu i 
nesmiljeno ga udarao po nogama. 


Zatim je podigao teško koplje da ga zarije kroz ono 
jako srce, a Tarzan-majmun mu se i dalje prezirno 
smiješio. 

Prije nego što je Rokoff mogao zariti oružje u srce, 
poglavica je skočio i odvukao ga od žrtve koju je on 
svojatao za sebe. 

— Stani, bijelče — povikao je. — Otmi nam ovog 
zarobljenika i smrtni ples, pa ćeš ga mozda ti zamijeniti. 

Ta prijetnja snažno je djelovala, jer Rokoff više nije 
navaljivao na zarobljenika, iako je i dalje stajao malko 
podalje i vrijeđao svog neprijatelja. Rekao je Tarzanu da 
će sam on pojesti srce majmuna-čovjeka. Opširno je 
opisivao užase budućeg života Tarzanova sina, te je dao 
naslutiti da će njegova osveta doseći i Janu Clayton. 

— Ti misliš da ti je žena sigurna u Engleskoj — 
govorio je Rokoff. — Jadna budala! Ona je upravo ovaj 
trenutak u rukama čovjeka koji čak nije ni poštena 
roda, daleko od zaštite prijatelja i sigurnosti Londona. 
Nisam ti htio kazati sve dok ti na Otok džungle ne 
donesem dokaz o njezinoj sudbini. Sad kad ćeš umrijeti 
najstrašnijom smrću kojom bijelac može umrijeti — 
neka ova riječ o nevolji tvoje žene pojača muke što ih 
moraš trpjeti prije nego što te posljednji divlji ubod 
koplja ne oslobodi mučenja. 

Ples je sad poćeo, a povici iz ratničkog kola zaglušili 
su dalje Rokoffove pokušaje da žalosti svoju žrtvu. 

Divljaci su, dok je svjetlo vatre titralo i igralo se na 
naličenim tjelesima, skakali i kružili oko žrtve na stupu. 

Tarzan se sjetio slična prizora, kad je iz sličnog 
položaja spasio D'Arnota u posljednji trenutak, prije 
nego što je posljednji ubod koplja završio njegovo 
trpljenje. Tko će sad njega spasiti? Nitko na cijelom 
svijetu ne može ga spasiti od muke i smrti. 

Nikakav užas i odvratnost nije osjećao na pomisao da 
će ga poslije plesa ovi ljudski vragovi požderati. To nije 
povećavalo njegovo trpljenje, kao sto bi bilo povećavalo 


trpljenje obična bijelca, jer Tarzan je cijeli svoj život 
gledao kako prašumske životinje proždiru meso svoje 
lovine. 

Zar se on sam nije borio za onu odurnu podlakticu 
velika majmuna, na onom davnom Dum-Dumu, kad je 
ubio divljeg Tublata i našao svoje časno mjesto među 
Kerčakovim majmunima? 

Sad su se plesači plešući sve više približavali. Koplja 
su počela pomalo bosti, da poslije toga počnu bosti jače. 

Ono će brzo doći. Majmun-čovjek težio je za 
posljednjim divljim ubodom koji će mu dovršiti nevolju. 

A onda se, daleko u gustoj, strašnoj džungli, začu 
oštar vrisak. 

Na trenutak plesači su stali, a u toj šutnji s usana 
čvrsto vezanog bijelca začu se odgovor, strašniji i 
užasniji nego onaj urlik. 

Nekoliko trenutaka crnci su oklijevali. Zatim su, na 
poticaj Rokoffa i njihova poglavice, skočili da dovrše ples 
i žrtvu. Ali prije nego što je ikoje drugo koplje dodirnulo 
smeđu kožu, žuto-smeđe utjelovljenje zelenooke mržnje i 
okrutnosti skoči s vrata kolibe u kojoj je Tarzan bio 
zatvoren, i pantera Šita stajao je režeći uz svog 
gospodara. 

Na trenutak crnci i bijelci stajali su kao gromom 
ošinuti. Oči su im se prikovale za iskešene koljače 
prašumske mačke. 

Samo Tarzan-majmun vidio je što se još pomaljalo iz 
tamne unutrašnjosti kolibe. 


viteštvo ili podlost 


Kroz okno svoje kabine na Kincaidu Jane Clayton 
vidjela je kako joj supruga odvoze na zelenu obalu Otoka 
džungle, a onda je brod nastavio plovidbu. 

Nekoliko dana vidjela je samo Svena Anderssena, 
šutljiva i odbojna kuhara Kincaida. Upitala ga je za ime 
obale na kojoj su ostavili supruga. 

— Mislim puhati prilično skoro prilično jako — 
odgovorio je Šveđanin, a to je bilo sve što je od njega 
mogla doznati. 

Zaključila je da ništa drugo engleski ne zna, pa ga je 
zato prestala ispitivati. Ali nikad nije zaboravljala da ga 
lijepo pozdravi i da mu se zahvali za ovu strašnu, 
odvratnu hranu koju joj je donosio. 

Tri dana otkako su iskrcali Tarzana, Kincaid se 
usidrio na ušću velike rijeke. Tada je Rokoff došao u 
kabinu Jane Clayton. 

— Stigli smo, moja draga — rekao je gadno se cereći. 
— Došao sam da vam ponudim sigurnost, slobodu i 
lagodnost. Moje se srce od vaše patnje smeksšalo, pa bih 
htio popraviti stvari koliko samo mogu. Vaš suprug bio 
je životinja — to znate najbolje vi koji ste ga nasli gola u 
njegovoj rodnoj džungli, gdje je divljao i družio se sa 
zvijerima. A ja sam gospodin, ne samo da sam se rodio 
od plemenite krvi nego sam i odgojen kako i spada 
visoku staležu. Vama, draga Jane, nudim ljubav 
kulturnog čovjeka i druženje s kulturnim i finim 
čovjekom, što vam je moralo nedostajati u odnosima s 


jadnim  majmunom za kog ste iz djevojačke 
zaslijepljenosti nesmotreno udali. Ja vas volim, Jane. 
Treba samo da kažete riječ, pa za vas vise neće biti 
žalosti — čak će vam se i dijete vratiti a da mu se neće 
učiniti ništa zla. 

Na vratima zaustavio se Sven Anderssen s ručkom 
koji je donosio lady Greystoke. Na dugom, tankom vratu 
nagnula mu se mala glava na jednu stranu, nablizu 
smještene oči napola su se zatvorile, uši — tako se jasno 
izrazilo ono držanje potajnog prisluškivanja — kao da su 
mu se zaista naćulile — čak i dugi, žuti, razvućeni brk 
kao da se nešto spustio. 

Kad je Rokoff završio te je počekao odgovor, izražaj 
iznenađenja na licu Jane Clayton pretvori se u izražaj 
ogavnosti. Upravo je zadrhtala pred licem tog čovjeka. 

— Ne bih se čudila, monsieur Rokoff — govorila je — 
da ste me pokušali prisiliti da podlegnem vašim opakim 
željama, ali nikad ne bih ni pomislila da ćete biti toliko 
zaslijepljeni pa da vjerujete da ću ja, žena Johna 
Claytona, doći k vama dobrovoljno, pa makar i zato da 
sebi spasim život. Znala sam vas kao lopova, monsieur 
Rokoff, ali dosad vas nisam smatrala budalom. 

Rokoffove oči se suziše, a crvenilo poniženja izbi mu 
na blijedom licu. Zakoračio je prijeteći prema mladoj 
ženi. 

— Vidjet ćemo na kraju tko je budala — zapiskao je 
— onda kad vas prisilim da radite po mojoj volji, i kad 
vas vaša plebejska jenkijska tvrdoglavost bude stajala 
svega što vam je drago — čak i života vašeg djeteta — jer 
tako mi kostiju sv. Petra, odustat ću od svega što sam 
namjeravao s tim derištem, pa ću mu izvaditi srce pred 
vašim očima. Znat ćete što znači vrijeđati Nikolasa 
Rokoffa. 

Jane Clayton umorno se okrenula. 

— Čemu razglabati — rekla je — o dubinama do 
kojih vaša osvetljiva narav može pasti? Ne možete me 


skloniti ni prijetnjama ni djelima. Moje dijete još ne 
može samo prosuđivati, ali ja, njegova majka, mogu 
predviđati da bi on, kad bi mu se dopustilo da doživi 
muževnu dob, rado žrtvovao svoj život za čast majke. Ma 
koliko ga ljubim, neću kupovati njegov život uz takvu 
cijenu. A kad i bih, on bi me proklinjao sve do smrti. 

Rokoff se sad posve razljutio zato što nije mogao 
zastrašiti tu ženu. Osjećao je samo mržnju prema njoj, 
ali je sebi u bolesnu glavu bio zabio da bi mu se čaša 
osvete, kad bi Janu prisilio da pristane na njegove 
zahtjeve kao na cijenu za život njezin i njezina djeteta, 
napunila do vrha — jer on bi se _ po evropskim 
prijestolnicama — mogao — razmetati ženom — lorda 
Greystokea kao svojom ljubavnicom. 

Ponovno joj je pristupio bliže. Njegovo opako lice 
grčilo se od bijesa i požude. Poput zvijeri skočio je na 
nju pa ju je, s jakim prstima na vratu, prisilio da legne 
nauznak na ležaj. 

U isti trenutak vrata kabine bučno se otvoriše. Rokoff 
je skočio na noge te je, okrenuvši se, ugledao švedskog 
kuhara. 

U obično lisičjim očima tog čovjeka sad se odražavala 
krajnja glupost. Donja čeljust mu se tupo spustila. 
Raspoređivao je obrok lady Greystoke po stolicu na 
kraju kabine. 

Rokoff se zapilji u kuhara. 

— Što ti misliš? — povikao je. — Kako možeš ovamo 
ulaziti bez dopuštenja? Izlazi! 

Kuhar je svoje vodene modre oči svrnuo na Rokoffa 
pa se prazno smiješio. 

— Mislim puhati, prilično skoro, prilično jako — 
progovorio je, a onda je počeo ponovno raspoređivati ono 
malo jela po stoliću. 

— Izlazi odavde, ili ću te izbaciti, ti bijedna budalo! — 
rikao je Rokoff zakoračivši prijeteći prema Šveđaninu. 

Anderssen mu se dalje glupo smiješio, ali je jedna 


šapa, debela poput buta, kradomice kliznula do drška 
dugog, tankog noža sto je provirivao sa masnog konopa 
oko zaprljane pregače. 

Rokoff je vidio taj pokret, te se zaustavio. Zatim se 
okrenuo Jani Clayton. 

— Dajem vam vremena do sutra — rekao je — da 
razmislite o odgovoru na moju ponudu. Sve ćemo poslati 
na obalu pod ovom ili onom izlikom, a ostat ćemo na 
brodu samo vi, dijete, Paulvitch i ja. Onda ćete moći 
mirno gledati kako umire vaš sin. 

Govorio je francuski, tako da kuhar ne može shvatiti 
strašno značenje riječi. Kad je završio, izletio je iz kabine 
a da više nije ni pogledao čovjeka koji ga je prekinuo u 
žalosnom poslu. 

Kad je otišao, Sven Anderssen okrenuo se prema 
lady Greystoke — onaj glupi izražaj kojim je bio prekrio 
svoje misli sad je spao, a na njegovu mjestu našao se 
izražaj lukavštine i prepredenosti. 

— On misliti ja budala — rekao je. — On budala. Ja 
znati francuski. 

Jane Clayton pogleda ga iznenađeno. 

— Shvatili ste sve što je rekao? Anderssen se naceri. 

— Svakako — odgovorio je. 

— Ićuli ste što se ovdje odvijalo i došli ste me 
zaštititi? 

— Vi meni bili dobri — tumačio je Šveđanin. — On sa 
mnom postupati kao prljavim psom. Ja vama pomoći, 
gospođa. Samo čekati — ja vama pomoći. Ja biti na 
Zapadna obala mnogo puta. 

— Ali kako mi možete pomoći, Svene — upitala je 
ona — kad će svi ovi ljudi biti protiv vas? 

— Ja misliti — odgovorio je Sven Anderssen — 
puhati prilično skoro, prilično jako — a zatim se 
okrenuo i otišao iz kabine. 

Iako je Jane Clayton sumnjala da će joj kuhar moći 
pružiti ikakvu stvarnu pomoć, bila mu je ipak zahvalna 


za ono što je već učinio. Osjećaj da ona među tim 
neprijateljima ima prijatelja bio je prva ugodna zraka 
koja je olakšala teret njezine jadne bojazni na dugom 
putovanju Kincaida. 

Taj dan vise nije vidjela Rokoffa, niti ikoga drugoga 
dok Sven nije došao s večerom. Htjela ga je navući na 
razgovor o njegovim planovima kako da joj pomogne, ali 
je iz njega mogla izvući samo ono otrcano proroštvo o 
budućem stanju vjetra. Kao da je odjednom ponovno 
pao u uobičajeno stanje velike tuposti. 

Međutim, kad je malo kasnije odlazio iz kabine, s 
praznim posudama, šapnuo je vrlo tiho: — Ostavite na 
sebi odjeću i smotajte pokrivače. Ja ću doći po vas 
prilično skoro. 

Bio bi odmah kliznuo iz sobe, ali mu Jane stavi ruku 
na rukav. 

— Moje dijete? — upitala je. — Ne mogu ići bez 
njega. 

— Učiniti ono što ja kazati — odgovori Anderssen na- 
mršteno — ja vas pomagati, zato ne biti vi smiješni. 

Kad je on otišao, Jane Clayton je klonula na ležaj 
potpuno zbunjena. Što da čini? Sumnje o Šveđaninovim 
nakanama rojile su joj se glavom. Ne bi li joj, ako se 
njemu preda u ruke bilo beskrajno gore, nego što joj već 
jest? 

Ne, ne može joj ni u društvu sa samim vragom biti 
gore nego s Nikolasom Rokoffom, jer se o vragu barem 
priča da ima dostojanstva. 

Zaklela se mnogo puta da neće s Kincaida otići bez 
svog djeteta, a ipak ostala je odjevena jos dugo poslije 
uobičajenog vremena za spavanje, a pokrivači su joj bili 
uredno smotani i svezani jakim uzetom, kad oko ponoći 
začu tiho struganje po drvenim pločama vrata. 

Brzo je prešla sobu i povukla zasun. Vrata se tiho 
rastvoriše te unutra uđe zavijeni lik Šveđanina. Na 
jednoj ruci nosio je svežanj, po svoj prilici pokrivače. 


Drugom rukom dao je znak za šutnju, stavivši prljav 
kažiprst na usne. 

Prišao joj je posve. 

— Nosite to — šapnuo je. — Ne vikati kad vidite. To 
vaše dijete. 

Brze ruke zgrabise svežanj od kuhara, a gladne 
majčinske ruke privile su zaspalo dijete na grudi, dok su 
vruće suze radosnice kapale niz obraze i cijelo se tijelo 
treslo od uzbuđenja. 

— Dođite! — zapovjedio je Anderssen. — Nemamo 
previše vremena. 

On je pokupio svežanj pokrivača, a s one strane vrata 
i svoj. Zatim ju je odveo do boka broda, pomogao joj je 
kad je silazila ljestvama od konopa, držeći dijete dok se 
nije spustila do čamca. Trenutak kasnije on je presjekao 
konop kojim se taj mali čamac držao za bok parobroda, 
pa je, sagnuvši se tiho do omotanih vesala, zaveslao 
prema crnim sjenama uz rijeku Ugambi. 

Anderssen je veslao kao da ovaj predio dobro 
poznaje, a kad je poslije pola sata kroz oblake prodro 
mjesec otkrili su kako na lijevoj strani utječe u Ugambi 
neki pritok. Šveđanin je skrenuo čamčićem u taj pritok. 
Jane Clayton pitala se zna li taj čovjek kamo ide. Nije 
znala da se on kao kuhar taj isti dan bio odvezao tom 
istom rijekom prema seocetu gdje se s urođenicima 
pogodio za hranu, i da je ondje uredio pojedinosti što se 
tiče pustolovine koju su sad poduzeli. 

Iako je mjesec bio pun, površina rječice bila je posve 
tamna. Golemo drveće nadvisivalo je obale i sastajalo se 
u veliku luku iznad sredine rijeke. Duga mahovina visila 
je s lijepo savijenih grana, a golemi puzavci penjali su se 
u veliku izobilju od tla do najviših grana te su u 
zavojima i petljama padali gotovo do mirne površine 
rijeke. 

Od vremena do vremena površinu rijeke odjednom bi 
poremetio veliki krokodil, koji bi se prestrašio udaranja 


vesala, ili bi dašćući i pušući, porodica vodenih konja 
zaronila s pješćanog pruda na hladno, sigurno dno. 

Iz guste džungle s obje strane dopirali su čudni noćni 
krikovi mesoždera — luđački glasovi hijene, kašljavi 
rokot pantere, duboka i strašna rika lava. A s njima i 
neobični, užasni glasovi koje žena nije mogla povezati ni 
s jednim običnim noćnim vrebaocem — glasovi još 
strašniji zbog tajanstvenosti. 

Sjedeći na krmi čamca, privijala je dijete na grudi. 
Zbog tog nježnog, bespomoćnog djetešceta bila je te noći 
vrlo sretna. 

Iako nije znala u kakvu sudbinu odlazi, ili kako je 
brzo ta sudbina može zateći, ipak je bila sretna i 
zahvalna za taj trenutak, ma koliko kratak on bio, zato 
što može stisnuti dijete u rukama. Jedva je mogla čekati 
dolazak dana, da ponovno pogleda svijetlo lice malog, 
crnookog Jacka. 

Neprestano je napinjala oči kroz crninu prašumske 
noći, da barem malo vidi one drage crte lica, ali 
razabirala je samo nejasne obrise djetinjeg lica. Onda bi 
ponovno privila taj topli, mali svežnjić na uzbuđeno srce. 

Mora da je bilo blizu tri sata ujutro kad je Anderssen 
skrenuo pramac čamca prema obali, pred čistinom gdje 
se, u sve slabijoj mjesečini, nejasno razabirala skupina 
kolibica okruženih bomom od trnja. 

Šveđanin je nekoliko puta povikao prije nego je dobio 
odgovor iz sela, a i onda ga je dobio samo zato što su ga 
očekivali, toliko se urođenici boje glasova što dolaze iz 
tamne noći. Pomogao je Jani Clayton da se popne s 
djetetom na obalu, privezao je čamac za malen grm, 
pobrao pokrivače i uputio se prema bomi. 

Na vratima sela primila ih je žena poglavice kojemu 
je Anderssen platio da im pomogne. Odvela ih je u 
poglavičinu kolibu, ali je Anderssen rekao da će spavati 
napolju na tlu, pa ih je ona, kad je tako obavila svoju 
dužnost, prepustila njima samima. 


Šveđanin je, pošto je na svoj grubi način protumačio 
da su kolibe bez sumnje prljave i pune gamadi, raširio 
Janine pokrivače po tlu, a malo podalje rasprostro je i 
svoje i legao da spava. 

Proteklo je neko vrijeme prije nego sto se mlada žena 
mogla udobno smjestiti na tvrdom tlu, ali je napokon, s 
djetetom u rukama, zaspala od krajnje iscrpljenosti. 

Kad se probudila, bio je bijeli dan. 

Oko nje okupilo se dvadesetak radoznalih urođenika, 
većim dijelom muškaraca, jer _ među urođenicima 
muškarac posjeduje tu karakteristiku u najpretjera- 
nijem obliku. Instinktivno je Jane Clayton privukla 
dijete više k sebi, iako je doskora vidjela da crnci nikako 
ne žele nauditi ni njoj ni djetetu. 

Jedan joj je ponudio tikvu mlijeka — prljava, 
zadimljena tikva sa starom slojevitom korom davno 
isirena mlijeka u njezinu grlu. Ali duh tog darovatelja 
duboko ju je dirnuo, pa joj se lice na trenutak osvijetli 
onim gotovo zaboravljenim smiješkom kojim je zračila 
njezina ljepota i koji je pomogao da se proslavila i u 
Baltimoreu i u Londonu. 

Uzela je tikvu jednom rukom, pa ju je, da ne uvrijedi 
darovatelja, podigla na usne, iako nije nikako mogla 
zatomiti mučninu koja joj se podigla kad je tu smrdljivu 
posudu prinijela k nosnicama. 

Spasio ju je Anderssen. Uzevši tikvu, sam je jedan 
dio popio pa ju je onda vratio urođeniku zajedno s 
darom modrih kuglica. 

Sad je sunce svijetlilo jarko. Iako je dijete još 
spavalo, Jane je jedva mogla potisnuti nestrpljivost da 
barem jednom baci pogled na ono drago lice. Urođenici 
su se na zapovijed poglavice povukli. Ovaj je sad, malko 
podalje razgovarao s Anderssenom. 

Dok je ona razmišljala je li pametno da budi dijete u 
snu, tim da podigne pokrivač koji mu je sad štitio lice od 
sunca, zamijetila je da kuhar razgovara s poglavicom 


crnačkim jezikom. 

Kako je to doista izvanredan čovjek! Ona je mislila da 
je neznalica i glupan, i to jos dan prije, a sad je u 
dvadeset i četiri sata saznala da govori ne samo engleski 
nego i francuski, i primitivno narječje Zapadne obale. 

Ona je mislila da je on prevrtljiv, okrutan i 
nepouzdan, a ipak se, koliko je imala razloga da vjeruje, 
pokazao odskora u svemu drugačiji. Jedva se moglo 
vjerovati da joj on služi samo iz viteških pobuda. U 
njegovim nakanama i planovima mora biti nešto dublje 
nego što je on dosad otkrio. 

Ona nije mogla odgovoriti, a kad ga je pogledala — 
one nablizu smještene, vrdave oči i odvratne crte lica — 
zadrhtala je, jer bila je uvjerena da se nikakve visoke 
značajke ne mogu skrivati iza tako gadne vanjštine. 

Dok je o tom mislila, a i premišljavala bi li otkrila 
djetetovo lice, onaj sitni svežnjić u njezinu krilu malko 
kmeknu, a zatim zagučće tako da joj se srce razigralo. 

Dijete se probudilo! Sad može uživati gledajući ga. 

Brzo je strgla pokrivač s djetetova lica. Anderssen ju 
je gledao što radi. 

Vidio je kako je zateturala, pružajući dijete od sebe, 
užasnutih očiju prikovanih za bucmasto lišće i oči koje 
su treptale. 

Onda on začu bolni krik, kad su joj koljena popustila 
te se srušila na tlo onesviještena. 


šveđanin 


Kaa su ratnici nabijeni oko Tarzana i Šite shvatili da 


im je ples smrti prekinula pantera od krvi i mesa, malko 
su se osokolili, jer će usred svih onih kopalja biti osuđen 
i sam jaki Šita. 

Rokoff je nukao poglavicu da kopljanici bace koplja, 
a crnac je upravo htio izdati tu zapovijed, kad mu oči 
odvrludaše mimo Tarzana, slijedeći pogled majmuna- 
čovjeka. 

S užasnim vriskom poglavica se okrenu i pobježe 
prema seoskim vratima, a kad su se njegovi ljudi 
okrenuli da vide uzrok poglavičine strave, i oni dadoše 
petama vjetra — jer eto, na njih su se valjali, a golema 
tjelesa još im je uvećala mjesečina i svjetlo logorske 
vatre, strašni Akutovi majmuni. 

Onaj časak kad su urođenici nagnuli bježati iznad 
vriska crnaca zaori divlji poklič majmuna-čovjeka, pa su 
na nj, kao za odgovor, Šita i majmuni skočili režeći za 
bjeguncima. Neki ratnici okrenuli su se da se bore sa 
razbješnjelim = protivnicima, ali pred — paklenskom 
okrutnošću divljih zvijeri padali su raskrvavljeni i mrtvi. 

I drugi su padali na bijegu. Tek kad se selo ispraznilo 
te je i posljednji crnac išćeznuo u grmlju, Tarzan je svoj 
divlji čopor mogao pozvati k sebi. Onda je, na svoju 
žalost, otkrio da ne može ni jednom, čak ni razmjerno 
inteligentnom Akutu, protumačiti da želi da ga oslobode 
vezova kojima su ga vezali za stup. 

S vremenom će, dakako, ta misao probiti njihove 


debele lubanje, ali se, međutim, može dogoditi — crnci 
bi se mogli u punoj snazi vratiti u selo, a bijelci bi ih 
lako mogli sve postrijeljati s obližnjeg drveća — da bi ćak 
mogao umrijeti od gladi prije nego tupi majmuni shvate 
da želi da mu pregrizu vezove. 

Što se tiče Šite — ta je velika mačka shvaćala čak i 
manje od majmuna. Ali ipak Tarzan nije mogao a da se 
ne čudi divnim značajkama koje je ta zvijer pokazala. 
Jedva da se moglo sumnjati da osjeća pravu naklonost 
prema njemu, jer je sad, kad nije bilo crnaca, hodala 
polako ovamo-onamo oko stupa i češala bokove o noge 
majmuna-čovjeka, i prela poput zadovoljne šarene 
mačkice. Tarzan nije mogao sumnjati da je svojom 
voljom otišla po ostatak čopora, da spasi Tarzana. 
Njegov je Šita doista bio dragulj među životinjama. 

Majmun-čovjek mnogo se zabrinjavao što nema 
Mugambija. Nastojao je od Akuta saznati što je s tim 
crncem, jer se bojao da su životinje, oslobođene 
Tarzanova pritiska, napale tog čovjeka i prožderale ga. 
Ali na sva pitanja veliki majmun samo je pokazivao 
natrag, u smjeru odakle su došli iz džungle. 

Noć je prošla, a Tarzan je još bio svezan za stup. 
Odmah poslije zore obistinile su se njegove bojazni, kad 
je otkrio da se gola crna tjelesa Suljaju oko sela po 
samom rubu džungle. Crnci su se vraćali. Po danu bit će 
toliko hrabri da će navaliti na onu šačicu životinja koje 
su ih otjerale iz vlastitih stanova. Ishod idućeg okršaja 
bio je jasan, samo ako divljaci obuzdaju praznovjernu 
stravu, jer nije se moglo očekivati da će pantera i 
majmuni preživjeti doista odlučan napad velikog broja 
crnaca —oboružanih dugim kopljima i otrovnim 
strelicama. 

Nekoliko trenutaka kasnije bilo je jasno da se crnci 
pripremaju da napadnu, jer su se počeli otvoreno 
pokazivati na rubu čistine, gdje su plesali i skakali 
mašući kopljima i izvikujući prema selu pogrde i divlje 


ratne krikove. 

Tako će se to, Tarzan je znao, nastaviti dok crnce ne 
obuzme stanje histerične hrabrosti, dovoljne da im 
dotraje u kratkom napadu na selo. Iako je sumnjao da 
će do njih doprijeti već u prvom pokušaju, vjerovao je da 
će drugi ili treći put nagrnuti kroz vrata, a ishod će biti 
da će se zatrti Tarzanovi hrabri, ali nenaoružani i 
nedisciplinirani branioci. 

Upravo kao što je bio i naslućivao, prvi napad nije 
bučne ratnike doveo daleko na otvoreno — oštar, 
neobični poklič majmuna-čovjeka bio je dovoljan da ih 
otjera u grmlje. Pola sata skakutali su i ohrabrivali se 
povicima, opet su pokušali navaliti. 

Ovaj put doprli su sve do seoskih vrata, ali kad su 
Šita, i strašni majmuni skočili među njih, okrenuli su se 
vičući od užasa te ponovno pobjegli u džunglu. 

Opet su zaplesali i počeli vikati. Ovaj put, u to 
Tarzan nije sumnjao, ući će u selo i dovršiti onaj posao 
koji bi šačica odlučnih bijelaca dovršila uspješno već u 
prvom pokušaju. 

Biti tako blizu spasa, a ne moći se spasiti samo zato 
što jadnim, divljim prijateljima ne može objasniti što od 
njih hoće — to ga je razdraživalo. Ali nije se zato na njih 
ljutio. Oni su učinili što su najbolje mogli, a sad je bio 
siguran da će ostati s njim i umrijeti nastojeći 
beskorisno da ga brane. 

Crnci su se već spremali da napadnu. Nekoliko 
pojedinaca pošlo je prema selu, te su pozivali druge da 
ih slijede. Za trenutak cijeli će taj divlji čopor potrčati 
preko čistine. 

Tarzan je razmišljao samo o djetešcetu negdje u ovoj 
okrutnoj divljini. Boljelo ga je srce što više neće moći 
spasiti sina — to, kao i pomisao na Janino trpljenje, bilo 
je sve što mu je ležalo na hrabrom srcu u tim, kako je 
on mislio, posljednjim časovima života. Pomoć, sve ono 
čemu se nadao, došla mu je u pravi trenutak — i 


promašila je. Više se ničemu ne može nadati. 

Crnci su bili na pola puta preko čistine, kad je 
vladanje jednog majmuna privuklo Tarzanovu pažnju. 
Zvijer je buljila prema kolibama. Tarzan je slijedio njezin 
pogled. Beskrajno mu je odlanulo i obradovao se kad je 
vidio kako stasiti lik Mugambija trči prema njemu. 

Golemi crnac teško je disao, kao od prevelika tjelesna 
napora i uzbuđenja. Jurnuo je do Tarzana i, kad su prvi 
divljaci doprli do seoskih vrata, svojim nožem prekinuo 
je i posljednje konope koji su Tarzana vezali za stup. 

Po ulici ležala su trupla divljaka koji su prošlu noć 
pali u borbi s čoporom. Tarzan uze od jednoga koplje i 
toljagu pa je s Mugambijem uza se i uzrežalim čoporom 
oko sebe, dočekao urođenike kad su nagrnuli kroz vrata. 

Divlja i strašna bila je bitka, ali su divljaci napokon 
bili odbijeni, valjda više zbog straha pred crncem i 
bijelcem, koji su se borili zajedno s panterom i golim 
divljim Akutovim majmunima, nego zato što ne bi mogli 
savladati razmjerno _ slabu snagu koja im se 
suprotstavila. 

Jedan zarobljenik pao je u Tarzanove ruke, te ga je 
majmun-čovjek ispitivao, nastojeći saznati što je s 
Rokoffom i njegovom skupinom. Kad mu je obećao da će 
ga za tu obavijest osloboditi, crnac mu je ispričao sve što 
je znao o Rokoffovim pokretima. 

Čini se da je rano ujutro njihov poglavica pokušao 
nagovoriti bijelce da se s njim vrate u selo i svojim 
puškama unište okrutni čopor što je zauzeo selo. Ali se 
činilo da se Rokoff bojao bijelca i njegovih čudnih 
drugova ćak i više nego sami crnci. 

Ni pod kojim uvjetom nije pristajao da se vrati ni u 
blizinu sela. Umjesto toga užurbano je skupinu poveo do 
rijeke, gdje su ukrali izvjestan broj kanoa što su ih crnci 
ondje sakrili. Posljednji put vidjeli su ih kad su snažno 
veslali uz rijeku. Veslali su crnci iz Kavirijeva sela. 

I tako je Tarzan-majmun opet krenuo na put, da 


traži svog sina i progoni otmičara. 

Mućno su hodali dane i dane gotovo nenastanjenom 
zemljom, samo da napokon saznaju da su na pogrešnom 
tragu. Skupina se bila smanjila za trojicu, jer su tri 
Akutova majmuna pala u borbi u selu. Sad je, s Akutom 
bilo pet velikih majmuna, i Šita je bio ondje — i 
Mugambi i Tarzan. 

Majmun-čovjek više nije čuo glasina ćak ni o ono 
troje što je išlo pred Rokoffom — o bijelcu, bjelkinji i 
djetetu. Nije mogao znati tko je taj muškarac i ta žena, 
ali bio je siguran da je to njegovo dijete, pa je zato 
uporno slijedio trag. Bio je siguran da će Rokoff slijediti 
tu trojku, pa je mislio da će se, dok se god bude držao 
Rokoffova traga, sve više primicati onom trenutku kad 
će spasiti sina od opasnosti i užasa koji mu prijete. 

Vrativši se, pošto su izgubili Rokoffov trag, Tarzan je 
ponovno krenuo na mjesto gdje je Rokoff ostavio rijeku i 
pošao guštarom prema sjeveru. On je tu promjenu 
mogao protumačiti samo tako da je ono dvoje s djetetom 
isto tako skrenulo s rijeke. 

Nigdje na putu, međutim, nije mogao sigurno saznati 
da je dijete ispred njega. Ni jedan jedini ratnik kojega su 
pitali nije vidio ni čuo o toj drugoj skupini, iako su 
gotovo svi došli u izravan dodir s Rokoffom ili razgovarali 
s takvima koji su ga sreli. 

Tarzanu je bilo teško razgovarati s tim urođenicima, 
jer bi oni, čim bi ugledali njegove drugove, pobjegli u 
grmlje. Bilo je jedino moguće da ide ispred skupine, i tu 
i tamo u zasjedi dočeka samotna ratnika u džungli. 

Jednog dana, dok je tako sam putovao, prateći trag 
divljaka koji nije ništa naslućivao, naišao je na tog 
čovjeka baš kad je htio baciti koplje u ranjena bijelca 
koji je čučao u čuperku grmlja uz stazu. Tog je bijelca 
Tarzan već vidio, te ga je odmah prepoznao. 

Duboko u pamćenje usadile su mu se one odbojne 
crte lica — nablizu smještene oči, prevrtljiv izražaj, 


spušteni žuti brk. 

Odmah pade majmunu-čovjeku na pamet da taj 
čovjek nije bio među onima koji su pratili Rokoffa u selo 
u kojem je on bio zarobljenik. Vidio ih je sve, a taj ondje 
nije bio. To se moglo protumačiti samo tako da je on 
bježao ispred Rokoffa sa ženom i djetetom — a ta žena 
bila je Jane Clayton. On je sad shvaćao Rokoffove riječi. 

Lice majmuna-čovjeka problijedi kad je ugledao one 
gnjecave, zlom obilježene Šveđaninove obraze. Na čelu 
mu se pojavio široki trag skrleti koji je isticao ožiljak 
gdje je prije mnogo godina u onoj okrutnoj bici u kojoj je 
Tarzan dokazao svoju sposobnost da bude kralj 
Kerčakovih majmuna, Terkoz oderao velik komad kože. 

Taj čovjek njegov je plijen — crnac ne smije da ga 
dobije, i s tom mišlju skočio je na ratnika i izbio mu iz 
ruke koplje prije no što je ono doseglo cilj. Crnac se, 
potegavši nož, okrenu da se bori s novim neprijateljem, 
dok je Šveđanin, ležeći u grmlju, bio svjedokom dvoboja 
kakav nije nikad ni sanjao da će gledati — napola gol 
bijelac borio se s polugolim crncem, prsa o prsa isprva 
grubim oružjem iskonskog čovjeka, a onda rukama i 
zubima poput životinja. 

Neko vrijeme Anderssen nije prepoznao bijelca, a 
onda, kad mu je napokon sinulo da je već i prije vidio 
tog diva, oči mu se razrogačiše od čuđenja što je ta zvijer 
koja je režala i derala bila onaj dotjerani Englez 
zarobljenik na Kincaidu. 

Engleski plemić! Od lady Greystoke, na njihovu 
bijegu uz Ugambi, saznao je sve o zarobljenicima na 
Kincaidu. Prije, kao i drugi. članovi posade tog 
parobroda, nije znao tko su to dvoje. 

Borba je bila završila. Tarzan je bio prisiljen ubiti 
svog protivnika, jer se nije htio predati. 

Šveđanin je vidio kako bijelac skače uz truplo 
neprijatelja na noge, stavlja stopalo na slomljen vrat i 
kliče svoj strašni pobjednički zov. 


Anderssen je bio svjedok dvoboja kakav nikad nije ni sanjao da će gledati. 
Napola gol bijelac borio se s polugolim crncem prsa o prsa, isprva grubim 
oružjem, a onda rukama i zubima poput životinja. 


Anderssen je zadrhtao. Zatim se Tarzan okrenu k 
njemu. Lice mu je bilo hladno i okrutno, a u sivim očima 
Šveđanin je čitao umorstvo. 

— Gdje je moja žena? — zarežao je majmun-čovjek. 
— Gdje je dijete? 

Anderssen je htio odgovoriti, ali ga je gusio 
iznenadan napad kašlja. Strelica mu je potpuno probila 
prsa, a kako je kašljao krv mu se odjednom iz ranjenih 
pluća izlila na usta i nos. 

Tarzan je počekao da taj napad prođe. Poput 
brončana kipa — hladan, tvrd i nesmiljen — stajao je 
nad bespomoćnim čovjekom, čekajući da se dočepa 
obavijesti koja mu treba, a onda da ga ubije. 

Uto kašalj i krvarenje prestade, te je ranjenik opet 
pokušao progovoriti. Tarzan je klekao uz usne koje su se 
slabo micale. 

— Žena i dijete! — ponovio je. — Gdje su? Anderssen 
je pokazao trag. 

— Rokoff — on ih ima — šapnuo je. 

— Kako ste došli ovamo? — nastavljao je Tarzan. — 
Zašto niste s Rokoffom? 

— On nas uhvatiti — odgovori Anderssen tako tihim 
glasom da je majmun-čovjek mogao jedva razabirati 
riječi. — Oni nas uhvatiti. Ja se boriti, ali moji ljudi svi 
pobjeći. Onda me uhvatiti i raniti. Rokoff reći ostaviti me 
ovdje za hijene. To biti gore nego ubiti. On uzeti vašu 
ženu i dijete. 

— Što ste s njima činili — kamo ste ih vodili? — 
upitao je Tarzan, a onda, divlje, skočivši k tom čovjeku s 
pogledom koji je gorio od mržnje i osvete koju je teško 
svladavao, poviče: — Što ste učinili mojoj ženi i djetetu? 
Govorite brzo prije nego što vas ubijem! Recite mi i 
najgore, ili ću vas razderati na komade rukama i 
zubima. Vidjeli ste da to mogu učiniti! 

Anderssen razrogači oči od čuđenja. 

— Ta — sšaptao je — ja im nisam nauditi. Nastojao 


spasiti ih od Rokoffa. Vaša žena bila meni ljubazna na 
Kincaidu, a katkad ja ćuti ono djetešce plakati. Imam 
ženu i dijete u Christiania, te ne moći podnositi vidjeti 
kako odijeljeni i u Rokoffovim rukama. To je bilo sve. 
Zar se ja činiti čovjek koji njima nauditi? — nastavio je 
poslije stanke, pokazujući strelicu koja mu je virila iz 
grudi. 

U glasu i izražaju tog čovjeka bilo je nešto što je 
Tarzana uvjerilo da govori istinu. Najvažnije od svega 
bilo je to što se činilo da Anderssen više trpi od rane 
nego od straha. Znao je da će umrijeti, pa Tarzanove 
prijetnje nisu mnogo djelovale. Ali bilo je posve jasno da 
želi da Englez sazna istinu i da ne sumnja. 

Majmun-čovjek odmah kleknu uz Šveđanina. 

— Žao mi je — rekao je vrlo jednostavno — u društvu 
s Rokoffom susretao sam samo lopove. Vidim da nisam 
imao pravo. Sad je to prošlo, pa ćemo o tom prestati 
govoriti, tako da se možemo posvetiti važnijim stvarima. 
Moram vas spremiti na udobnije mjesto gdje ćete se 
izliječiti. Morate što skorije ozdraviti. 

Šveđanin je, smiješeći se, stresao glavom. 

— Vi samo poći i brinuti se za ženu i dijete — rekao 
je. — Ja već kao mrtav, ali — oklijevao je — ne volim 
misliti na hijene. Nećete li vi završiti taj posao? 

Tarzan je zadrhtao. Trenutak prije htio je ubiti tog 
čovjeka. Sad mu nije mogao oduzeti život kao što ne bi 
mogao ubiti ni jednog od svojih najboljih prijatelja. 

Podigao je Šveđaninovu glavu da mu promijeni i 
olakša položaj. 

Ponovno dođe onaj napad kašlja i krvarenja. Pošto je 
to prošlo, Anderssen je ležao zatvorenih očiju. 

Tarzan je mislio da je mrtav, dok odjednom nije 
podigao oči i pogledao majmuna-čovjeka, uzdahnuo i 
progovorio — tihim, slabim šapatom: 

— Mislim puhati, prilično skoro, prilično jako! — 
rekao je i umro. 


tambudza 


Paržan je izdubao plitak grob za kuhara Kincaida, ispod 
čije odvratne vanjštine je kucalo viteško srce. To je bilo 
sve što je mogao u okrutnoj džungli učiniti čovjeku koji 
je za njegova sinčića i ženu žrtvovao život. 

Onda je Tarzan ponovno stao goniti Rokoffa. Sad kad 
je bio siguran da je žena pred njim doista Jane, i da je 
opet pala u ruke Rokoffu, činilo mu se da se uza svu 
nevjerojatnu brzinu svojih hitrih i spretnih mišića kreće 
naprijed puževim korakom. 

Bilo mu je teško slijediti trag, jer su se na tom 
mjestu u džungli staze križale i ukrštavale, odvajale i 
granale u svim smjerovima, a svima njima prošli su 
ovamo i onamo bezbrojni urođenici. Trag bijelih ljudi 
izbrisali su nosači koji su ih pratili, a nad svim tim bili 
su tragovi drugih urođenika i divljih zvijeri. 

To je Tarzana vrlo zbunjivalo. A ipak je uporno 
napredovao. Kontrolirao je vid mirisom, tako da bude 
sigurniji da je na pravom putu. Ali, ma koliko pazio, te 
noći je bio siguran da je zalutao. 

Znao je da će čopor slijediti njegov trag, pa je zato 
nastojao da ga što jasnije obilježi. Češao se o povijuše i 
puzavce uz prašumsku stazu, i na druge načine 
ostavljao za sobom jasan miris. 

Kad je pala tama, poče pljusštati kiša, pa zbunjenom 
majmunu-čovjeku nije preostalo drugo nego da u 
slabom skloništu golema drveta čeka do jutra. Ali u zoru 
još je pljuštalo. 


Tjedan dana sunce su zakrivali teški oblaci, dok su 
žestoki vjetrovi i kiša izbrisali i posljednje ostatke traga 
koji je Tarzan neprestano ali uzaludno tražio. 

Kroz sve to vrijeme nije sretao urođenike, niti svoj 
čopor, pa se pobojao da je taj u užasnoj oluji izgubio 
njegov trag. Budući da mu je ovo bila nepoznata zemlja, 
nije se mogao pravo orijentirati, jer niti je imao sunca 
danju niti mjeseca i zvijezda noću. Kad je sunce sedmi 
dan napokon prodrlo kroz oblake, gledalo je na gotovo 
mahnita majmuna-čovjeka. 

Tarzan-majmun izgubio se u džungli prvi put u 
životu. Bilo je to neizrecivo okrutno što je to doživio 
upravo sada. Negdje su u toj divljoj zemlji njegova žena i 
sin u okrutnim rukama krvnog neprijatelja Rokoffa. 

Što li sve nisu iskusili u ovih sedam užasnih dana 
što ga je priroda priječila da ih otkrije? Tarzan je Rokoffa 
poznavao tako dobro da nije sumnjao kako će se taj 
čovjek, pun bijesa što mu je Jane jednom pobjegla, i 
znajući da mu se približava Tarzan, odmah osvetiti 
onako kako mu to prljava duša može samo zamisliti. 

A sad kad je sunce ponovno zasjalo, majmun-čovjek 
još uvijek nije znao kojim smjerom da pođe. Znao je da 
je Rokoff otišao od rijeke zato da progoni Anderssena, ali 
nije znao hoće li i dalje prodirati u unutrašnjost, ili će se 
vratiti Ugambiju. 

Majmun-čovjek vidio je da je rijeka ondje gdje se i on 
od nje odvojio postala sve uža i brža, tako da je smatrao 
da više ne može biti plovna čak ni za kanoe. Ako se, 
međutim, Rokoff nije vratio rijeci, kamo je otišao? 

Po smjeru kojim je Anderssen bježao sa Janom i 
djetetom Tarzan se uvjerio da je taj čovjek namjeravao 
izvršiti golemo djelo, prijeći kontinent do Zanzibara. Ali 
nije mogao znati hoće li se i Rokoff usuditi na tako 
opasan put. 

Strah ga je mogao natjerati na taj pokušaj, sad kad 
je znao kakav ga strašni čopor slijedi, i da ga goni 


Tarzan-majmun ne bi li mu se osvetio onako kako to 
zaslužuje. 

Napokon majmun-čovjek odluči se da nastavi put 
prema sjeveroistoku, uglavnom u smjeru istočne Afrike, 
dok ne naiđe na urođenike od kojih bi mogao saznati 
gdje se nalazi Rokoff. 

Drugi dan po prestanku kise naišao je na urođeničko 
selo. Stanovnici su pobjegli u grmlje onaj trenutak kad 
su ga ugledali. Tarzan ih je, ne dajući se omesti takvim 
postupkom, slijedio, pa je poslije kratkog lova uhvatio 
mladog ratnika. Taj se toliko prepao da se nije mogao 
braniti, nego je ispustio oružje i pao na tlo vrišteći i 
razrogačivši oči na zarobljivača. 

Majmunu-čovjeku bilo je prilično teško toliko umiriti 
tog čovjeka da mu suvislo odgovori, zašto ga se toliko 
boji. 

Tarzan je saznao, poslije mnogo nagovaranja, da je 
prije nekoliko dana kroz njihovo selo prošla skupina 
bijelaca. Ti su im pričali o užasnom bijelom vragu koji ih 
progoni, te su urođenike na nj upozorili, kao i na strašni 
čopor demona koji ga prate. 

Crnci su prepoznali Tarzana kao onog bijelog vraga 
kojeg su im bijelci i njihove crne sluge opisali. Očekivali 
su da će iza njega ugledati čopor demona prerušenih u 
majmune i pantere. U tom je Tarzan vidio lukave 
Rokoffove prste. Taj mu je nastojao što više otežati 
putovanje, te je urođenike, koristeći se njihovim 
praznovjernim strahom, podjarivao. 

Urođenik je nadalje rekao Tarzanu da im je bijelac, 
koji je vodio nedavnu ekspediciju, obećao da će ih 
bogato nagraditi, ako bijelog vraga ubiju. To su 
namjeravali i učiniti, ako im se samo pruži prilika. Ali 
onaj isti trenutak kad su ugledali Tarzana krv im se 
»razvodnjela«, kao što su im nosači bijelaca bili i rekli da 
će se dogoditi. 

Videći da mu majmun-čovjek ne kani učiniti ništa 


nažao, urođenik se napokon osokolio, te je, na Tarzanov 
prijedlog, bijelog vraga otpratio u selo, pozivajući uz put 
svoje drugove da se vrate, jer je »bijeli vrag obećao da 
vam neće ništa nauditi, ako se odmah vratite _ i 
odgovorite mu na pitanja«. 

Jedan po jedan crnci su se vraćali u selo, ali da su se 
mnogi jos uvijek bojali, vidjelo se po istaknutim 
bjeloočnicama. Neprestano su ispod oka i strasljivo 
pogledavali majmuna-čovjeka. 

Poglavica je bio jedan od prvih koji se vratio u selo, a 
budući da je Tarzan najviše želio bas njega ispitati, brzo 
se upustio s njim u razgovor. 

Taj čovjek bio je nizak, zdepast, neobično niskog i 
izobličenog lica i majmunskih ruku. Cijela njegova 
pojava govorila je o prepredenosti. 

Samo praznovjerni strah koji su u njem pobudile 
priče bijelaca i crnaca iz Rokoffove skupine sprečavao ga 
je da s ratnicima ne skoči na Tarzana i odmah ga ubije, 
jer su on i njegovi ljudi bili nepopravljivi ljudožderi. 
Samo bojazan da je Tarzan doista vrag, i da ondje u 
džungli čekaju divlji demoni na njegovu zapovijed — 
samo ta bojazan bila je razlog što M'ganvazam nije 
ostvario svoju želju. 

Tarzan je potanko ispitivao tog covjeka, te je, 
usporedivši njegove izjave s onima mladog ratnika s 
kojim je prvo govorio, saznao da se Rokoff i njegova 
ekspedicija, safari, povlače u užasnom strahu u smjeru 
daleke Istočne obale. 

Mnogi nosači već su ostavili Rokoffa. U samom tom 
selu petoricu je objesio zbog krađe i pokušaja bijega. 
Sudeći, međutim, po onomu što je M'ganvazam saznao 
od onih Rokoffovih crnaca koji se tog okrutnog čovjeka 
još nisu toliko prepali da se ne bi usuđivali govoriti o 
svojim nakanama, bilo je očito da neće otputovati daleko 
prije nego mu i posljednji nosač, kuhar, šatoronoša, 
puškonoša — askari — pa i sam zapovjednik, ne okrene 


leđa i ode u grmlje, te ga tako ostavi na milost i nemilost 
nemilosrdne džungle. 

M'ganvazam je porekao da je s bijelcima bila ikoja 
bijela žena i dijete. Ali jos dok je to govorio, Tarzan je bio 
uvjeren da laže. Nekoliko puta Tarzan se približio tom 
predmetu s različitih strana, ali nikako nije uspio da 
navede tog lukavog ljudoždera da izravno poreće svoju 
prvotnu izjavu da s tom skupinom nije bilo žena ili 
djece. 

Tarzan je od poglavice zamolio hrane, te je, pošto se 
vladar prilično cjenjkao, uspio dobiti jelo. Zatim je 
nastojao da povuče druge ljude, naročito onog mladića 
kojega je bio uhvatio u grmlju, ali im je M'ganvazamova 
prisutnost zatvarala usta. 

Napokon je, uvjerivši se da ti ljudi o Rokoffovu 
boravištu i sudbini Jane i djeteta znaju mnogo više nego 
što su rekli, Tarzan se odluči da tu prenoći, nadajući se 
da će otkriti još što važno. 

Kad je svoju odluku izrazio poglavici, prilično se 
iznenadio kad je opazio kako se odjednom držanje tog 
čovjeka promijenilo. M'ganvazam, koji ga je očito mrzio i 
u nj sumnjao, sad je postao vrlo spreman i brižljiv 
domaćin. 

Majmun-čovjek dobit će najbolju kolibu u selu, iz 
koje je odmah bila izbačena M'ganvazamova najstarija 
žena, dok je poglavica privremeno zauzeo kolibu jedne 
svoje mlade žene. 

Da se Tarzan bio sjetio činjenice da se crncima 
ponudila kneževska nagrada ako ga uspiju ubiti, bio bi 
shvatio M'ganvazamovu naglu promjenu. 

Budući da će bijeli div spavati mirno u kolibi, bit će 
mu mnogo lakše zaraditi nagradu, pa je zato poglavica 
požurivao Tarzana, koji je bez sumnje bio vrlo umoran 
od putovanja, da se što prije povuće u tu »palaču« koja je 
bila sve drugo samo ne udobna. 

Ma koliko majmun-čovjek mrzio da spava _ u 


urođeničkoj kolibi, odlučio je da to ipak te noći učini, 
nadajući se da će moći navesti jednoga od mlađih ljudi 
da sjedi i s njim razgovara uz vatru koja je gorjela usred 
te zadimljene prostorije, i da će tako saznati istinu. I 
tako je Tarzan prihvatio poziv starog M'ganvazama, 
naglašavajući, međutim, da bi mu se mnogo više sviđalo 
da dijeli kolibu s jednim od mlađih ljudi nego da 
poglavičinu staru ženu tjera napolje u hladnoću. 

Bezuba starica nasmiješila se zadovoljno na taj 
prijedlog, a budući da se to još više svidjelo poglavici, jer 
će tako moći okružiti Tarzana grupom izabranih ubojica, 
spremno je pristao, tako da su Tarzana odmah smjestili 
u kolibu tik do seoskih vrata. 

Budući da je te noći trebalo da bude ples u čast 
lovaca koji su se nedavno vratili, ostavili su Tarzana 
sama u kolibi, jer su mladići, kako je protumačio 
M'ganvazam, morali sudjelovati na toj svečanosti. 

Tek što se majmun-čovjek smjestio u stupici, 
M'ganvazam sazvao je mlade ratnike koje je izabrao da 
prenoće s bijelim đavlom. 

Nijedan se nije previše tomu veselio, jer se duboko u 
njihovim praznovjernim srcima usadio pretjeran strah 
od čudnog bijelog diva. Ali M'ganvazamova riječ bila je 
za njegove ljude zakon, pa se tako nitko nije usudio 
odbiti dužnost koja mu je bila povjerena. 

Dok je M'ganvazam šaptao divljacima, koji su se 
šćućurili oko njega, o svojim namjerama, bezuba starica 
kojoj je Tarzan za tu noć bio spasio kolibu, vrtjela se oko 
zavjerenika tobože zato da loži vatru oko koje su sjedili, 
ali zapravo je pamtila njihov razgovor koliko je samo 
mogla. 

Tarzan je spavao možda sat-dva, unatoč divljoj buci, 
kad mu se, na sumnjivo šsuštanje po kolibi u kojoj je 
ležao, odjednom uzbuniše oštra čula. Vatra je postala 
hrpica žeravice koja je naglašavala, a ne smanjivala 
mrak što je obavijao unutrašnjost te smrdljive kolibe, a 


ipak su uvježbana čula majmuna-čovjeka opominjala da 
netko gotovo posve tiho puzi po tami. 

Mislio je da se to jedan suspavač vraća s proslave, jer 
je jos čuo divlje krikove plesača i bubnjanje tam-tama 
napolju na seoskoj ulici. Tko to tako prikriva svoj 
dolazak? 

Kad je došlo do njega, majmun-čovjek skoči spretno 
na suprotnu stranu kolibe, spremno podigavsši koplje. 

— Tko je to — pitao je — tko prema Tarzanu- 
majmunu puzi iz tame poput gladna lava? 

— Tišina, bwana! — odgovorio je star, slab glas. — 
Ja sam, Tambudza. Moju kolibu nisi htio uzeti i tako 
otjerati staricu u hladnu noć. 

— Što hoće Tambudza od Tarzana-majmuna? — 
upitao je majmun-čovjek. 

— Bio si ljubazan prema meni. Već dugo nije nitko 
bio tako ljubazan, pa sam došla da te zauzvrat 
opomenem — odgovorila je starica. 

— Zašto da me opomenesš? 

— M'ganvazam je izabrao mladiće koji treba da s 
tobom spavaju u kolibi — odgovorila je Tambudza. — 
Bila sam tamo kad je s njima govorio, te sam čula kako 
im izdaje naloge. Kad se ples ujutro završi, oni treba da 
dođu u kolibu. Ako si budan, treba da se pretvaraju da 
su došli spavati, ali ako spavas M'ganvazamova 
zapovijed je da te ubiju. Ako onda ne spavaš, čekat će 
mirno uz tebe dok ne zaspis, a onda će svi zajedno 
navaliti na tebe i ubiti te. M'ganvazam je odlučio da 
dobije nagradu koju mu je bijelac ponudio. 

— Zaboravio sam na tu nagradu — rekao je Tarzan 
napola sebi, a onda je dodao: — Kako će M'ganvazam 
moći dobiti nagradu sad kad su bijelci, koji su moji 
neprijatelji, otišli iz njegove zemlje tko zna kamo? 

— O, nisu daleko otišli — odgovorila je Tambudza. — 
M'ganvazam zna gdje logoruju. Njegovi glasnici brzo će 
ih stići — oni putuju polako. 


— Gdje su? — upitao je Tarzan. 

— Želiš li k njima? — upitala je Tambudza umjesto 
odgovora. 

Tarzan je kimnuo. 

— Ne mogu ti reći gdje su, tako da bi ti mogao sam 
onamo stići, ali te mogu odvesti. 

Budući da su se zadubili u razgovor, ni jedno nije 
zamijetilo kako se mala pojava dosuljala u tamu kolibe, 
niti su vidjeli kako je bešumno izisla. 

Bio je to mali Buulau, poglavičin sin s jednom 
mladom ženom — osvetljiv, izrođen mali lopov koji je 
mrzio Tambudzu, i uvijek je tražio prilike da je uhodari 
te i najmanji prekršaj dojavljuje ocu. 

— Hajdemo onda — rekao je Tarzan brzo — pođimo 
na put. 

To Buulau nije čuo, jer je već brzao seoskom ulicom 
ondje gdje je njegov strašni otac pijuckao piće i 
promatrao bijesne plesače koji su skakali visoko u zrak i 
divlje se i histerično prevrtali. 

I tako se dogodilo da su se, dok su se Tarzan i 
Tambudza oprezno sšuljali iz sela i nestali u tami 
džungle, dva vitka trkača uputila u istom smjeru, iako 
ne istim tragom. 

Kad su se dovoljno udaljili od sela, tako da ne 
moraju sšaptati, Tarzan je upitao staricu je li vidjela 
bijelu ženu i malo dijete. — Jesam, bwana — odgovorila 
je Tambudza — bila je s njima žena i malo dijete — 
majušno bijelo dijete. Umrlo je ovdje u selu od groznice, 
pa su ga pokopali. 


crna hulja 


Kaa se Jane Clayton osvijestila, vidjela je kako nad 
njom stoji Anderssen i drži u rukama dijete. Dok ih je 
gledala, na licu joj se odražavala bijeda i užas. 

— Ta što je? — pitao je on. — Bilo slabo vama? 

— Gdje je moje dijete? — povikala je ne osvrćući se 
na njegovo pitanje. 

Anderssen je pružio ono bucmasto djetešce, ali ona je 
stresla glavom. 

— Nije moje — odgovorila je. — Vi ste znali da nije 
moje. Vi ste vrag kao i Rokoff. 

Anderssen izbeči oči od iznenađenja. 


— Nije vaše? — uskliknuo je. — Vi meni reći da na 
Kincaid vaše dijete. 
— Ne ovo — odvrati Jane tupo. — Drugo. Gdje je 


drugo? Mora da su bila dva. Ja ovoga ne poznajem. 

— Nije bilo drugog. Ja mislim ovo vaše. Vrlo mi je 
žao. Anderssen se vrpoljio, premještao s noge na nogu. 
Jane je bila posve sigurna da on doista ne poznaje to 
dijete. 

Tada djetešce poče gukati i bacakati se _u 
Šveđaninovim rukama, i u isto vrijeme naginjati se i 
pružati ručice prema mladoj ženi. 

Ona nije mogla odoljeti tom pozivu, te je, tiho 
kriknuvši, skočila na noge i primila djetešce na grudi. 

Nekoliko trenutaka tiho je plakala ukopavši lice u 
djetetovu zaprljanu haljinicu. Prvi udarac razočaranja 
da taj mališan nije njezin dragi Jack, popuštao je pred 


velikom nadom da se napokon nekakvim čudom, u 
posljednji trenutak pred odlazak Kincaida iz Engleske, 
njezino djetešce spasilo iz Rokoffovih ruku. 

A zatim, radilo se i o nijemom pozivu sitnog siročeta, 
samog i neljubljenog usred užasa divlje džungle. Ta 
misao, više nego ikoja druga, upravila je majčinsko srce 
nevinom  djetescetu, iako je još uvijek trpjela od 
razočaranja zbog te prevare. 


— Zar ne znate cije je ovo dijete? — pitala je 
Anderssena. 

Čovjek je stresao glavom. 

— Sad ne znam. — odgovorio je. — Ako ne biti vaše, 


ne znam čije onda. Rokoff kazati ono biti vaše. Mislim da 
ion u to vjeruje. 

— Što ćemo sad s njim? Ne mogu se vratiti na 
Kincaid. Rokoff bi me dati ustrijeliti. Ali vi se moći 
vratiti. Ja vas odvesti do mora, a onda vas ovi crnci 
odvesti do brod — ha? 

— Ne! Ne! — povika Jane. — Ni za cijeli svijet. Radije 
bih umrla nego da ponovo padnem u ruke tom čovjeku. 
Ne, pođimo i povedimo ovo siroče s nama. 

I tako su opet počeli bježati divljinom, zajedno sa 
pola tuceta Mosula, koji nose hranu i šatore što ih je 
Anderssen bio prokrijumčario na čamćić prije nego što 
su pobjegli. 

Muke koje je mlada žena trpjela danima i noćima 
tako su se stopile u dugu, neprekidnu, ružnu moru da 
je ona uskoro zaboravila na vrijeme. Nije znala jesu li 
putovali dane ili godine. Jedina svijetla točka u tom 
vječnom strahu i patnji bilo je djetešce kojega su se 
ručice doskora nježno ovile oko nje. 

To malo stvorenje nekako je ispunilo onu bolnu 
prazninu koju je ostavila krađa djeteta. To, dakako, 
nikad ne može biti isto, ali je ona iz dana u dan uviđala 
kako majčinska ljubav sve tješnje i tješnje obavija to 
siroče, dok se katkad, zatvorenih očiju, ne bi izgubila u 


slatkom maštanju da je to malo ljudsko stvorenje na 
grudima doista njezin sin. 

Isprva napredovali su u unutrasnjost vrlo polako. 
Katkad bi od urođenika koji su polazili s obale u lov 
dočuli da Rokoff još nije otkrio smjer njihova bijega. 
Zbog toga je Anderssen, kao i iz želje da toj nježno 
odgojenoj ženi sto vise olakša putovanje, napredovao 
polako, ograničujući se na kratke lake marševe s mnogo 
počinaka. 

Šveđanin je navaljivao da nosi dijete na tom putu, i 
na bezbroj drugih načina činio što je mogao da Jane 
Clayton sačuva snagu. Veoma ga je boljelo što je 
pogriješio što se tiče djeteta, ali kad se mlada žena 
uvjerila da su mu pobude bile potpuno poštene, nije mu 
dopuštala da sebi predbacuje pogrešku koju nije mogao 
nikako izbjeći. 

Na završetku dnevnog putovanja Anderssen se 
pobrinuo da se Jani i djetetu podigne udobno sklonište. 
Njezin šator uvijek se razapinjao na najprikladnijem 
mjestu. Boma od trnja oko šatora bila je najjača i 
najneprodornija što su je Mosule mogle sagraditi. 

Hrana joj je bila najbolja što su ograničene zalihe i 
Šveđaninova puška mogle ponuditi, ali njezino srce 
najviše je dirao blagi obzir i pomoć koju joj je taj čovjek 
uvijek iskazivao. 

Nije prestala da se ćudi i divi da je tako plemenit 
karakter _ mogla skrivati toliko odbojna vanjština. 
Napokon je prirođena dobrota tog čovjeka, kao i njegova 
nepokolebljiva ljubaznost i sućut, u Janinim očima 
toliko promijenila njegov lik da je gledala kako mu se na 
licu zrcali sama blagost. 

Počeli su hodati brže kad su doznali da je Rokoff 
samo nekoliko dana iza njih, i da je napokon otkrio 
smjer bijega. Tada je Anderssen pošao na rijeku i kupio 
kanou od poglavice čije je selo ležalo nedaleko od 
Ugambija, na obali njegovog pritoka. 


Otada je ta mala skupina bjegunaca bježala uz široki 
Ugambi. Tako su se žurili da više nisu ništa čuli o 
progoniteljima. Poslije plovidbe po rijeci ostavili su 
kanou i uputili se u džunglu, kroz koju su putovali 
teško, polako i opasno. 

Dva dana poslije odlaska s rijeke Ugambi djetešce, je 
oboljelo od groznice. Anderssen je znao što će se 
dogoditi, ali nije Jani Clayton mogao reći istinu, jer je 
vidio da je ta mlada žena zavoljela dijete gotovo tako 
strastveno kao da je od njezine krvi i mesa. 

Budući da zbog djetetova stanja nisu smjeli dalje, 
Anderssen se malko povukao s glavne staze te podigao 
logor na obali neke rječice. 

Tu je Jane svaki trenutak posvećivala njezi malog 
mučenika. A kao da žalost i tjeskoba nije sve što može 
podnijeti, došao je još jedan udarac kad je jedan od 
mosulskih nosača odjednom objavio, pošto je bio 
pretražio obližnju džunglu, da Rokoff i njegova skupina 
logoruju posve blizu, i da se očigledno nalaze na tragu 
do tog mjesta koji su oni smatrali tako izvrsnim 
skrovištem. 

Ova obavijest mogla je značiti samo jedno, a to je da 
prestanu logorovati i bježe bez obzira na djetetovo 
stanje. Jane Clayton poznavala je Rokoffa toliko da je 
znala da će joj on oduzeti dijete onaj trenutak kad ih 
uhvati, a znala je isto tako da će taj rastanak značiti 
trenutačnu smrt za dijete. 

Dok su teturali kroz isprepleteno raslinstvo, uz stari i 
gotovo obrasli trag divljači, mosulski nosači ostavljali su 
ih jedan po jedan. 

Ti muškarci bili su prilično odani i vjerni dok god se 
nisu bojali da će ih stići Rokoff i njegova skupina. Toliko 
su, međutim, čuli o okrutnosti tog čovjeka da su ga se 
smrtno bojali. Budući da su znali da je sad blizu, 
ponestalo im je hrabrosti, pa su, što su brže mogli, 
ostavili ovo troje bijelaca. 


A ipak Anderssen i mlada žena išli su dalje. Šveđanin 
je bio sprijeda da isijeće put kroz grmlje ondje gdje je 
staza bila posve obrasla, tako da je mlada žena morala 
nositi dijete. 

Hodali su cijeli dan. Kasno do podne shvatili su da 
nisu uspjeli. Odmah za sobom začuli su buku velikog 
safarija koji je napredovao tragom što su ga oni očistili 
za svoje progonitelje. 

Kad je postalo posve jasno da će ih uskoro stići, 
Anderssen je sakrio Jane iza velikog drveta, pokrivši nju 
i dijete granjem. 

— Mlilju dalje nalazi selo — rekao joj je. — Mosule mi 
rekle položaj prije nego otišle. Ja pokušati odvesti 
Rokoffa s vaš trag, onda vi poći do sela. Ja misliti 
poglavica biti ljubazan prema bijelci — Mosule mi tako 
reći. Bilo kako bilo, to sve što možemo učiniti. Poslije 
neko vrijeme nagovorite poglavicu da vas odvesti do 
mosulskog sela na moru, a poslije neko vrijeme sigurno 
neki brod pristati u ušću Ugambija. Onda vi u redu. 
Zbogom i sretno, gospođa! 

— Ali kamo ćete vi, Svene? — upitala je Jane. — 
Zašto se ne sakrijete ovdje i ne vratite sa mnom na 
more? 

— Morati kazati Rokoffu vi mrtvi, tako da više ne 
tražiti — i Anderssen se nasmiješi. 

— Zašto da mi se ne pridružite pošto mu kažete? — 
navaljivala je Jane. 

Anderssen strese glavom. 

— Mislim da se ja ne pridružiti nikomu više kad 
kazati Rokoffu da vi mrtvi — odgovorio je. 

— Ta valjda ne mislite reći da će vas ubiti? — upitala 
je Jane, a ipak je u srcu znala da će taj veliki lopov 
učiniti upravo to, da se osveti što mu je Šveđanin pomeo 
račune. Anderssen nije odgovorio, nego joj je samo 
preporučio da šuti te je pokazao prema stazi odakle su 
upravo bili dosli. 


— Ne marim — šaptala je Jane Clayton. — Neću 
dopustiti da umrete zato da mene spasite, ako to ikako 
mogu spriječiti. Dajte mi revolver. Mogu se njim služiti, 
a zajedno ih možemo držati dok nekako ne pobjegnemo. 

— Ne biti tako dobro — odgovori Anderssen. — Samo 
nas oboje uhvatiti, a onda ja nikako koristiti. Mislite na 
dijete, gospođa, i što biti za vas oboje ako pasti opet 
Rokoffu u ruke. Radi njega vi morati učiniti što ja kazati. 
Evo, uzmite moju pušku i municiju. Može vam trebati. 

Ugurao je pušku i remen u sklonište do Jane. Onda 
je otišao. 

Promatrala ga je kako se vraća stazom, da se sretne s 
Rokoffovim safarijem. Uskoro ga nestade iza zavoja 
staze. 

Prvi poriv bio joj je da ga slijedi. S puškom u ruci 
mogla bi mu pomoći, a osim toga nije mogla podnijeti 
misao da ostane sama na milosti strašne džungle a da 
nema nijednog prijatelja da joj pomogne. 

Počela je puziti iz skloništa, namjeravajući da što 
brže otrči za Anderssonom. Dok je privijala dijete, 
pogledala mu je lice. 

Kako je bilo crveno! Kako je neprirodno bilo to malo 
stvorenje! Podigla mu je obraze do svoga. Gorjelo je od 
vrućice! 

Zavrisnuvši od straha, Jane Clayton podiže se na 
noge na stazi u džungli. Pušku i remen zaboravila je u 
skloništu. Zaboravila je Anderssena, i Rokoffa, i veliku 
opasnost. 

Glavom joj je bjesnjela samo ona užasna činjenica da 
je to bespomoćno djetešce oboljelo od strašne groznice, i 
da mu nikako ne može ublažiti muke — muke u 
razdobljima djelomične svjesnosti. 

Mislila je jedino da pronađe nekoga tko bi joj 
pomogao — ženu koja ima djecu — i s tom misli sjeti se 
prijateljskog sela o kom joj je Anderssen govorio. Samo 
da stigne u selo — na vrijeme! 


Nije smjela gubiti ni časa. Poput uplašene antilope 
okrenula se i otrčala stazom u smjeru koji je Anderssen 
naznačio. 

Daleko straga začu se iznenada ljudska  graja, 
pucnjevi, a onda nasta tišina. Znala je da se Anderssen 
sastao s Rokoffom. 

Pola sata kasnije doteturala je, sva iscrpena, u seoce 
slamnatih koliba. Odmah su je okružili muškarci, žene i 
djeca. Neobuzdani, radoznali, uzbuđeni urođenici što su 
joj postavljali stotinu pitanja koja ona nije razumjela i 
na koja nije mogla odgovoriti. 

Samo je sa suzama u očima mogla pokazati djetešce, 
koje je sad jadno plakalo na rukama, i neprestano 
ponavljati: — Groznica... groznica... groznica. 

Crnci nisu razumjeli riječi, ali vidjeli su uzrok 
neprilike, te ju je doskora neka mlada žena povukla u 
kolibu i s nekoliko drugih činila, što je jadna mogla, da 
umiri dijete i ublaži mu muku. 

Došao je vrač te je pred djetetom naložio malu vatru 
na kojoj je u zemljanu lončiću skuhao nekakvu ljekariju, 
praveći čudne pokrete i mumljajući neobične, jednolične 
napjeve. U to je zatim uronio zebrin rep pa je, 
mumljajući dalje i pjevajući, tom tekućinom poškropio 
djetetovo lice. 

Kad je otišao, žene su naokolo sjedile i toliko stenjale 
i plakale, da je Jane mislila da će poludjeti. Ali kako je 
znala da sve to čine zbog svog dobrog srca, podnosila je 
nijemo i strpljivo one strašne budne sate more. 

Već se prilično bila približila ponoć, kad je postala 
svjesna iznenadna komešanja u selu. Čula je svadljive 
glasove urođenika, ali nije mogla shvatiti rijeći. 

Zatim začu kako se koraci približuju kolibi u kojoj je 
ona čučala pred sjajnom vatrom, s djetetom na krilu. 
Dijete je ležalo vrlo mirno, a kroz napola podignute očne 
kapke vidjele su se užasno preokrenute zjenice. 

Jane Clayton gledala je to lice uplašenih očiju. To 


nije bilo njezino dijete — njezina krv i meso — ali kako 
se zbližila, kako je zavoljela to malo, bespomoćno biće! 
Njezino srce predalo _ se tom jadnom, bezimenom 
siročetu, te ga je obasipala svom onom ljubavlju koju 
nije imala kome da daruje u onim dugim, gorkim 
tjednima zarobljeništva na Kincaidu. 

Vidjela je da je kraj blizu. Iako se plašila tog gubitka, 
nadala se da će sve sad proći brzo, te će tako ta mala 
žrtva prestati trpjeti. 

Koraci što ih je bila čula izvan kolibe sad su se 
zaustavili pred vratima. Nešto se sšaptalo, a trenutak 
kasnije M'ganvazam, poglavica plemena, uđe. Ona ga je 
dotad malo vidjela, jer su se o njoj brinule žene od onog 
trenutka kad je ušla u selo. 

M'ganvazam, sad je vidjela, bio je gadan divljak na 
čijem se životinjskom licu jasno isticao biljeg životinjske 
pokvarenosti. Jani Clayton činilo se više gorila nego 
čovjek. Nastojao se s njom porazgovarati, ali nije mogao, 
te je napokon pozvao nekoga napolje. 

Na njegov poziv uđe drugi crnac — čovjek posve 
drukčije pojave no što je bila M'ganvazamova — zapravo 
tako različita da je Jane Clayton odmah pomislila da je 
iz drugog plemena. Taj čovjek tumačio je, a Jane je, 
gotovo iz prvog pitanja koje joj je M'ganvazam postavio, 
naslutila da taj divljak, iz nekih potajnih pobuda, nastoji 
od nje nešto saznati. 

Činilo joj se čudno da se taj čovjek tako iznenada 
zanimao za njene namjere, a naposle kamo kani iz ovog 
sela. 

Budići da nije vidjela razloga zašto mu to ne bi 
kazala, rekla mu je sve po istini. Ali kad ju je upitao 
kani li se na kraju svog putovanja sastati sa svojim 
mužem, ona je to zanijekala glavom. 

Onda joj on kaže svrhu svog posjeta, a tumač je 
protumačio. 

— Upravo sam saznao — rekao je — od ljudi koji žive 


Jane Clayton se trgla i podigla oči. Pred njom je bilo 
podrugljivo lice Nikolasa Rokoffa. 


uz veliku vodu da te je muž slijedio Ugambijem nekoliko 
dana, kad su ga napokon napali urođenici i ubili. To ti 
kazujem zato da ti ne bi tratila vrijeme dugim 
putovanjem, ako se na kraju kanis sastati sa svojim 
mužem. Umjesto toga možeš se vratiti na obalu. 

Jane se zahvalila M'ganvazamu za tu dobrotu, iako 
se sva ošamutila od novog udarca. Ona, koja je već 
toliko pretrpjela, napokon više nije mogla osjetiti ni 
najstrašnije boli, jer su joj čuvstva otupjela i otvrdnula. 

Pognute glave sjedila je zureći očima koje nisu ništa 
vidjele u lice djeteta na krilu. M'ganvazam je otišao iz 
kolibe. Nešto kasnije začula je graju na ulazu — još 
netko je ušao. Jedna od žena, koje su sjedile nasuprot, 
bacila je pruće na žeravicu, tako da je liznuo plamen i 
kao čarolijom rasvijetlio cijelu kolibu. 

Jane Clayton vidjela je s užasom da je dijete mrtvo. 
Nije znala koliko dugo je već mrtvo. 

U grlu joj je nešto zapinjalo, glava joj se u tihoj 
nevolji spustila na onaj svežnjić koji je privila na grudi. 

Ni jedan trenutak tišina u kolibi nije se prekidala. 
Onda je urođenica strašno zajaukala. 

Neki čovjek zakašljao je uz Jane Clayton i izgovorio 
njezino ime. 

Ona se trgnula i podigla oči. Pred njom bilo je 
podrugljivo lice Nikolasa Rokoffa. 


TT regutik Rokoff se cerio Jane Clayton, a onda mu oči 
padoše na onaj svežnjić u njezinu krilu. Jane je bila 
navukla ugao pokrivača na djetetovo lice, tako da se 
onomu tko nije ništa znao činilo da samo spava. 

— Mnogo ste se i nepotrebno namučili da to dijete 
donesete u ovo selo — govorio je Rokoff. — Da ste se 
bavili svojim poslovima, ja bih ga bio sam ovamo donio. 
Bili biste sebi uštedjeli opasnosti i napore putovanja. Ali 
mislim da vam moram biti zahvalan što ste me oslobodili 
neprilike da se ja na putu moram brinuti za dijete. Ovo 
selo je od početka bilo određeno za dijete. M'gavazam će 
ga pažljivo odgajati, tako da od njega stvori dobra 
ljudoždera, a ako se vi ikad vratite u civilizaciju, mnogo 
ćete razmišljati kad budete uspoređivali raskoš i 
udobnost svog života s pojedinostima života svog sina u 
selu M'ganvazama. Ponovno vam se zahvaljujem što ste 
ga ovamo donijeli, a sad mi ga morate predati, tako da 
ga mogu dati u ruke hranitelja. — Kad je to izgovorio, 
Rokoff je pružio ruke prema djetetu, a na usnama bio 
mu je gadan, osvetljiv osmijeh. 

Na njegovo čuđenje Jane Clayton ustade i, bez i 
jedne riječi protesta, položi svežnjić u njegove ruke. 

— Evo djeteta — rekla je. — Više mu ne možete 
nauditi. 

Shvativši značenje njezinih riječi, Rokoff je trgnuo 
pokrivač s djetetova lica da potvrdi svoje bojazni. Jane 
Clayton pažljivo je promatrala njegov izraz. 


Dane i dane pitala se sto Rokoff znade o djetetu. Ako 
je prije i sumnjala, sad je nestao i posljednji trak 
sumnje, kad je vidjelal s kakvom strašnom srdžbom 
Rokoff gleda mrtvo lice djeteta, te shvaća da mu je visa 
sila u posljednji trenutak omela njegovu najdražu 
osvetu. 

Gotovo bacivši djetetovo tijelo u ruke Jane Clayton, 
Rokoff je počeo stupati gore-dolje po kolibi, udarajući 
stisnutim pesnicama po zraku i užasno psujući. 
Napokon zaustavi se ispred mlade žene te se sagnu do 
njezina lica. 

— Smijete mi se — povikao je. — Mislite da ste me 
potukli... ha? Pokazat ću vam, kao što sam pokazao i 
onom jadnom majmunu kojega vi nazivate »suprug«, što 
znači ometati namjere Nikolasa Rokoffa. Oteli ste mi 
dijete. Ne mogu ga učiniti sinom ljudoždera-poglavice, 
ali... — i on ušuti, kao da hoće da duboko prodre puno 
značenje njegove prijetnje... — mogu majku učiniti 
ženom ljudoždera, a to ću i učiniti... pošto se s njom 
obračunam. 

Jadno je promašio ako je iz Jane Clayton mislio 
istisnuti ikakav znak straha. Nju je strah već prošao. 
Glava i živci su joj otupjeli. 

Na njegovo iznenađenje, gotovo sretan smiješak 
dodirnu joj usne. Zahvalna srca mislila je da to jadno 
malo truplo nije truplo malog Jacka, i da... što je 
najbolje od svega... Rokoff očigledno ne zna istinu. 

Bila bi mu najradije tu činjenicu dobacila u lice, ali 
se nije usuđivala. Ako i dalje misli da je to dijete bilo 
njezino, to će sigurniji biti pravi Jack, ma gdje bio. Ona, 
dakako, nije znala gdje joj se nalazi sinčić — čak nije 
znala ni da li živi, a ipak je živjela u nadi da je na životu. 

Bilo je i više nego moguće da je jedan od Rokoffovih 
saveznika, bez njegova znanja, to dijete podmetnuo kao 
njezino, i da je čak i u ovaj sat njezin sin siguran s 
prijateljima u Londonu, gdje su mnogi i mogli i htjeli 


platiti bilo kakvu u-cjenu koju je izdajnički zavjerenik 
mogao tražiti za oslobođenje sina lorda Greystokea. 

Ona je o tom razmišljala stotinu puta otkako je 
otkrila da dijete koje joj je one noći na Kincaidu položio 
u ruke Anderssen nije njezino, i neprestano je i sve više 
voljela o svem tome sanjariti. 

Ne, Rokoff ne smije nikako saznati da to nije njezino 
dijete. Shvaćala je da joj je položaj beznadan — budući 
da su Anderssen i suprug mrtvi, i da nema, među onima 
koji znaju gdje se ona nalazi, nikoga tko bi joj htio 
pomoći. 

Znala je da se Rokoff nije uzalud prijetio. Bila je 
potpuno uvjerena da će učiniti, ili pokušati da učini sve 
ono što je rekao. Ali u najgorem slučaju to je značilo 
samo se malo ranije osloboditi ove strašne tjeskobe. 
Mora pronaći način kako da sebi oduzme život prije nego 
joj Rokoff može još više napakostiti. 

Baš sad joj treba vremena — vremena da razmišlja i 
da se spremi za svršetak. Osjećala je da ne može 
poduzeti taj posljednji, strašni korak dok ne iscrpi sve 
mogućnosti bijega. Nije joj bilo stalo do života ako se ne 
može vratiti svom djetetu, ali ma kako bila slaba nada u 
povratak, ona je neće gubiti sve do onog posljednjeg 
trenutka, kad se nađe pred strašnom zbiljom da mora 
izabrati između Nikolasa Rokoffa s jedne strane i 
samoubojstva s druge. 

— Odlazite! — otresla se na Rokoffa. — Odlazite i 
ostavite me na miru s mojim mrtvim djetetom. Niste li 
mi prouzrokovali dovoljno jada i muke, zašto me još 
mučćite? Ta što sam vam učinila da me toliko progonite? 

— Vi trpite za grijehe onog svog majmuna, a mogli 
ste steći ljubav jednog gospodina — Nikolasa Rokoffa — 
odgovorio je. — Ali čemu o tom raspravljati? Ovdje ćemo 
pokopati dijete, a vi ćete se odmah sa mnom vratiti u 
logor. Sutra ću vas dovesti natrag i predati novom 
suprugu — krasnom M'ganvazamu. Dođite! 


Posegao je za djetetom. Jane, koja je sad bila na 
nogama, okrenu se. 

— Ja ću pokopati ovo tijelo — rekla je. — Pošaljite 
ljude da izvan sela iskopaju grob. 

Rokoffu je bilo stalo da se ovo završi i da se sa 
svojom žrtvom vrati u logor. Činilo mu se da je bezvoljna 
i da se prepušta sudbini. Stupivši iz kolibe, dao joj je 
znak da ga slijedi, pa je trenutak kasnije sa svojima 
pratio Janu izvan sela, gdje su ispod velika drveta crnci 
izdubli plitak grob. 

Zavivši tjelešce pokrivačem, Jane ga nježno položi u 
onu crnu rupu. Okrenuvši glavu da ne vidi kako 
pljesniva zemlja pada na jadno tjelešce, dahnula je uz 
grob molitvu za bezimeno siroče koje je bila toliko 
zavoljela. 

Onda se, suhih očiju, ali s velikom boli, podigla da 
slijedi Rokoffa kroz gustu tamu džungle, po vijugavom, 
lisnatom hodniku što je vodio od sela crnog ljudoždera 
M 'ganvazama do logora bijelog vraga Nikolasa Rokoffa. 

U neprohodnoj guštari, koja se dizala s rubova staze 
u obliku luka i zastirala mjesečinu, žena je čula potajne, 
prigušene korake velikih zvijeri, kao i neprestanu, 
zaglušnu riku lavova na noćnom lovu. 

Nosaći su sad zapalili baklje te su njima mahali na 
obje strane, tako da preplaše grabežljive zvijeri. Rokoff ih 
je požurivao, a po njegovu drhtavu glasu Jane Clayton 
znala je da se boji. 

Ti noćni šumovi džungle podsjećali su je vrlo živo na 
dane i noći koje je sa svojim šumskim bogom provela u 
sličnoj džungli — s neustrašivim i nepobjedivim 
Tarzanom-majmunom. Onda nije ni mislila na strah, 
iako su joj zvukovi džungle bili nešto novo, a lavlja rika 
činila se kao nešto najstrašnije na zemlji. 

Kad bi samo bilo drukčije, kad bi znala da je negdje 
u toj divljini on, i da je traži! Onda bi doista imala za što 
živjeti, i razloga vjerovati da je pomoć blizu — ali on je 


mrtav! Bilo je nevjerojatno da je tako. 

Za ono veliko tijelo i one jake mišice kao da nije bilo 
smrti. Da joj je Rokoff rekao da je njezin gospodar umro, 
znala bi da laže. Mislila je da nema razloga zašto bi je 
varao M'ganvazam. Nije znala da je Rokoff, nekoliko 
trenutaka prije nego sto je k njoj došao poglavica, 
razgovarao s tim divljakom. 

Napokon stigli su u onu grubu bomu sto su je 
Rokoffovi nosači nabacali oko logora. Tu su našli sve u 
zbrci i strci. Ona nije znala što je to, ali vidjela je da se 
Rokoff vrlo ljuti, a iz razgovora, koliko ga je mogla 
shvatiti, saznala je da je još nekoliko ljudi pobjeglo dok 
je on bio odsutan, i da su bjegunci ponijeli veći dio 
hrane i municije. 

Kad je iskalio bijes na onima koji su ostali, vratio se 
ondje gdje je stajala Jane pod stražom nekoliko bijelih 
mornara. Zgrabio ju je grubo za ruku i počeo je odvlačiti 
u šator. Žena se borila i otimala da se oslobodi, dok su 
dva mornara stajala i smijala se tom rijetkom prizoru. 

Rokoff nije oklijevao da se posluži grubim 
postupcima kad je vidio da će mu biti teško provesti 
svoju namjeru. Neprestano je udarao Jane Clayton po 
licu, dok je napokon, napola onesviještenu, nije odvukao 
u šator. 

Rokoffov momak upalio je svjetiljku pa je, na 
gospodarevu riječ nestao. Jane je klonula na pod usred 
šatora. Polako su joj se omamljena ćutila oporavljala, te 
je počela _ vrlo _ brzo misliti. Brzo je pregledala 
unutrašnjost šatora, upamtivši svaku pojedinost opreme 
i stvari. 

Sad ju je Rokoff podizao na noge i pokušao je odvući 
do logorskog ležaja na jednom kraju šatora. O pojasu 
visio mu je težak revolver. Oči Jane Porter Clayton 
prikovale su se za nj. Dlan ju je svrbio da uhvati veliki 
kundak. Ponovo je glumila kao da se onesvijestila, ali je 
kroz poluzatvorene očne kapke čekala priliku. 


Ta je dosla upravo onda kad ju je Rokoff podizao na 
ležaj. Buka na ulazu u šator bila je razlog da je brzo 
okrenuo glavu od mlade žene. Kundak revolvera nije bio 
ni palac daleko od njezine ruke. Jednim jedinim 
munjevitim pokretom zgrabila je to oružje i povukla iz 
futrole, a u isti trenutak Rokoff se okrenuo, uočavajući 
opasnost. 

Nije se usuđivala pucati, jer se bojala da će pucanj 
privući ljude, a kad bi Rokoff bio mrtav, ona bi pala u 
nimalo bolje ruke nego što su njegove, u po svoj prilici 
goru sudbinu nego sto je i on sam može zamisliti. 
Sjećanje na one dvije životinje koje su stajale i smijale se 
kad ju je Rokoff udarao bilo je još živo. 

Kad se bijesno i zastrašeno Rokoffovo lice okrenulo, 
Jane Clayton podigla je onaj teški revolver visoko iznad 
gnjecavog lica i svom snagom tresnula tog čovjeka među 
oči. 

On se tiho srušio, mlohav i onesviješten, na tlo. 
Trenutak kasnije mlada žena stajala je uz njega — 
barem na trenutak slobodna. 

Napolju ponovo je začula onu buku koja je bila 
odvratila Rokoffovu pažnju. Nije znala što je to, ali bojeći 
se da će se vratiti sluga i otkriti što je učinila, prišla je 
brzo stolu na kojem je gorjela petrolejka pa je ugasila 
onaj prljavi, smrdljivi plamen. 

U posvemašnjoj tami šatora zaustavila se na 
trenutak da se sabere i odluči što da dalje učini. 

Oko nje je neprijatelj. Iza neprijatelja nalazila se crna 
divljina džungle u kojoj vrebaju strašne, grabežljive 
zvijeri i još strasnije ljudske zvijeri. 

Jedva da je bilo vjerojatno da bi mogla preživjeti 
nekoliko dana u onim neprekidnim opasnostima koje bi 
je ondje okruživale. Ali saznanje da je već kroz toliko 
opasnosti prosla, a da joj se nije ništa dogodilo, i da 
negdje u onom dalekom svijetu u taj trenutak sigurno za 
njom plače djetešce, ispunjalo ju je odlučnošću da 


nastoji izvršiti ono što se čini nemogućim, da prijeđe tu 
strašnu zemlju užasa i dokopa se mora i daleke 
mogućnosti da ondje nađe pomoć. 

Rokoffov šator stajao je gotovo točno usred bome. 
Oko njega nalazili su se šatori i skloništa bijelaca i 
urođenika njegova safarija. Da kroz sve to prođe i 
probije se kroz bomu, činilo se toliko neizvedivim, s 
toliko nesavladivih zapreka, da o tom nije trebalo nimalo 
razmišljati, a ipak nije bilo drugog puta. 

Da ostane u šatoru dok je ne otkriju, značilo bi 
poništiti sve ono što je već poduzela da se oslobodi, pa 
se zato, tiha koraka i sa svim ćutilima budnim, približila 
stražnjoj strani šatora, da započne svoju pustolovinu. 

Pipajući po stražnjem dijelu platna, vidjela je da 
ondje nema otvora. Brzo se vratila do onesviještenog 
Rokoffa. Za njegovim pojasom napipala je držak dugog 
lovačkog noža, pa je u stražnjem zidu šatora izrezala 
rupu. 

Tiho je stupila napolje. Na svoje veliko zadovoljstvo 
primijetila je da logor po svoj prilici spava. Uz slabo, 
titravo svjetlo gotovo pogašenih vatara vidjela je samo 
jednog stražara, a i taj je sjedio i drijemao na suprotnoj 
strani bome. 

Zadržavajući šator između njega i sebe, prošla je 
između malih skloništa nosača do zida bome s one 
strane. 

Napolju, u tami džungle, ćula je riku lavova, groktavo 
cerenje hijena i bezbrojne, nepoznate šumove ponoćne 
džungle. 

Na trenutak oklijevala je, dršćući. Strašna je bila 
pomisao na zvijeri koje vrebaju ondje u mraku. Onda, 
zamahnuvši hrabro glavom, navali na trnovit zid bome 
svojim nježnim rukama. Iako ih je razderala i zakrvarila, 
radila je bez daha dok nije načinila otvor kroz koji je 
mogla provući tijelo, i napokon je stajala izvan logora. 

Iza nje ležala je sudbina gora od smrti u rukama 


ljudskih bića. 

Pred njom ležala je gotovo sigurna sudbina — ali to je 
bila samo smrt — iznenadna, milostiva i časna smrt. 

Bez drhtaja i bez žaljenja jurnula je dalje, a trenutak 
kasnije tajanstvena džungla zatvorila se oko nje. 


sama u džungli 


TP ambudza se, vodeći Tarzana-majmuna u Rokoffov 
logor, kretala vrlo polako po vijugavoj stazi, jer je bila 
stara i reumatičnih nogu. 

Tako se dogodilo da su glasnici koje je bio odaslao 
M'ganvazam zato da opomene Rokoffa da se bijeli div 
nalazi u selu i da će ga on te noći ubiti, stigli u Rokoffov 
logor prije nego što su Tarzan i njegov stari vodič 
prevalili pola puta. 

Glasnici su pronašli bijelčev logor u zbrci. Tog jutra 
otkrili su Rokoffa ošamućena i krvava u šatoru. Kad se 
osvijestio i shvatio da je Jane Clayton pobjegla, njegov 
bijes nije imao granica. 

Jureći po logoru s puškom u ruci, htio je postrijeljati 
stražare koji su dopustili da ih izigra mlada žena, ali su 
ga drugi bijelci, koji su shvaćali da se već i tako nalaze u 
jadnom položaju zbog bijega tolikih ljudi, a što je Rokoff 
prouzročio svojom okrutnošću, uhvatili i razoružali. 

Tada su došli M'ganvazamovi glasnici, ali su ti jedva 
predali poruku, a Rokoff se spremao da s njima ode u 
selo, kad su drugi trkači, dašćući od napora zbog brzog 
trka kroz džunglu, upali u logor dovikujući da je veliki 
bijeli div pobjegao M'ganvazamu i da je već na putu da 
se osveti svojim neprijateljima. 

Odmah nasta strka i zbrka u bomi. Crnci koji su 
pripadali Rokoffovu safariju zanijemili su od straha 
misleći kako im je blizu bijeli div koji u džungli lovi s 
divljim čoporom majmuna i pantera. 


Prije nego što su bijelci shvatili što se dogodilo, 
urođenici su iz praznovjernog straha otrčali u grmlje — 
nosači kao i M'ganvazamovi glasnici — ali čak ni u svoj 
toj žurbi nisu zaboravili ponijeti sa sobom svaki vrijedni 
predmet koji su mogli zgrabiti. 

I tako su se Rokoff i njegovih sedam bijelih mornara 
našli napušteni i opljačkani usred divljine. 

Rokoff je po starom običaju grdio svoje drugove. 
Krivio ih je zbog događaja koji su doveli do gotovo 
beznadnog stanja u kom su se sad nalazili. Ali mornari 
nisu bili nimalo spremni podnositi uvrede i klevete. 

Usred bujice psovki jedan je potegao revolver i opalio 
ravno na Rokoffa. Taj čovjek slabo je naciljao, ali se 
Rokoff toliko prestrašio da se okrenuo i pobjegao u 
šator. 

Dok je trčao, bacio je slučajno pogled onkraj bome, 
prema rubu šume, i ondje je načas ugledao ono od čega 
mu je kukavičko srce zamrlo od straha, što je gotovo 
izbrisalo užas pred sedmoricom ljudi, koji su sad svi, 
puni mržnje i osvete za njim pucali. 

Vidio je kako iz grmlja izranja golema pojava gotovo 
naga bijelca. 

Jurmuvši u šator, Rokoff se nije zaustavio na bijegu, 
nego je naprosto prošao kroz stražnji zid, posluživši se 
dugim prorezom što ga je noć prije bila učinila Jane 
Clayton. 

Prestravljeni Rokoff protrčao je poput lovljena zeca 
kroz rupu koja je još zijevala u zidu bome, ondje kuda je 
bio pobjegao njegov plijen. Kad se Tarzan približio logoru 
na suprotnoj strani, Rokoff je nestao u džungli tragom 
Jane Clayton. 

Kad je majmun-čovjek sa starom Tambudzom ušao u 
bomu, ono se sedam mornara, prepoznavši ga, okrenulo 
i pobjeglo u suprotnom smjeru. Tarzan je vidio da Rokoff 
nije među njima, pa ih je pustio da bježe — on je imao 
posla s Rokoffom, kojega se nadao pronaći u šatoru. Što 


se mornara tiće, znao je da će se džungla pobrinuti da 
okaju svoju zloću, a nije ni imao krivo, jer su posljednje 
bijelčeve oči koje su na njih pale bile njegove. 

Videći da je Rokoffov šator prazan, Tarzan ga je htio 
tražiti, ali mu je Tambudza rekla da je taj Covjek otišao 
samo zato što mu je M'ganvazam poručio da se Tarzan 
nalazi u selu. 

— Sigurno se onamo požurio — dokazivala je starica. 
— Ako ga hoćesS pronaći, vratimo se odmah. 

I sam Tarzan mislio je da će to jamačno biti istina, pa 
nije tratio vrijeme da pronađe Rokoffov trag, nego je 
požurio u M'ganvazamovo selo, ostavivši Tambudzu da 
ide polako za njim. 

Nadao se da je Jane još sigurna i da je s Rokoffom. 
Ako je tako, radi se samo o sat-dva, pa da je otme tom 
čovjeku. 

Sad je znao da ga je M'ganvazam prevario i da će se 
možda morati boriti da oslobodi ženu. Želio je da su s 
njim Mugambi, Šita, Akut i ostali, jer je shvaćao da mu 
neće biti baš lako, onako samom, otrgnuti Janu iz 
pandža takvih hulja kakvi su Rokoff i prepredeni 
M'ganvazam. 

Na svoje čuđenje nije u selu našao traga ni Rokoffu 
ni Jani, a budući da se nije mogao pouzdati u 
poglavičinu riječ, nije tratio vrijeme _ da uzaludno 
ispituje. Tako se iznenada i neočekivano vratio, i tako je 
brzo nestao u džungli čim je saznao da oni koje traži 
nisu u selu, da stari M'ganvazam nije imao vremena da 
mu sprijeći odlazak. 

Vijući se drvećem, požurio se u napušteni logor iz 
kojeg je tek nedavno bio otišao, jer je znao da je to 
pravo mjesto na kojem može poćeti slijediti Rokoffov i 
Janin trag. 

Kad je stigao u bomu, kružio je polako njezinom 
vanjskom stranom, dok nasuprot rupi u trnovitom zidu 
nije naišao na znakove koji su mu govorili da je tuda 


nešto nedavno pošlo u džunglu. Njegov oštri miris dao 
mu je znati da su oboje od onih koje traži u tom smjeru 
pobjegli iz logora, i trenutak kasnije poćeo je slijediti taj 
trag. 

Daleko ispred njega prestrašena mlada žena šunjala 
se uskim tragom divljači, bojeći se da će se idući 
trenutak naći pred kakvom divljom zvijeri ili jednako 
divljim čovjekom. Dok se tako žurila, nadajući se uporno 
da je pogodila smjer koji će je napokon dovesti do velike 
rijeke, odjednom je naisla na poznato mjesto. 

Na jednoj strani staze, ispod golema drveta, ležala je 
hrpica na brzinu nabacanog granja — do smrti to će se 
mjestance u džungli nalaziti neizbrisivo u pamćenju. Tu 
ju je bio Anderssen sakrio — tu je on žrtvovao život 
nastojeći je uzaludno spasiti od Rokoffa. 

Videći to, sjetila se puške i municije koju joj je taj 
čovjek bio narinuo u posljednji trenutak. Dosad je na to 
bila potpuno zaboravila. Još je stiskala u ruci revolver 
što ga je bila istrgla iz Rokoffova pojasa, ali u njem neće 
biti više od šest naboja — nedovoljno da se opskrbljuje 
hranom i štiti na dugom putu prema moru. 

Zadržavajući dah, pipala je ispod hrpice, jedva se 
usuđujući nadati da će se ono blago još naći ondje gdje 
ga je ostavila, ali, na svoje beskrajno olakšanje i radost, 
ruka joj je odmah naišla na cijev onog teškog oružja, a 
onda i na remen s nabojima. 

Kad je ovaj posljednji prebacila preko ramena i 
osjetila težinu velike puške za divljač, prože je odjednom 
osjećaj sigurnosti. S novom nadom i osjećajem gotovo 
sigurna u uspjeh krenula je dalje. 

Te noći spavala je u rašljama drveta, Tarzan joj je 
toliko puta govorio kako je on to znao činiti, a rano 
sutradan ponovo je kretala na put. Kasno tog 
popodneva, kad je htjela proći malom čistinom, prepala 
se videći kako velik majmun dolazi iz džungle na 
suprotnoj strani. 


Vjetar je puhao ravno preko čistine između njih, pa 
se Jane brzo smjestila niz vjetar od tog golemog 
stvorenja. Onda se sakrila u gusto grmlje i promatrala, 
držeći pušku pripremnu. 

Polako je ta grdosija napredovala preko čistine, 
njušeći od vremena do vremena tlo, kao da njuši trag. 
Jedva je taj veliki majmun prevalio desetak koraka po 
čistini, kad je još jedan izišao iz džungle, a zatim još 
jedan, pa jos jedan, dok prestrašena žena koja je čučala 
u svom skrovištu sa spremnom puškom, nije ugledala 
posve jasno pet okrutnih zvijeri. 

Na svoje zaprepaštenje vidjela je da su majmuni stali 
usred te čistine. Zbili su se i pogledavali natrag, kao da 
očekuju da će stići i drugi majmuni. 

Jane je željela da odu, jer je znala da svaki trenutak 
neki vrtložić vjetra može njezin miris ponijeti do njihovih 
nosnica, a što bi joj onda koristila puška protiv onih 
golemih mišića i jakih koljača? 

Oči su joj lutale onamo-ovamo između majmuna i 
ruba džungle prema kojoj su oni gledali, dok napokon 
nije ugledala ono zbog čega su se zaustavili i što su 
čekali. Nešto ih je slijedilo. 

Bila je sigurna da je tako, jer je vidjela kako vitko, 
žilavo tijelo pantere bešumno klizi iz džungle na mjestu 
na kojem su trenutak prije izronili majmuni. 

Životinja je brzo prešla čistinu do majmuna. Jane se 
čudila kako je, naočigled, nezainteresirana, a trenutak 
kasnije zadivila se kad je vidjela kako je ta velika mačka 
došla posve blizu majmuna, koje kao da njezina 
prisutnost nije ništa smetala, a onda je sjela u sredinu i 
počela se marljivo čistiti, što mačja porodica uglavnom i 
čini dok je budna. 

Ako se mlada žena iznenadila videći kako se bratime 
ovi prirodni neprijatelji, gotovo se pobojala za svoje 
duševno zdravlje kad je odmah zatim opazila kako na 
čistinu stupa visok, mišićav ratnik i pridružuje se 


skupini divljih zvijeri. 

Ugledavši čovjeka, bila je sigurna da će ga rastrgati 
na komade i napola se podigla iz skloništa, prinesavši 
pušku k ramenu da učini ono sto može kako bi 
spriječila da čovjek ne doživi strašnu sudbinu. 

Sad je vidjela da se taj čovjek zapravo razgovara sa 
životinjama — da im izdaje naloge. 

Tada je cijelo to društvo preslo čistinu i isćezlo u 
džungli na suprotnoj strani. 

Odahnuvši od čuđenja, Jane Clayton zatetura i 
pobježe od strašnog čopora koji je bio upravo prošao 
mimo. Pola milje iza nje još je jedan čovjek, slijedeći isti 
trag koji i ona, ležao ukočen od straha iza mravinjaka 
dok je strašna skupina prolazila posve blizu. 

To je bio Rokoff. Ali on je prepoznao članove toga 
strašnog društva kao saveznike Tarzana-majmuna. Zato 
se, tek što su te životinje prošle, podigao i potrčao 
džunglom koliko su ga noge nosile, tako da se što više 
udalji od tih užasnih zvijeri. 

Tako se dogodilo da je Nikolas Rokoff, kad je Jane 
Clayton došla do obale rijeke kojom je kanila otploviti do 
oceana i konačno se spasiti, bio tek nedaleko. 

Na obali je mlada žena vidjela velik izdubeni čamac 
napola izvučen iz vode i dobro privezan za obližnje drvo. 

Mislila je da će taj riješiti pitanje prijevoza do mora, 
samo ako to golemo, nespretno plovilo bude porinula u 
vodu. Odvezavši konop kojim je čamac bio privezan za 
drvo, Jane je žestoko gurala pramac teške kanoe, ali 
postigla je toliko koliko bi bila i da je pokušala zemlju 
gurnuti s njezine putanje. 

Gotovo je izgubila dah, kad joj pade na pamet da 
izdubeni čamac gurne u rijeku tako da mu krmu nečim 
natovari i onda pramac njiše dok se ne odskliže u rijeku. 

Nije bilo kamenja, ali je na obali našla mnogo 
naplavljenog drveta, koje je rijeka bila nanijela kad je 
porasla. Pokupila ga je i natovarila na sam kraj krme, 


dok napokon, na veliko zadovoljstvo, nije osjetila kako 
se pramac polako podiže s mulja na obali a krma polako 
pluta sa strujom, da bi se ponovno zaustavila nekoliko 
stopa nizvodno. Jane je vidjela da, trčeći gore-dolje 
između pramca i krme, naizmjenično se podiže i spušta 
svaki kraj čamca, budući da time premješta svoju težinu 
od jednog kraja do drugoga, tako da je kanoa, svaki put 
kad bi ona skočila na krmu, posla nekoliko palaca dalje 
u rijeku. Kad je već gotovo uspjela, toliko se zaokupila 
svojim naporom da nije opazila čovjeka što je stajao 
ispod velika drveta na kraju džungle iz koje je upravo 
bio izronio. 

Promatrao ju je kako se muči, s okrutnim i zlobnim 
smiješkom na crnomanjastom licu. 

Čamac se napokon gotovo oslobodio mulja koji ga je 
zadržavao na obali, pa je Jane bila sigurna da će ga 
moći odgurnuti u dublju vodu jednim veslom što je 
ležalo na dnu tog grubog plovila. S tim na umu 
pograbila je veslo i upravo ga je gurnula u riječno dno 
kraj obale, kad joj se oči slučajno podigoše prema 
džungli. 

Kad joj oči padoše na lik čovjeka, kriknu od užasa. 
Bio je to Rokoff. 

Sad je trčao i dovikivao joj da počeka, ili će pucati — 
iako je, budući da je bio potpuno nenaoružan, bilo teško 
shvatiti kako je kanio izvršiti tu prijetnju. 

Jane Clayton nije znala ništa o različitim nevoljama 
koje su zadesile Rokoffa otkako je pobjegao iz šatora, pa 
je zato vjerovala da su njegovi pratioci odmah iza njega. 

Međutim nije kanila ponovo pasti u pandže tog 
čovjeka. Radije bi odmah umrla nego da joj se to dogodi. 
Još jedan trenutak, pa će se čamac osloboditi. 

Kad se jednom nađe u riječnoj struji, Rokoff je neće 
moći zaustaviti, jer na obali nije bilo drugog čamca, a 
nijedan se čovjek, a nikako kukavički Rokoff, neće 
usuditi zaplivati vodom punom krokodila da bi je 


uhvatio. 

Rokoff je pak vise želio pobjeći nego ista drugo. Rado 
bi se bio odrekao svih namjera u vezi s Janom Clayton, 
samo da mu dopusti da s njom dijeli ovo sredstvo bijega 
što ga je otkrila. On bi joj obećao bilo što kad bi mu 
dopustila da uđe u čamac, ali nije mislio da je to 
potrebno učiniti. 


Kada je Jane Clayton bila već gotovo van opasnosti, Rokoff, koji je dotada 
psovao zbog svog neuspjeha, pade iznenada na tlo i čvrsto uhvati nešto što je 
vijugalo kroz mulj prema vodi. Bio je to kraj konopa kojim je čamac bio 
privezan. Jane je opet bila u rukama strašnog Rokoffa. 


Vidio je da može lako stići do pramca prije nego se 
čamac oslobodi obale, a onda neće biti potrebno davati 
nikakva obećanja. Ne da bi Rokoffa imalo pekla savjest, 
kad ne bi održao obećanje zadano toj mladoj ženi, nego 
mu se nije htjelo moljakati onoga koji ga je tako nedavno 
napao i pobjegao. 

Jane Clayton, koja je žestoko gurala čamac, 
odjednom shvati da će uspjeti, jer je, malko se 
zanjihavsši, čamac brzo zaplovio u struju, upravo kad je 
Rokoff rukom posegao za pramcem. 

Njegovi prsti nisu promašili cilj ni za šest palaca. 
Mlada je žena gotovo iznemogla od užasnog tjelesnog i 
živčanog napora koji je podnijela prošlih nekoliko 
minuta. Ali, hvala nebesima, napokon je bila sigurna! 

Još dok je tiho molila i zahvaljivala se, vidjela je kako 
se Rokoffovo lice odjednom  ozarilo pobjedonosnim 
izražajem. U isti trenutak Rokoff, koji je do tada bio 
psovao, pade iznenada na tlo i čvrsto uhvati nešto što se 
vijugalo kroz mulj prema vodi. 

Jane Clayton se šćućurila, razrogačenih očiju od 
užasa, na dnu čamca kad je shvatila da se u posljednji 
trenutak uspjeh pretvorio u neuspjeh, i da je zapravo 
opet u rukama strašnog Rokoffa. 

Jer ono što je taj čovjek vidio i zgrabio bio je kraj 
konopa kojim je čamac bio privezan za drvo. 


niz ugambi 


Na pola puta između Ugambija i sela Vaganvazama, 


Tarzan je naišao na čopor koji se polako kretao po 
njegovu starom tragu. Mugambi je jedva mogao vjerovati 
da su Rokoff i družica njegova divljeg gospodara prošli 
tako blizu traga. 

Činilo se nevjerojatno da su im se ta dva ljudska bića 
toliko približila, a da ih nisu otkrile te čudesno 
tankoćutne i oprezne životinje. Ali Tarzan je pokazao 
trag što ga je slijedio, pa je na nekim mjestima crnac 
vidio da muškarac i žena mora da su se skrivali dok je 
prolazio čopor, i da su promatrali svaki pokret tih 
okrutnih životinja. 

Tarzanu je od samog početka bilo jasno da Jane i 
Rokoff nisu putovali zajedno. Trag je jasno pokazivao da 
je mlada žena bila u početku prilično ispred Rokoffa, ali 
se dalje po tragu vidjelo da muškarac brzo sustiže svoju 
lovinu. 

U početku su na otiscima stopala Jane Clayton bili 
tragovi divljih zvijeri, dok je Rokoffov trag pokazivao da 
je onuda prošao kad su već prošle te životinje. Ali 
kasnije je bilo sve manje i manje životinjskih otisaka 
između Janinih i Rokoffovih stopala, dok se majmun- 
čovjek, kako se približavao rijeci, nije uvjerio da je 
Rokoff zaostajao za mladom ženom tek nekoliko stotina 
metara. 

Znao je da su sad tu negdje, pa je, sa srhom 
očekivanja brzo skočio naprijed, ispred čopora. Vijući se 


hitro drvećem, izišao je na obalu rijeke na onom istom 
mjestu gdje je Rokoff sustigao Janu, dok je nastojala da 
porine onaj nezgrapni izdubeni čamac. 

U mulju na obali majmun-čovjek vidio je otiske 
stopala i Jane i Rokoffa, ali kad je onamo stigao, ondje 
nije bilo ni čamca ni ljudi, niti, na prvi pogled, nikakva 
znaka njihova boravišta. 

Bilo je jasno da su odgurali urođeničku kanou i 
otplovili rijekom. Kad je majmun-čovjek pogledao niz 
rijeku, pod sjenama drveća koje ju je nadvisivalo vidio je 
kako u daljini plovi izduben čamac i upravo nestaje iza 
neke okuke, a na krmi bio je muškarac. 

Upravo kad je čopor stigao na dogled rijeke, vidio je 
kako spretni vođa trči niz obalu, skačući s uzvisinice na 
uzvisinicu po močvarnom tlu koje se pružalo između 
njih i onog malog rta koji se dizao upravo ondje gdje je 
rijeka zavijala na njihovu stranu i nestajala im s vida. 

Teški, nezgrapni majmuni morali su daleko 
zaobilaziti da bi ga mogli slijediti, a isto tako učinio je i 
Šita, koji je mrzio vodu. Mugambi je trčao koliko je samo 
brzo mogao po tragu bijelog gospodara. 

Pošto je pola sata putovao po močvarnom zemljištu i 
prešao visoki rt, Tarzan je tako, prečcem, dospio do 
okuke rijeke, i ondje je vidio onaj izdubeni čamac a na 
krmi Nikolasa Rokoffa. 

Jane nije bila s njim. 

Ugledavši svog neprijatelja, majmun-čovjek  zaori 
onim strašnim životinjskim izazovom, a široki ožiljak 
zacrvenje mu se na ćelu. 

Rokoff je zadrhtao kad je začuo neobični i užasni 
krik. Čučeći na dnu čamca, dok su mu zubi cvokotali od 
straha, promatrao je kako čovjek kojega se bojao više 
nego svih stvorenja na zemlji trči brzo prema rubu vode. 

Iako je Rokoff znao da je siguran od neprijatelja, i 
sam pogled na njega bio je dovoljan da zadrhti od 
užasnog straha, a taj se povećao do histerije kad je vidio 


kako taj bijeli div neustrašivo skače u opasnu vodu 
tropske rijeke. 

Čvrstim, snažnim zamasima majmun-čovjek zaplivao 
je u struju prema izdubenom čamcu koji je odmicao. 
Sad je Rokoff zgrabio veslo što je ležalo na dnu čamca te 
je, ne skidajući razrogačene oči sa žive smrti koja ga je 
progonila, luđački zaveslao, ne bi li povećao brzinu te 
nespretne kanoe. 

A sa suprotne obale zlokobni se valić, koji nije vidio 
ni jedan čovjek, kretao odmjereno prema polunagom 
plivaču. 

Tarzan je napokon stigao do krme čamca. Ispružio je 
ruku i uhvatio rub čamca. Rokoff je sjedio ukočen od 
straha, nije mogao maci ni ruku ni nogu, oči je prikovao 
za lice svog neprijatelja. 

Onda mu privuče pažnju iznenadno komešanje u 
vodi iza plivača. Vidio je talasanje, i znao je od čega je. 

U isti trenutak Tarzan osjeti kako mu jake čeljusti 
grabe desnu nogu. Nastojao se osloboditi i podići u 
čamac. Bio bi uspio da ta neočekivana upadica nije 
odmah pokrenula Rokoffov zli mozak, jer se odjednom 
ponadao da će se osloboditi i osvetiti. 

Poput guje otrovnice taj čovjek skočio je prema krmi 
čamca te je jednim jedinim hitrim udarcem udario 
Tarzana teškim veslom po glavi. Prsti majmuna-čovjeka 
otkliznuše s ruba čamca. 

Na površini bila je kratka borba, a onda komešanje 
vode, mali vir i mjehurići koje je doskora izgladila struja 
— to je na trenutak obilježavalo mjesto gdje je Tarzan- 
majmun, gospodar džungle, pod crnom i opasnom 
vodom Ugambija nestao s vida ljudi. 

Slab od straha, Rokoff se, sav dršćući, spustio na 
dno čamca. Na trenutak nije mogao shvatiti kakvu je 
sreću imao — vidio je samo kako lik tihog, uskoprcalog 
bijelca nestaje pod površinom rijeke, da u sluzavom 
mulju nađe nezamislivu smrt. 


A sa suprotne obale zlokobni se valić kretao odmjereno prema čamcu. 
U istom trenutku kad je Tarzan ispružio ruku i uhvatio rub 
čamca, osjeti kako mu jake čeljusti grabe desnu nogu. 


Polako je značenje svega toga prodiralo u Rokoffov 
mozak, a onda mu okrutni smiješak olakšanja i slavlja 
dodirnu usne. Ali taj je bio kratka vijeka, jer upravo kad 
je sebi čestitao da može razmjerno sigurno nastaviti put 
do obale, paklenska graja podiže se s obale rijeke. 

Kad je pogledao da vidi tko to tako užasno galami, 
vidio je kako s obale u nj zuri, očima punim mržnje, 
đavolska = pantera — okružena — strašnim — Akutovim 
majmunima, a ispred njih golemi crni ratnik prijeti mu 
se šakom, prijeti strašnom smrću. 

Mora tog bijega niz Ugambi, dok je užasna horda 
trčala za njim danju i noću, sad ispred njega, sad i po 
više sati izgubljena daleko u gustoj džungli, a jednom i 
cijeli dan, samo da se opet pojavi na njegovu tragu, 
mrka, nesmiljena i strašna, ta je mora jakog i snažnog 
muškarca pretvorila u ispaćena, sijeda strašljivca, koji 
se više nije nadao da će ikad ugledati zaljev i ocean. 

Bježao je mimo napučenih sela. Više puta ratnici su 
izišli u kanoama da mu presijeku put, ali bi se svaki put 
pojavio strašni čopor, te bi prestrašeni urođenici vrišteći 
pojurili na obalu i izgubili se u džungli. 

Nigdje na bijegu nije vidio Janu Clayton. Nije je ni 
jednom ugledao otkako je na rubu rijeke uhvatio konop 
privezan za pramac njezina čamca, te povjerovao da se 
ona ponovo nalazi u njegovoj moći, samo da mu mlada 
žena trenutak kasnije pomete račune, kad je sa dna 
čamca zgrabila ekspresnu pušku i naciljala mu ravno u 
grudi. 

Onda je brzo ispustio konop, pa ju je vidio kako plovi 
izvan dohvata, ali je on časak kasnije otrčao uz rijeku 
prema malom pritoku u ušću kojega je bio skriven 
čamac u kojem su on i njegova skupina bili došli 
progoneći tu mladu ženu i Anderssena. 

Što se njoj dogodilo? 

Rokoff kao da je malo sumnjao, međutim, da su je 
uhvatili ratnici iz jednog od ono nekoliko sela koja će 


morati proći na putu k moru. Barem se riješio većeg 
dijela svojih neprijatelja. 

Ali bi ipak radije da su svi živi, samo da se može 
osloboditi prijetnje onih strašnih stvorenja koja su ga 
progonila s užasnom nemilosrdnosšću, urlajući i režeći 
svaki put kad bi ga ugledali. Najviše se bojao pantere — 
one plamenooke, đavolske pantere koja se cerila i danju 
na nj rastvarala ralje, a kojoj su se žarke oči opako 
svjetlucale preko vode iz teske tame noćne džungle. 

Ugledavši ušće Ugambija, Rokoff se ispuni novom 
nadom, jer je ondje, na žutoj vodi zaljeva, bio usidren 
Kincaid. Prije nego je on otišao uz rijeku, bio je poslao 
taj parobrodić po ugljen, pod Paulvitchevim zapovjed- 
ništvom, a sad je htio glasno povikati od olakšanja, kad 
je vidio da se brod na vrijeme vratio da ga spasi. 

Mahnito je zaveslao prema brodu a onda se podizao 
na noge i mahao veslom i vikao ne bi li privukao pažnju 
onih na brodu. Ali ma koliko vikao, nije dobivao 
odgovora s tihe lađe. 

Bacivši brz pogled unatrag, ugledao je na obali onaj 
čopor što je režao. Mislio je da još i sad ti čovjekoliki 
vragovi mogu do njega, čak i na parobrod, osim ako 
ondje nema ljudi koji će ih otjerati oružjem. 

Što se moglo dogoditi s onima koje je ostavio na 
Kincaidu? Gdje je Paulvitch? Ta je li taj brod napušten, 
pa je on, napokon, osuđen da ga stigne ona strašna 
sudbina od koje je bježao sve te užasne dane i noći. 
Zadrhtao je poput čovjeka kojemu je na čelo smrt već 
stavila hladni prst. 

A ipak nije prestao bijesno veslati prema parobrodu, 
pa je napokon, poslije, kako se njemu činilo, cijele 
vječnosti, pramac kanoe udario u bok Kincaida. S njega 
visile su ljestve od konopa, ali kad ih je Rokoff uhvatio 
da se popne na palubu, čuo je odozgo opomenu, a kad je 
digao pogled, ugledao je hladnu nesmiljenu cijev puške. 


Pošto je Jane Clayton uperila pušku u Rokoffove 
grudi i uspjela da ga zadrži dok čamac kojim je utekla 
nije otplutao Ugambijem izvan dohvata tog čovjeka, 
odveslala je odmah u maticu i u njoj se duge dane i 
teške noći zadržavala, osim kad bi, za najvrućih sati 
dana plutala kako ju je struja nosila, ležeći ispružena na 
dnu kanoe, zaštitivsi lice od sunca velikim palminim 
listom. 

Samo je tako počivala na tom putovanju. Inače bi 
neprestano nastojala povećati brzinu čamca veslajući 
teškim veslom. 

Rokoff pak nije bio vješt putovati Ugambijem, tako da 
mu je mnogo puta čamac zapadao u virove koji su ga 
zadržavali, jer bi se obično držao suprotne obale od one 
kojom ga je progonila ona strašna horda i prijetila. 

I tako se dogodilo da je, iako se on otisnuo na rijeku 
odmah poslije mlade žene, ova stigla u zaljev puna dva 
sata prije. Kad je ugledala brod usidren na mirnoj vodi, 
srce Jane Clayton počelo je ubrzano tući zbog nade i 
zahvalnosti, ali kad se približila lađi i vidjela da je to 
Kincaid, radost joj ustupi mjesto najtežim bojaznima. 

Bilo je, međutim, prekasno da se vrati, jer je struja 
koja ju je nosila prema brodu bila za njezine mišiće 
prejaka. Nije mogla teškim izdubenim čamcem veslati 
protiv struje, pa joj je samo preostalo da pristane na 
obalu a da je ne vide oni sa palube Kincaida, ili da se 
preda na njihovu milost — inače će je struja odvući na 
more. 

Znala je da na obali ima malo nade da preživi, 
budući da ne zna gdje se nalazi ono prijateljsko 
mosulsko selo u koje ju je bio odveo Anderssen one 
tamne noći kad su pobjegli s Kincaida. 

Budući da Rokoffa nema na parobrodu, možda će joj 
uspjeti da mornarima ponudi veliku nagradu i tako ih 
navede da je odvezu do najbliže civilizirane luke. Bilo je 
vrijedno riskirati — ako uopće može pristati uz 


parobrod. 

Struja ju je nosila brzo niz rijeku, te je vidjela da 
samo s najvećim naporom može taj nezgrapni čamac 
upraviti prema Kincaidu. Odlučivši se da se popne na 
parobrod, htjela je da joj pomognu, ali se začudi kad je 
vidjela da je paluba prazna. Na brodu nije vidjela 
nikakva znaka života. 

Čamac je prilazio sve bliže pramcu broda, a ipak nije 
dolazila nikakva opomena od promatrača s broda. Još 
jedan trenutak, mislila je Jane, pa će je struja odvesti 
mimo parobroda, a onda će je, osim ako ne spuste 
čamac da je spase, struja i brza oseka odnijeti daleko na 
more. 

Mlada žena zvala je glasno u pomoć, ali nije bilo 
odgovora, osim oštra vriska neke divlje životinje na obali 
obrasloj džunglom. Jane je žustro veslala, nastojeći 
pristati uz parobrod. 

Na trenutak činilo se da će svoj cilj promašiti za 
nekoliko stopa, ali se kanoa u posljednji trenutak 
zanijela pod pramac parobroda te je Jane nekako 
uhvatila sidreni lanac. 

Junački je prianjala za one teške željezne karike, a 
struja je gotovo ispod nje odvukla čamac. S one strane 
vidjela je kako niz bok parobroda vise ljestve od konopa. 
Da pusti lanac i riskira da se popne na ljestve, dok joj 
kanoa odlazi ispod nogu, to se činilo nemoguće, ali se 
isto tako činilo uzaludno i da ostane na sidrenom lancu. 

Napokon slučajno pogleda konop na pramcu čamca, 
te je, privezavši drugi kraj konopa čvrsto za lanac, 
uspjela da polako spusti kanou, dok nije bila ravno pod 
ljestvama. Trenutak kasnije, prebacivši pušku preko 
ramena, popela se sretno na pustu palubu. 

Najprije je trebalo da istraži brod, što je i učinila, 
držeći neprestano pušku spremnu, u slučaju da joj 
netko zaprijeti na Kincaidu. Nije trebalo dugo pa da 
otkrije uzrok toj prividnoj pustoši na brodu, jer je na 


prednjem kaštelu pronašla mornare, koji su očito bili 
ostavljeni da čuvaju brod, u duboku pijanom snu. 

Zadrhtavši od gnušanja, popela se gore pa je, koliko 
je samo mogla zatvorila i učvrstila grotlo iznad glava 
pozaspale straže. Zatim je potražila kuhinju i hranu, a 
pošto je utažila glad zauzela je mjesto na palubi, 
odlučivši da nikoga ne pusti na Kincaid ako taj najprije 
ne pristane na njezine zahtjeve. 

Jedan sat po prilici nije se na površini rijeke pojavilo 
ništa sto bi je uznemirilo, a onda je vidjela kako se iza 
zavoja rijeke pojavljuje kanoa u kojoj je sjedio samo 
jedan lik. Nije napredovala daleko u njezinu smjeru, kad 
je prepoznala da je to Rokoff, a kad je taj čovjek pokušao 
da stupi na brod, vidio je uperenu pušku. 

Kad je Rokoff otkrio tko mu to ne da pristati, 
razbjesnio se te je stao prijetiti i psovati na najstrašniji 
način. Ali videći da tom taktikom ne može preplašiti ili 
ganuti mladu ženu, počeo je moliti i obećavati. 

Jane je imala samo jedan jedini odgovor na svaki 
njegov prijedlog, a taj je bio da neće nikad dopustiti da 
se Rokoff s njom nađe na istom brodu. On je bio uvjeren 
da će ona izvršiti svoje prijetnje i ustrijeliti ga ako 
ustraje u nastojanju da se popne na brod. 

I tako, budući da nije bilo drugoga izbora, ta velika 
kukavica stupi u svoj čamac te je, uz veliku opasnost da 
ga struja povuče na more, napokon uspio da prispije na 
obalu daleko dolje u zaljevu, na suprotnoj strani od one 
na kojoj je čopor zvijeri stajao režući i zavijajući. 

Jane Clayton znala je da taj čovjek neće moći sam 
dovesti svoj teški čamac uzvodno do Kincaida, pa se više 
nije bojala napada s njegove strane. Činilo joj se da 
prepoznaje onu strašnu skupinu na obali kao onu istu 
što ju je prije nekoliko dana mimoišla u džungli daleko 
uzvodno, jer se činilo nevjerojatno da bi mogao postojati 
još jedan tako čudni čopor. Ali nije mogla zamisliti što ih 
je dovelo nizvodno do ušća rijeke. 


Na izmaku dana mlada žena odjednom se uznemirila 
Rokoffovom vikom sa suprotne obale rijeke, te je 
trenutak kasnije, gledajući u smjeru njegova pogleda, 
sva preplašena ugledala kako se odozgo približava 
brodski čamac, u kojem su u to je bila sigurna, mogli 
biti samo članovi Kincaidove nestale posade — samo 
lopovi i neprijatelji bez srca. 

Kaa je Tarzan-majmun shvatio da se nalazi u raljama 
krokodila, nije, kao što bi to učinio običan čovjek, 
izgubio svu nadu i predao se sudbini. 

Umjesto toga, prije nego ga je golemi gmaz povukao 
ispod površine, napunio je pluća zrakom, a onda se 
svom snagom svojih velikih mišića, ogorčeno borio za 
slobodu. Ali, tim je, budući da se nalazio izvan svog 
prirodnog elementa, tu grdosiju samo poticao na još 
veću brzinu pod vodom. 

Tarzanova su pluća pucala. Da mu je samo jednom 
udahnuti čist, svjež zrak! Znao je da će poživjeti još 
trenutak-dva, pa je u posljednjem, bolnom grču nastojao 
učiniti što god može da se osveti za svoju smrt. 

Tijelo mu se vuklo uz sluzav trup gmaza. Majmun- 
čovjek pokušao je, dok ga je krokodil vukao u svoju 
jezovitu jazbinu, u tvrdi oklop zabiti kameni nož. 

A tim je samo još više ubrzao krokodila. Upravo onda 
kad je majmun-čovjek shvatio da više neće izdržati, 
osjetio je da mu se tijelo vuće po muljevitu tlu a nos 
podiže iznad površine vode. Svuda oko njega bila je tama 
rova — tišina groba. 

Jedan trenutak  Tarzan-majmun ležao _ je na 
sluzavom, smrdljivom tlu i sopio za zrakom. Odmah do 
sebe napipao je hladne, tvrde ljuske oklopa. Taj se 
podizao i spuštao kao da krokodil grčevito dise. - 

Nekoliko minuta ta su dvojica tako ležali, a onda se 
onaj veliki trup uz čovjeka nenadano zgrči, zadrhta i 


ukoči. Tarzan se podiže na koljena uz krokodila. Vrlo se 
začudio kad je vidio da je zvijer mrtva. Onaj tanki nož 
bio je naišao na ranjivo mjesto u ljuskavu oklopu. 

Zateturavši, majmun-čovjek popipa po smradnoj, 
blatnoj jazbini. Vidio je da se nalazi zarobljen u 
podzemnoj prostoriji dovoljno velikoj za desetak ili više 
onakvih golemih životinja kakva ga je ovamo dovukla. 

Shvatio je da se nalazi u skrivenom gnijezdu tog 
stvorenja, daleko pod obalom rijeke, i da se, bez sumnje, 
ulazi i izlazi na onaj otvor pod vodom kroz koji ga je 
krokodil donio. 

Dakako, prva misao bila mu je da bježi, ali se činilo 
vrlo nevjerojatno da bi se mogao probiti do površine 
rijeke i onda doprijeti do obale. U tom prolazu može biti 
zaokreta i zavoja, ili bi se on, a toga se trebalo najviše 
bojati, mogao sresti s još jednim stanovnikom tog 
skrovišta. 

Čak i da sretno stigne do rijeke, još je postojala 
opasnost da ga, prije nego pristane uz obalu, ponovno 
napadnu krokodili. A ipak nije bilo drugog izbora. Zato 
je  Tarzan-majmun, napunivši pluća  zagušljivim, 
smrdljivim zrakom jazbine, uronio u tamnu rupu pod 
vodom, koju nije mogao vidjeti, nego ju je napipao 
nogama. 

Noga koja se nalazila u raljama krokodila bila je 
tetive nisu bili toliko povrijeđeni da bi se noga 
onesposobila. Samo ga je užasno boljelo. 

Ali Tarzan-majmun navikao je na bol, te na nju, kad 
je uvidio da mu oštri zubi grdosije nisu mnogo naudili, 
više nije ni mislio. 

Brzo je puzio i plivao prolazom koji se najprije 
spuštao a onda dizao, i napokon je izronio na riječno 
dno, ali nekoliko stopa dalje od obale. Kad je majmun- 
čovjek dopro do površine ugledao je nedaleko dvije 
krokodilske glave. Te su brzo krenule prema njemu, a 


čovjek je nadljudskim naporom zaplivao prema granju 
koje se s obližnjeg drveta spuštalo do vode. 

I nije stigao ni trenutak prerano, jer jedva se sretno 
digao na granu, kad su razjapljene ralje životinja 
neugodno škljocnule. Nekoliko minuta Tarzan je počivao 
na drvetu na koje se popeo. Pregledavao je rijeku 
nizvodno koliko je okom po vijugavom toku mogao 
doseći, ali nije bilo znaka ni Rokoffu ni njegovu čamcu. 

Kad je otpočinuo i povezao ranjenu nogu, pošao je za 
kanoom. Našao se na strani rijeke suprotnoj od mjesta 
gdje je u nju ušao, ali budući da je njegova lovina bila 
na vodi, majmunu-čovjeku nije bilo važno gdje počinje 
lov. 

Na svoju veliku žalost, doskora je uvidio da mu je 
noga jače ranjena nego što je mislio, i da mu ozbiljno 
smeta na putovanju. Samo s najvećom teškoćom mogao 
je hodati po tlu brže nego obično, a po drveću ne samo 
da je zaostajao nego se izvrgavao i opasnosti. 

Od stare crnkinje Tambudze Tarzan je saznao ono 
što mu je sad ispunjavalo dušu sumnjama i bojaznima. 
Kad mu je starica pričala o smrti djeteta, dodala je 
također da joj je bijela žena, iako je bila vrlo žalosna, 
povjerila da to dijete nije njezino. 

Tarzan nije uviđao zašto bi Jane nijekala svoj ili 
djetetov identitet. To se jedino može protumačiti tako da 
ona žena koja je njegova sina i Šveđanina pratila u 
samoću džungle uopće nije ni bila Jane. 

Što je o tom više mislio to se više i uvjeravao da mu 
je sin mrtav a žena živa i zdrava u Londonu, i da ona 
uopće ne zna o strašnoj sudbini koja je zadesila njihova 
prvorođenca. 

Napokon je krivo protumačio onu Rokoffovu zlokob- 
nu porugu, i nosio teret dvostruke bojazni, i to 
nepotrebno — barem je tako mislio majmun-čovjek. Od 
tog mu je malo popustila tupa bol zbog smrti njegova 
sinčića. 


Kakve li smrti! Čak je i ona divlja životinja kakva je 
zapravo bila Tarzan, navikla na patnje i strahote užasne 
džungle, zadrhtala od pomisli na strasnu sudbinu koja 
je zadesila nevino dijete. 

Dok se mučno probijao prema obali mora, toliko je 
mislio o strahovitim zločinima koje je Rokoff izvršio na 
njegovim dragima da mu je onaj veliki ožiljak na čelu 
neprekidno i živo gorio skrletom, što je značilo da je taj 
čovjek u nesmiljenu, životinjskom stanju bjesnila. 
Katkad se i sam iznenadio: manja stvorenja divlje 
džungle bježala su u skrovišta, jer je on, a da nije bio 
svjestan, rikao i režao. 

Da samo može ruku staviti na Rokoffa! 

Dvaput su ratoborni urođenici prijeteći istrčali iz 
svojih sela da mu spriječe put, ali kad je onaj strašni 
majmunski poklič zaorio u njihovim ušima, a veliki je 
div navalio ričući, oni su se prestrašili, okrenuli i 
pobjegli u grmlje, i nisu odande izlazili dok on nije 
odmakao. 

Iako mu se činilo da se strašno polagano kreće, jer je 
majmun-čovjek stekao onakvo mjerilo brzine kakvo 
imaju manji majmuni, zapravo je putovao brzo kao i 
kanoa koja je s Rokoffom plutala ispred njega, tako da je 
došao u zaljev i ugledao ocean upravo u sumrak onog 
istog dana kad su stigli i Jane Clayton i Rokoff. 

Tako se teška tama spustila na crnu rijeku i na 
okolnu džunglu da Tarzan, iako je bio navikao da se 
mnogo služi očima i u mraku, nije mogao razabrati ništa 
ni na nekoliko metara ispred sebe. Nakanio je da te noći 
pretraži obalu, ne bi li pronašao tragove Rokoffu i ženi, 
koja je, on je u to bio siguran, morala Ugambijem stići 
prije Rokoffa. Nije ni sanjao da Kincaid ili neki drugi 
brod leži usidren nekoliko stotina metara pred njim, jer 
se na tom parobrodu nije vidjelo nikakvo svjetlo. 

Još kad je počeo pretraživati obalu, pažnju mu 
odjednom privuče šum koji iz početka nije zamijetio — 


tiho uranjanje vesala u vodu nešto podalje od obale, i 
nasuprot mjestu na kojem je on stajao. Stajao je 
nepomično poput kipa i slušao taj slabi zvuk. 

Taj je odjednom prestao, a slijedilo ga je suškanje 
koje je  uvježbano uho  majmuna-čovjeka moglo 
protumačiti samo jednim — struganjem cipela po 
prečkama brodskih ljestava od konopa. A ipak, koliko je 
on mogao vidjeti, ondje nije bilo broda — a nije ga ni 
moglo biti na tisuće milja unaokolo. 

Dok je tako stajao zureći u tamu oblačne noći, preko 
vode dopre, nenadano i neočekivano poput pljuske, 
oštro štektanje pušaka i onda ženski vrisak. 

Iako je bio ranjen, i još se vrlo dobro sjećao nedavnog 
užasnog doživljaja, Tarzan-majmun nije oklijevao kad se 
u tihoj noći podigao onaj prestrašeni, oštri i prodorni 
krik. Jednim skokom preskočio je grmlje i pljusnuo u 
vodu — a onda je, snažnim zamasima, otplivao u mrklu 
noć, bez ikakva vodiča, osim onog jednog jedinog, 
prevarnog krika, a u društvu strašnih stanovnika 
ekvatorijalne rijeke. 


Čamac koji je privukao Janinu pažnju dok je 
stražarila na palubi Kincaida ugledao je i Rokoff na 
jednoj obali i Mugambi i čopor na drugoj. Rokoffovi 
povici doveli su brodski čamac najprije k njemu, a onda 
su, poslije savjetovanja krenuli prema Kincaidu, ali je, 
prije nego što je čamac prešao pola puta između obale i 
parobroda, s palube progovorila puška, pa se jedan 
mornar na pramcu skvrčio i pao u vodu. 

Poslije toga isli su laganije, a onda se, kad je Janina 
puška pogodila još jednog člana skupine, čamac 
povukao na obalu, gdje je ležao dok je god bilo svjetlo. 

Crni ratnik Mugambi, poglavica Vagambija, upućivao 
je divlji, režeći čopor k suprotnoj obali. Samo je on znao 
tko može biti neprijatelj a tko prijatelj njihova 
izgubljenog gospodara. 


Videći da je zbog pucanja pušaka na obali pažnju Jane Clayton 
popustila, dva mornara stala su se šuljati odostrag prema njoj. 


Da su mogli doseći ili čamac ili Kincaid, bili bi brzo 
završili sa svima koje bi ondje zatekli, ali im je prostrana 
crna voda priječila da pođu dalje, kao da ih široki ocean 
dijeli od plijena. 

Mugambi je nešto znao o događajima koji su doveli 
do Tarzanova iskrcavanja na Otoku džungle i puta 
bijelaca uz Ugambi. Znao je da njegov divlji gospodar 
traži ženu i dijete koje je ukrao onaj opaki bijelac sto su 


ga slijedili daleko u unutrasnjost a sad ponovno na 
more. 

Također je vjerovao da je taj isti čovjek ubio velikog 
bijelog diva kojega je on štovao i zavolio kao što nije 
nikad zavolio ni najveće poglavice svog naroda. I tako je 
u divljim Mugambijevim grudima gorjela željezna odluka 
da se dočepa onog opakog čovjeka i osveti umorstvo 
majmuna-čovjeka. 

Ali kad je vidio da niz rijeku dolazi čamac i prima 
Rokoffa, kad je vidio da plovi prema Kincaidu, uvidio je 
da se ako i sam posjeduje kanou može nadati da čopor 
preveze ondje gdje će moći udariti na neprijatelje. 

I tako se dogodilo da su Tarzanove životinje, čak i 
prije nego je Jane Clayton opalila prvi hitac na Rokoffov 
čamac, nestale u džungli. 

Pošto su Rokoff i njegova skupina, u kojoj je bio 
Paulvitch i nekoliko ljudi koje je on ostavio na Kincaidu 
da se pobrinu za ugljen, uzmakli pred vatrom, Jane je 
shvatila da će to biti samo privremen prekid, pa je s tim 
uvjerenjem odlučila da hrabro i konačno pokuša pobjeći 
od Rokoffovih prijetnji i zlih namjera. 

S tim na umu počela je pregovarati sa dva mornara 
koje je bila zatvorila na prednjem kaštelu, pa ih je, pošto 
su pristali na njezin plan, pod prijetnjom smrti ako je 
pokušaju iznevjeriti, pustila napolje upravo kad je tama 
obavila brod. 

Pod prijetnjom revolverske cijevi, da ih prisili na 
poslušnost, dopuštala im je da izlaze jedan za drugim. 
Dok su oni držali ruke nad glavama, mlada žena ih je 
pretražila, da ne bi uza se imali kakvo skriveno oružje. 
Kad se uvjerila da su nenaoružani, naložila im je da 
presijeku kabel kojim je Kincaid vezan za sidro, jer 
njezin smjeli plan bio je osloboditi parobrod tako da 
otpluta na otvoreno more, da se ondje preda na milost 
elementima, koji, bila je uvjerena, neće biti nemilosrdniji 
od Nikolasa Rokoffa, u slučaju da je ponovno uhvati. 


Postojala je također nada da će na Kincaid naići koji 
brod, a budući da je bilo prilično hrane i vode — ljudi su 
je u to uvjerili — a i doba oluja je prošlo, imala je 
dovoljno razloga nadati se da će joj plan konačno 
uspjeti. 

Noć je bila gusto naoblačena, teški oblaci lebdjeli su 
nisko nad džunglom i vodom — samo na zapadu, kamo 
se od riječnog ušća pružao široki ocean, nazirala se 
nešto manja tama. 

Bila je savršena noć za takav pothvat. 

Njezini neprijatelji ne mogu vidjeti što se radi na 
brodu, niti zamijetiti u kojem ga smjeru brza struja nosi 
na ocean. Prije nego svane, oseka će odnijeti Kincaid 
daleko u Benguelsku struju, koja teče uz obalu Afrike 
prema sjeveru, a budući da je prevladavao južni vjetar, 
Jane se nadala da će biti izvan vida s ušća Ugambija 
prije nego Rokoff može zamijetiti da je parobrod otišao. 

Stojeći nad mornarima koji su radili, mlada žena 
odahnula je kad se posljednji dio kabela odijelio te je 
znala da je brod na putu iz ušća divljeg Ugambija. 
Držeći svoje zarobljenike još uvijek na oku s uperenim 
revolverom, naložila im je da odu na palubu. Kanila ih je 
ponovno zatvoriti u prednjem kaštelu. Ali je napokon 
popustila pred njihovim obećanjima da će joj biti vjerni i 
da će joj pomagati, te im je ponovno dopustila da dođu 
gore. 

Nekoliko minuta Kincaid je brzo plutao sa strujom, a 
onda je po nečem strugnuo i zaustavio se usred rijeke. 
Brod je naletio na podvodni prud koji presijeca tok rijeke 
na četvrt milje daleko od mora. 

Na trenutak je ondje visio, a onda je, okrećući se dok 
mu pramac nije pokazivao prema obali, zaplovio još 
jednom. 

U isti časak, baš kad je Jane Clayton sebi čestitala 
što se brod još jednom oslobodio, ona začu s uzvodne 
strane, po prilici ondje gdje je bio usidren Kincaid, 


štektanje pušaka i ženski vrisak — oštar, prodoran, 
prestrašen. 

Mornari su čuli te pucnjeve, te su bili posve sigurni 
da oni najavljuju dolazak njihova poslodavca, a budući 
da im se nije sviđao plan koji ih osuđuje da žive na 
palubi olupine, užurbano su se šaptom dogovorili kako 
će savladati mladu ženu i dozvati Rokoffa i svoje drugove 
da ih spase. 

Činilo se da će im sudbina biti naklona, jer je zbog 
pucnjave pušaka pažnja Jane Clayton popustila, te je, 
umjesto da pazi na mornare kao sto je bila nakanila, 
potrčala na pramac Kincaida, da kroz tamu zaviri prema 
izvoru nemira na rijeci. 

Videći da ona ne pazi, dva mornara stala su se 
šuljati odostrag prema njoj. 

Kad je jedan od njih strugnuo cipelom po palubi, 
žena je osjetila iznenadnu opasnost, ali ta opomena 
došla je prekasno. 

U trenutku kad se okrenula, oba muškarca skočila 
su na nju i oborila je na palubu, a kad se ona našla pod 
njima, vidjela je, ocrtanu na slabijem mraku oceana, 
pojavu još jednog čovjeka koji se penjao na Kincaid. 

Poslije sve muke njezina je junačka borba za slobodu 
propala. S prigušenim jecajem predala se u toj 
nejednakoj borbi. 


na palubi kincaida 


Kaa je Mugambi ponovno sa čoporom zašao u džunglu 
imao je određen cilj. Želio je pribaviti izduben čamac 
kojim će Tarzanove životinje prevesti na Kincaid. I nije 
trebalo dugo da nađe ono što je tražio. 

Upravo u sumrak našao je kanou privezanu za obalu 
pritočića Ugambija, baš ondje gdje se i nadao da će je 
pronaći. 

Ne gubeći vrijeme, ukrcao je svoj strašni čopor u 
čamac i odveslao u struju. Tako su se brzo dočepali 
kanoe da ratnik nije ni zamijetio da je ona već 
zaposjednuta. U sad već tamnoj noći potpuno je previdio 
skvrčenu pojavu koja je spavala na dnu čamca. 

Ali čim su zaplovili, jedan majmun ravno ispred 
njega divlje zareži te mu svrati pažnju na pojavu koja je 
čučala i drhtala između njega i velikog majmuna. 
Mugambi se začudio kad je vidio da je to neka 
urođenica. Teško je odbio majmuna od njezina vrata, a 
uskoro uspio je i nju umiriti. 

Urođenica se nije htjela udati za starca kojega je 
mrzila, te je namjeravala prenoćiti u kanoi što ju je 
pronašla na obali. 

Mugambi nije želio da ona bude prisutna, ali sad je 
bila tu, pa joj je crnac dopustio — da ne gubi vrijeme 
vraćajući je na obalu — da ostane u kanoi. 

Pomicali su se kroz tamu koliko su samo brzo njegovi 
nespretni drugovi mogli  veslati nizvodno prema 
Ugambiju i Kincaidu. Teško je Mugambi mogao razabrati 


obrise parobroda, ali budući da je ovaj bio između njega 
i oceana, bilo mu je to ipak lakše nego nekomu na obali 
rijeke. 

Kad mu se približio, zapanjio se videći da parobrod 
kao da odmiče, a napokon se posve uvjerio da brod plovi 
nizvodno. Upravo kad je htio potaći svoja stvorenja da 
zaveslaju jače kako bi dostigli parobrod, ugledao je 
odjednom, na tri metra daleko od pramca svoje kanoe, 
još jedan čamac. 

U isti trenutak oni u drugom čamcu otkrili su 
Mugambijev čopor, ali isprva nisu prepoznali strašnu 
posadu. Čovjek na njihovu pramcu povikao je, pitajući 
tko je to, prije nego su se čamci dodirnuli. 

Odgovorila mu je prijetećim režanjem pantera, i 
čovjek se zabuljio u plamene oči Šite, koji se na pramcu 
podigao na prednje šape, spreman da skoči na one u 
čamcu. 

Rokoff je odmah uočio opasnost koja je im prijetila. 
Zapovjedio je da se zapuca na one u drugoj kanoi, a taj 
su plotun, kao i vrisak prestrašene urođenice u kanoi s 
Mugambijem, začuli i Tarzan i Jane. 

Prije nego što su se polaganiji i manje vješti veslači u 
Mugambijevoj kanoi mogli snaći i zakvačiti za 
neprijatelja, taj je brzo okrenuo pramac nizvodno i svom 
snagom zaveslao prema Kincaidu koji su sad vidjeli. 

Pošto je brod udario o prud, ponovno se oslobodi i 
otpluta u polagani vir koji se vraćao uzvodno uz samu 
južnu obalu Ugambija, da onda nekih stotinu metara 
dalje zakrene još jednom i uputi se nizvodno strujom. 
Tako je Kincaid vraćao Janu Clayton ravno u ruke 
neprijatelja. 

Kad je Tarzan skočio u rijeku, nije vidio brod. Nije 
imao ni pojma, kad je zaplivao u noć, da tako blizu pluta 
brod. Vodili su ga zvukovi koji su dolazili sa dviju kanoa. 

Dok je plivao, živo se sjećao kako je ono prije toga 
zaplivao vodama Ugambija, pa se od toga stresao cijeli 


njegov divovski stas. 

Ali iako je dvaput osjetio kako mu se nešto iz 
sluzavih dubina češe o noge, ništa ga nije uhvatilo, te je 
odjednom od čuđenja što pred sobom, ondje gdje je 
očekivao da će biti otvorena rijeka, vidi kako se pomalja 
taman predmet — posve zaboravio na krokodile. 

Taj je predmet bio tako blizu da mu se on približio s 
nekoliko zamaha. Začudio se kad je ispruženom rukom 
dodirnuo bok broda. 

Kad se spretni majmun-čovjek popeo preko brodske 
ograde, njegove tankoćcutne uši osjetiše da se na 
suprotnoj strani palube netko bori. 

Bešumno se požurio onamo. 

Sad se bio podigao mjesec. Iako je nebo još bilo 
oblačno, ona neprodorna tama otprije sad je nešto 
popustila. Njegove oštre oči razabrale su kako se dva 
muškarca navlače s jednom ženom. 

Nije znao je li to ona žena koja je pratila Anderssena 
u unutrašnjost, iako je očekivao da je tako, jer je sad bio 
potpuno siguran da ga je slučaj doveo na palubu 
Kincaida. 

Ali on nije trošio vrijeme dokonim razmišljanjem. 
Ženu su ugrožavala dvojica lopova, a to je bilo dovoljno 
da se majmun-čovjek, a da više ništa ne ispituje, upusti 
svojom golemom snagom u borbu. 

Prije nego su mornari i znali da se na brodu nalazi 
još netko, teška ruka pala je obojici na rame. Kao da ih 
je zahvatio kotač zamašnjak, naglo su odbačeni od svog 
plijena. 

— Što to znači? — upitao ih je tih glas. 

Ali nisu imali vremena da odgovore, jer je na taj glas 
mlada žena skočila na noge pa je s veselim, tihim 
krikom skočila prema napadaču. 

— Tarzane! — povikala je. 

Majmun-čovjek odbaci ta dva mornara preko palube, 
gdje su se, ošamućeni i uplašeni, odvaljali u palubne 


rupe za otjecanje vode, a onda, kliknuvši od čuđenja, 
podignu mladu ženu u naručaj. 

Međutim, kratki su bili trenuci njihova pozdrava. 

Jedva su jedno drugo prepoznali, kad su se oblaci 
nad njima rastavili, tako da se vidjelo kako se pola 
tuceta ljudi penje bokom Kincaida na palubu. 

Prvi bio je Rokoff. Kad su sjajne zrake ekvatorijalnog 
mjeseca osvijetlile palubu, vidio je da se pred njim nalazi 
lord Greystoke, pa je histerično zavrisnuo, zapovjedivši 
svojim podređenima da zapucaju. 

Tarzan je odgurnuo Jane iza kabine kraj koje su 
stajali, te skočio prema Rokoffu. Ljudi iza Rokoffa, 
najmanje dvojica, podigli su puške i opalili na majmuna- 
čovjeka koji je navaljivao. Ali oni iza njih zaposlili su se 
drukčije — jer se ljestvama od konopa gurao strašni 
čopor. 

Najprije je došlo pet uzrežalih majmuna, golemih, 
čovjekolikih zvijeri, iskešenih koljača i slinavih čeljusti, 
a za njima golem crni ratnik, čije se dugo koplje sjalo na 
mjesečini. Iza ratnika veralo se još jedno stvorenje, kojeg 
su se od sveg čopora najviše bojali — pantera, 
svjetlucavih, razjapljenih ralja, žarkih očiju, plamteći 
golemom mržnjom i krvožednosšću. 

Meci ispaljeni na Tarzana promašili su, i on bi u 
trenutku bio na Rokoffu da ta velika kukavica nije 
uzmakla među svoja dva najamnika, a onda, vrišteći od 
histeričnog straha, skočila prema prednjem kaštelu. 

Na trenutak Tarzanovu pažnju privukla su ona dva 
čovjeka ispred njega, tako da nije mogao progoniti 
Rokoffa. Majmuni i Mugambi borili su se s ostatkom 
Rokoffove skupine. 

Pred strašnim divljaštvom tih zvijeri ljudi su se 
doskora raspršili u svim smjerovima — oni koji su se još 
mogli raspršiti, jer su veliki koljači Akutovih majmuna i 
Šitine pandže već pronašli svoje žrtve. 

Četvorica su, međutim, pobjegla i nestala u prednjem 


kaštelu, gdje su se namjeravali zabarikadirati. Tu su 
pronasli Rokoffa, a kako su se bili razbjesnili što ih je u 
času opasnosti ostavio na cjedilu, a i zato što je s njima 
uvijek grubo postupao, naslađivali su se prilikom koja 
im se sad pružala da se donekle osvete omraženom 
poslodavcu. 

Unatoč molbama i puzavim zaklinjanjima, bacili su 
ga na palubu, predajući ga na milost onim strasnim 
zvijerima pred kojima su oni sami bili upravo pobjegli. 

Tarzan je vidio kako se taj čovjek pomalja iz prednjeg 
kaštela — vidio je i prepoznao svog neprijatelja. Ali netko 
drugi vidio ga je isto tako brzo. 

Bio je to Šita. Razjapljenih ralja ta se velika zvijer 
tiho primicala prestravljenom čovjeku. 

Kad je Rokoff ugledao što mu se to primiče, zaurla da 
se sve orilo, te je drhtavih koljena, kao da je uzet, stajao 
pred užasnom smrću koja je prema njemu puzila. 

Tarzan je stupio prema Rokoffu, a u glavi mu je sve 
gorjelo bijesnom vatrom osvete. Napokon ima u svojoj 
vlasti ubojicu sina. On ima pravo da se osveti. 

Jednom kad je želio sam izvršiti pravdu i usmrtiti 
Rokoffa onako kako je odavna zasluživao, Jane ga je 
spriječila. Sad ga nitko neće spriječiti! 

Prsti su mu se grčevito stiskali 1 otvarali dok se 
približavao drhtavom Rokoffu — bio je životinjski 
zlokoban kao i grabežljiva zvijer. 

Tada je ugledao da će ga Šita prestići i oteti mu metu 
njegove velike mržnje. 

Oštro je pozvao panteru, a te su riječi, kao da su 
prekinule strašnu začaranost koja ga je bila obuzela, 
odjednom potaknule Rokoffa da djeluje. Vrisnuvši, 
okrenuo se i pobjegao na most. 

Za njim krenula je pantera, ne mareći za 
gospodarevu opomenu. 

Tarzan je htio skočiti, kad je osjetio lagan dodir na 
ruci. Okrenuvši se, vidio je uz sebe Janu. 


— Ne ostavljaj me — šapnula je. — Bojim se. 

Tarzan pogleda iza nje. 

Svuda naokolo bili su strašni Akutovi majmuni. Neki 
su se čak približavali mladoj ženi iskešenih koljača, 
prijeteći grlenim glasovima. 

Majmun-čovjek potisnuo ih je natrag. Na trenutak 
bio je zaboravio da su to samo zvijeri koje ne mogu 
razlikovati prijatelje od neprijatelja. Nedavna borba s 
mornarima ispoljila im je divlju prirodu, tako da su svi 
izvan čopora za njih značili samo meso. 

Tarzan se ponovno okrenuo prema Rokoffu, žaleći što 
se neće moći osvetiti — osim ako taj čovjek ne pobjegne 
Šiti. Ali dok je gledao, vidio je da za to nema nade. 
Čovjek je uzmakao do kraja mosta, gdje je sad stajao 
dršćući i razrogačenih očiju, okrenut prema životinji 
koja se polako primicala. 

Pantera je puzila trbuhom na daskama poda, 
strahovito režeći. Rokoff je stajao kao skamenjen, 
izbuljenih očiju, razjapljenih usta, s hladnim znojem 
strave na čelu. 

Pred sobom, na palubi, vidio je velike majmune, pa 
se nije usudio pobjeći u tom smjeru. Čak je i sad jedna 
životinja skakala da se uhvati za ogradu mosta i da mu 
se privuče. 

Pred njim se tiho šćućurila pantera. 

Rokoff se nije mogao ni maknuti. Koljena su mu 
drhtala. —Neartikulirano je vikao. S = posljednjim 
prodornim krikom pao je na koljena — a onda je Šita 
skočio. 

Zuto-smeđe tijelo bacilo se ravno na čovjekove grudi, 
oborivši ga na leđa. 

Kad su veliki koljači zaderali u vrat i prsi, Jane 
Clayton okrenula se od užasa. Ali nije se okrenuo 
Tarzan-majmun. Na usnama mu se pojavio hladan 
smiješak zadovoljstva. Ožiljak na čelu, koji je bio gorio 
skrletom, postao je boje njegove pocrnjele kože i nestao. 


la: E! 


Pola tuceta ljudi popelo se bokom Kincaida na palubu. Prvi je bio Rokoff. Ali 
oni iza njih su također navalili. Ljestvama od konopa gurao se strašni čopor: 
pet izrežalih majmuna, golemi ratnik čije se koplje sjalo na mjesečini. Iza njih 
veralo se još jedno stvorenje — pantera, svjetlucavih razjarenih ralja, plamteći 
golemom mržnjom i krvožednošću. 


Rokoff se bijesno ali uzaludno borio protiv životinje 
koja je režala i derala ga, protiv sudbine koja ga je 
zadesila. Za sve svoje bezbrojne zločine bio je kažnjen 
kratkim trenutkom strašne smrti što ga je konačno 
stigla. 

Pošto se prestao boriti, Tarzan se na Janin zahtjev 
približio da otme tijelo panteri, pa da ono što je 
preostalo pokopa kako dolikuje čovjeku. Ali velika se 
mačka podigla nad lovinom i zarežala prijeteći se čak i 
gospodaru kojega je na svoj divlji način voljela, tako da 
je Tarzan, da ne mora ubiti prašumskog prijatelja bio 
prisiljen da odustane od svojih namjera. 

Cijelu tu noć pantera Šita čučao je na onim 
odvratnim ostacima koji su nekad bili Nikolas Rokoff. 


Za sve Rokoff ove ljude znalo se osim za Paulvitcha. 
Četvorica bila su zarobljena u prednjem kaštelu 
Kincaida. Ostali bili su mrtvi. 

Pomoću tih ljudi Tarzan je pripremio brod za polazak 
te je s prvim oficirom, koji je slučajno bio jedan od 
preživjelih, namjeravao potražiti Otok džungle. Ali kad je 
svanulo jutro, digao se velik vjetar sa zapada i podigao 
valove u koje se prvi oficir Kincaida nije usudio uploviti. 
Cijeli taj dan brod je ležao u zaklonu riječnog ušća. Iako 
se noću vjetar smanjio, smatralo se da je sigurnije 
počekati zoru prije nego se pokuša preploviti vijugavi 
kanal do mora. 

Čopor je danju lunjao po palubi broda bez ikakve 
smetnje, jer je doskora od Tarzana i Mugambija saznao 
da ne smije nikomu na Kincaidu nauditi. Ali noću bio je 
zatvoren pod palubom. 

Tarzan se bezgranično radovao kad je saznao od žene 
da ono djetešce koje je umrlo u M'ganvazamovu selu nije 
bilo njihov sin. Nisu mogli znati čije je to dijete bilo, ili 
što se dogodilo s njihovim sinom, a to nisu mogli ni 


otkriti budući da nije bilo ni Rokoff a ni Paulvitcha. 

Nekako im je, međutim, odlaknulo, budući da su 
znali da se još mogu nadati. Mogli su se nadati sve dok 
nemaju dokaza o djetetovoj smrti. 

Činilo se posve očito da mali Jack nije doveden na 
Kincaid. Da se to zbilo, Anderssen bi bio znao, ali on je 
toliko puta uvjeravao Jane da je onaj mališan što ga je 
donio u kabinu one noći kad joj je pomogao pobjeći, bio 
jedini koji se nalazio na Kincaidu otkako je ovaj bio u 
Doveru. 


VI A a X 


zu 


paulvitch snuje osvetu 


Dok su Jane i Tarzan stajali na palubi broda i jedno 
drugomu pričali o pustolovinama koje su doživjeli 
otkako su se odijelili u svom domu u Londonu, gledao ih 
je ispod namrštenih obrva skriven promatrač na obali. 

Kroz mozak tog čovjeka prolazio je plan za planom 
kojim bi mogao spriječiti da Englez i njegova žena 
pobjegnu, jer dok je god u osvetljivom mozgu Alexisa 
Paulvitcha sijala životna iskra, nitko tko je na sebe 
navukao neprijateljstvo tog čovjeka nije mogao biti posve 
siguran. 

Plan za planom stvarao je samo zato da svaki odbaci 
ili kao neizvediv ili kao nedostojan njegove osvete. 
Zločinački duh Rokoffova pomoćnika bio je toliko 
iskrivljen pogrešnim razmišljanjem da taj čovjek nije 
uviđao pravu istinu odnosa između njega i majmuna- 
čovjeka. On nije shvaćao da je pogreška bila uvijek, ne 
na strani engleskog lorda, već na njegovoj strani i na 
strani Rokoffovoj. 

Odbacujući svaku novu spletku, Paulvitch je uvijek 


dolazio do istog zaključka — da ne može učiniti ništa 
dok ga pola širine Ugambija dijeli od predmeta njegove 
mržnje. 


Ali kako da prijeđe tu vodu kojom su gospodarili 
krokodili? Nema ni jedne kanoe bliže nego što je 
mosulsko selo, a Paulvitch nije bio nikako siguran da će 
Kincaid biti još usidren na rijeci dok on prijeđe džunglu 
do udaljenog sela i vrati se s kanoom. A ipak nije bilo 


drugog izlaza, pa je Paulvitch, uvjeren da se samo tako 
može nadati da dopre do plijena, namrštivši se umjesto 
oproštaja sa ona dva lika na palubi Kincaida, napustio 
rijeku. 

Brzajući kroz gustu džunglu, sav zaokupljen onim 
jedinim idolom — osvetom — Paulvitch je zaboravio i na 
strah od divljeg svijeta kojim se kretao. 

Zbunjen i potučen svakim okretajem kola sreće, žrtva 
svojih opakih planova i glavna žrtva vlastite zloće, 
Paulvitch je ipak bio još toliko zaslijepljen da je 
zamišljao kako mu najveća sreća leži baš u tome da 
nastavi spletkariti, iako su zbog toga i on i Rokoff uvijek 
doživljavali nesreću, a ovoga posljednjeg stigla je i smrt. 

Dok je Paulvitch teturao kroz džunglu prema 
mosulskom selu, uskoro se u njegovoj glavi iskristalizira 
plan koji mu se činio ostvarljivim. 

Noću će doći do boka Kincaida, a kad se nađe na 
palubi, potražit će članove prvotne brodske posade, koji 
su preživjeli užase ove strašne ekspedicije, te će ih 
predobiti za pokušaj da preotmu brod Tarzanu i 
njegovim životinjama. 

U kabini bilo je oružja i municije, a u skrivenu 
pretincu stola jedan od onih paklenih strojeva koje je 
Paulvitch izrađivao veći dio svog slobodnog vremena 
onda kad je bio vrlo povjerljiva osoba jednog diverzant- 
skog pokreta u svojoj domovini. 

To je bilo prije nego što ih je za zlato izdao policiji. 
Paulvitch je zatreptao kad se sjetio kako ga je osudio 
jedan od njegovih prijašnjih drugova prije nego što je taj 
za svoje političke ideje platio na kraju konopljinog užeta. 

Ali sad je trebalo misliti na pakleni stroj. Kad bi ga se 
samo mogao domoći! U kutijici od tvrdog drveta, 
skrivenoj u stolu u kabini, nalazila se tolika razorna 
snaga da je mogla u djeliću sekunde zbrisati s Kincaida 
svakog neprijatelja. 

Paulvitch je lizao usne od radosnog očekivanja, te je 


umorne noge prisiljavao na veću brzinu, da ne zakasni 
na brodsko sidrište toliko da ne bi mogao provesti svoj 
plan. 

Sve je zavisilo, dakako, od tog kad odlazi Kincaid. 
Paulvitch je shvaćao da se ništa ne može postići po 
danu. Tama mora prikriti dolazak do boka broda, jer 
ako ga ugledaju Tarzan ili lady Greystoke, neće imati 
prilike da se popne na brod. 

Vjetar koji je puhao, on je bio siguran, bio je razlog 
zašto Kincaid još ne plovi, a ako nastavi puhati do noći 
onda su sve vjerojatnosti na njegovoj strani, jer znao je 
da će majmun-čovjek jedva pokušati da zaplovi zavojitim 
koritom Ugambija dok god mrak leži na površini vode u 
kojoj se skrivaju mnogi sprudovi a brojni otočići rasuti 
su po riječnom ušću. 

Već je dobro poodmaklo popodne kad je Paulvitch 
stigao u mosulsko selo na obali pritoka Ugambija. Ondje 
ga je poglavica primio sa sumnjom i neljubazno, jer je i 
on, kao i svi oni koji su dolazili u dodir s Rokoffom ili 
Paulvitchem, pretrpio od grabežljivosti, okrutnosti ili 
pohlepe ove dvojice. 

Kad je Paulvitch zatražio kanou, poglavica ga je 
mrzovoljasto odbio te je bijelca protjerao iz sela. 
Okružen ljutitim ratnicima koji su gunđali i činili se kao 
da samo čekaju i najmanju izliku pa da ga probodu 
kopljima kojima su mu se prijetili, Paulvitchu nije 
preostalo nego da se povuče. 

Desetak ratnika odvelo ga je do ruba čistine te su ga 
ondje opomenuli da se nikad više ne pojavi blizu njihova 
sela. 

Gušeći se od ljutine, Paulvitch se odsuljao u 
džunglu. Ali kad se odjednom izgubio s očiju ratnika, 
ostao je i pažljivo slušao. Čuo je glasove svojih pratilaca. 
Vraćali su se u selo. Kad je bio siguran da ga ne slijede, 
progurao se kroz grmlje do ruba rijeke. Još se uvijek 
kanio nekako domoći kanoe. 


I sam život zavisio mu je od toga da dopre do 
Kincaida i predobije preživjele članove brodske posade 
za svoj cilj, jer biti ostavljen ovdje u opasnostima afričke 
džungle, gdje je stekao neprijateljstvo urođenika, bilo je, 
to je dobro znao, zapravo isto što i biti osuđen na smrt. 

Želja za osvetom poticala ga je gotovo jednako, 
unatoć opasnosti. Zato se, sav očajan, skrivao u lišću uz 
rječicu i požudno tražio malu kanou kojom bi mogao 
lako upravljati. 

I nije trebao da dugo čeka. Ugledao je na rijeci jedan 
od onih nezgrapnih malih jednosjeda što ih izrađuju 
Mosule. Neki mladić lijeno je veslao u struju. Kad je 
dosegao sredinu rijeke, pustio se da ga nosi spora 
struja. Zavalio se dokono na dnu svoje grube kanoe. 

Ne znajući ništa o nevidljivom neprijatelju na obali 
rijeke, momak je polako plutao nizvodno a Paulvitch ga 
je slijedio stazom u džungli nekoliko metara iza njega. 

Milju ispod sela crni momak uronio je veslo u vodu i 
skrenuo jednosjed prema obali. Paulvitch se veoma 
radovao što je slučaj dovukao mladića na istu stranu 
rijeke po kojoj je i on hodao, a ne na suprotnu, gdje ga 
ne bi mogao doseći. Sakrio se u šikari blizu mjesta na 
kojem je jednosjed morao dotaći obalu polagane rijeke, 
koja kao da je bila ljubomorna na svaki trenutak što je 
prolazio i dovodio je bliže širokom i muljevitom 
Ugambiju, gdje, u prostranoj struji što će uskoro izliti 
svoje vode u veliki ocean, mora zauvijek izgubiti svoju 
osobnost. 

Isto tako lijeni bili su i pokreti mosulskog mladića 
dok je dovlačio svoj jednosjed pod granu velika drveta 
što se naginjalo da dade oproštajni cjelov grudima vode 
koja je odlazila i zelenim lišćem pomiluje nježne prsi 
svoje sanjarski raspoložene ljubavi. 

A pakosni Paulvitch skrivao se u lišću poput zmije. 
Okrutne, prepredene oči naslađivale su se obrisima 
željene kanoe i mjerile stas njezina vlasnika, dok je 


lukav mozak odvagivao čemu se bijelac može nadati ako 
dođe do tjelesnog obračuna sa crncem. 

Samo izravna nužda mogla je natjerati Alexisa 
Paulvitcha u borbu. Ali sad ga je doista velika nužda 
prisiljavala da djeluje. 

Bilo je vremena, upravo dovoljno vremena da se, kad 
zanoci, stigne do Kincaida. Zar ona crna budala neće 
nikad otići od čamca? Paulvitch se vrpoljio i meškoljio. 
Momak je zijevnuo i protegao se. Znalački i promišljeno 
pregledavao je strelice u tobolcu, ispitivao luk i gledao 
oštricu lovačkog noža za pašom na tkanici. 

Ponovno se protegao i zijevnuo, pogledao obalu 
rijeke, slegnuo ramenima i legao na dno kanoe, da 
malko prodrijema prije no što zadre u džunglu da lovi 
plijen. 

Paulvitch se napola podigao te je napetih mišića 
stajao i zurio u svoju žrtvu. Momčevi kapci spustiše se i 
zatvoriše. Uskoro su mu se grudi podizale i spuštale u 
duboku snu. Vrijeme je došlo! 

Paulvitch se šuljao bliže. Neka grana zašušti pod 
njegovom težinom pa se momak prenu u snu. Paulvitch 
poteže revolver i naperi ga u crnca. Jedan trenutak 
ostao je ukočeno miran, a onda momak ponovno 
nesmetano zaspi. 

Bijelac je puzio bliže. Nije se smio izvrći opasnosti da 
promaši. Uskoro se nagnuo nad samog Mosulu. Hladni 
čelik revolvera u njegovoj ruci približavao se sve više 
grudima usnulog mladića. Sad se zaustavio samo 
nekoliko palaca iznad srca koje je snažno kucalo. 

Samo je pritisak prsta bio između nedužnoga 
mladića i vječnosti. Nježni cvijet mladosti još je ležao na 
smeđem obrazu, smiješak je napola rastavio gole usne. 
Je li to mladost ili sreća zaustavila Paulvitchevu ruku? 
Je li grižnja savjesti pokazala ubojici svoj prst prijekora? 

Na sve to Alexander Paulvitch bio je imun. Osmijeh 
iskrivi njegovu bradatu usnu kad mu kažiprst potegnu 


otponac revolvera. Odjeknu hitac. Iznad srca zaspalog 
momka pojavi se rupica, oko koje se nalazio pocrnjeli 
rub mesa opaljenog barutom. 

Mladenačko tijelo napola je sjelo. Nasmiješene usne 
ukočiše se od prepasti i trenutačne boli, koju svijest nije 
nikako očekivala, a onda mrtvac klonu mlohavo u 
najdublji san iz kojega se čovjek više ne budi. 

Ubojica skoči brzo u čamac uz ubijenoga. Bezobzirne 
ruke zgrabiše nesmiljenog mrtvog momka i podigoše ga 
na rub čamca i malko pogurnusše. Pljusak, valići koji su 
se sve više širili, prekinuti iznenadnim podizanjem 
tamna, skrivena tijela iz sluzavih dubina, i priželjkivana 
kanoa bila je u isključivom vlasništvu bijelca — divljijega 
no što je bio onaj mladić kojemu je upravo bio oduzeo 
život. 

Odbacivši konop i zgrabivši veslo, Paulvitch je 
zaveslao svom snagom nizvodno prema Ugambiju. 

Već je pala noć kad je pramac krvavog čamca ujurio 
u struju veće rijeke. Paulvitch je neprestano naprezao 
oči u sve veću tamu, uzaludno nastojeći da prodre one 
crne sjene što su ležale između njega i sidrišta Kincaida. 

Nalazi li se brod još uvijek na Ugambiju, ili se 
majmun-čovjek napokon uvjerio da je sigurno upustiti 
se u sve slabiju oluju? Dok je Paulvitch napredovao sa 
strujom, postavljao je ta pitanja, kao i mnoga druga, od 
kojih ga nije najmanje uznemirivalo i ono koje se ticalo 
njegove budućnosti. Ako je Kincaid već otplovio, on bi 
ostao u nemilosrdnoj, užasnoj, divljoj džungli. 

U tami činilo se veslaču da naprosto leti po vodi, te je 
bio uvjeren da je brod već ostavio sidrište, da ga je i on 
sam već prošao, kad se pred njim, s one strane neke 
istaknute točke pojavi titravo svjetlo brodske svjetiljke. 

Alexander  Paulvitch jedva je mogao zatomiti 
slavodobitan usklik, Kincaid nije otišao! Napokon ga 
život i osveta neće izigrati. 


Osmijeh iskrivi Paulvitchovu bradatu usnu kad mu kažiprst potegne oponac 
revolvera. Iznad srca zaspalog Mosula pojavi se rupica oko koje je bio 
pocrnjeli rub mesa opaljenog barutom. 


Prestao je veslati onaj trenutak kad je ispred sebe 
zamijetio onaj svjetionik nade. Tiho je plutao niz blatni 
Ugambi, samo katkad uranjajući veslo oprezno u struju, 
tako da može primitivni čamac dovesti do boka broda. 

Kad se još više približio, tamni obrisi broda pomoliše 
se pred njim iz mrkle noći. S brodske palube nije se 
ništa čulo. Paulvitch je doplutao, neviđen, do boka 
Kincaida. Samo je kratkotrajno struganje pramca 
njegove kanoe o brodsku oplatu prekinulo noćnu tišinu. 

Drsšćući od uzrujanosti, Paulvitch je nekoliko minuta 
mirovao. Ali s velike mase iznad njega nije dolazio 
nikakav zvuk koji bi naznačivao da je njegov dolazak 
zamijećen. 

Tiho se suljao naprijed dok konopi mračnog jedra 
nisu bili ravno iznad njega. Mogao ih je upravo doseći. 
Samo minuta-dvije trebala mu je da priveže kanou, a 
onda se čovjek uspeo. 

Trenutak kasnije spustio se tiho na palubu. Misli na 
strašni čopor koji je boravio na brodu izazvale su hladne 
srsi uz kičmu tog kukavičkog vrebaoca. Ali sam život 
zavisio je od uspjeha njegove pustolovine, i zato se on 
nekako čeličio protiv one grozne vjerojatnosti što mu se 
ispriječila. 

Nikakva zvuka ili znaka straže kao da nije bilo na 
palubi. Paulvitch se šuljao prema prednjem kaštelu. Sve 
je bilo tiho. Grotlo je bilo otvoreno, a kad je čovjek 
zavirio dolje, ugledao je kako uz svjetlo zadimljenog 
fenjera što je visio sa stropa momčadske nastambe 
jedan od posade Kincaida nešto čita. 

Paulvitch je dobro poznavao tog čovjeka, mrk 
razbojnik s kojim je on mnogo računao, držeći da će mu 
pomoći provesti njegove nakane. Paulvitch se tiho 
spustio kroz otvor na prečke ljestava što su vodile u 
prednji kaštel. 

Oči nije spuštao s čitača, spreman da mu dade znak 
da šuti onaj trenutak kad ga taj čovjek otkrije. Ali 


mornar se toliko udubio u časopis da se Paulvitch 
nezamijećen spustio na pod prednjeg kaštela. 

Ondje se okrenuo i šapnuo čitaočevo ime. Čovjek je 
podigao oći sa časopisa — oči koje su se, kad su pale na 
poznato lice Rokoffova pomoćnika, razrogaćile na 
trenutak, da se odmah namršte i suze od negodovanja. 

— Vraže! — uzviknuo je. — Odakle si došao? Svi smo 
mislili da si gotov i otišao onamo kamo si već dugo 
morao otići. Njegova visost vrlo će se obradovati kad te 
vidi. 

Paulvitch priđe mornaru. Ljubazan smiješak bio mu 
je na usnama. Pružio je desnicu kao da je onaj drugi 
drag, dugo izgubljen prijatelj. Mornar kao da nije vidio 
pruženu ruku, i nije se zauzvrat nasmiješio. 

— Došao sam da vam pomognem — tumačio je 
Paulvitch. — Pomoći ću vam da se oslobodite Engleza i 
njegovih zvijeri — a onda više neće biti opasnosti od 
zakona kad se vratimo u civilizaciju. Možemo se 
došuljati dok spavaju — do Greystokea, njegove žene i 
onog crnog lopova Mugambija. Poslije će biti lako 
uništiti životinje. Gdje su? 

— Dolje — odgovori mornar. — Ali daj da ti nešto 
kažem, Paulvitchu. Više nas ne možeš potaći protiv 
Engleza. Dobili smo od tebe sve što smo željeli, i od one 
druge zvijeri. On je mrtav, a ako se mnogo ne varam, i ti 
ćeš uskoro biti mrtav. Vas dvojica postupali ste s nama 
kao sa životinjama, a ako misliš da te imalo volimo, bilo 
bi bolje da to zaboraviš. 

— Misliš reći da ćete biti protiv mene? — upitao je 
Paulvitch. 

Onaj drugi kimnu, a onda je, poslije trenutačne 
stanke, za koje kao da mu je sinula neka misao, 
ponovno progovorio. 

— Osim ako — rekao je — nešto ne učiniš tako da mi 
bude vrijedno da te pustim otići prije nego te tu Englez 
nađe. 


— Ta valjda me ne tjeraš u džunglu? — pitao je 
Paulvitch. — Umro bih ondje za tjedan dana. 

— Ondje bi još mogao preživjeti — odgovori mornar. 
— Ovdje ne bi mogao. Kad bih probudio svoje drugove, 
oni bi ti po svoj prilici isjekli srce prije nego bi Englez na 
tebe naišao. Vrlo si sretan sto sam samo ja budan. 

— Ti si lud — poviče Paulvitch. — Zar ne znas da će 
vas Englez sve dati povješsati kad vas dopremi onamo 
gdje vas može sćepati zakon? 

— Ne, on tako što neće učiniti — odvrati mornar. — 
On nam je to već rekao, jer kaže da ste samo ti i Rokoff 
krivci — mi ostali bili smo samo oruđe. Shvaćaš li? 

Pola sata Paulvitch je molio i prijetio, već prema 
raspoloženju. Katkad je gotovo zaplakao, pa je onda opet 
svom slušaocu obećavao basnoslovne nagrade ili 
zasluženu kaznu. Ali je ovaj bio tvrdoglav. 

Objasnio je Paulvitchu da za nj postoje samo dva 
puta — ili mora pristati da se odmah preda lordu 
Greystokeu, ili mora platiti mornaru, kao cijenu što mu 
dopušta da nesmetano ode s Kincaida, svaki novčić i 
vrijedan predmet što se nalazi kod njega ili u njegovoj 
kabini. 

— I morat ćeš se prilično brzo odlučiti — zarežao je 
čovjek — jer želim ići spavati. Hajde sad, izaberi — 
njegovu visost ili džunglu? 

— Požalit ćeš to — mrmljao je Paulvitch. 

— Kuš! — odbrusi mornar. — Ako se budeš drsko 
vladao, možda ću promijeniti mišljenje, i zadržati te 
ovdje. 

Paulvitch nije želio da padne u ruke Tarzana- 
majmuna ako je to ikako mogao izbjeći. Ako se užasne 
džungle i plašio, ona je, po njegovu mišljenju bila 
beskrajno bolja nego sigurna smrt koju je, to je dobro 
znao, zaslužio i koju je mogao očekivati od majmuna- 
čovjeka. 

— Spava li tko u mojoj kabini? — upitao je. 


Mornar je zanijekao glavom. — Ne — odgovorio je. — 
Lord i lady Greystoke imaju kapetanovu kabinu. Prvi 
oficir je u svojoj, a u tvojoj nije nitko. 


— Otići ću i donijeti ti svoje dragocjenosti — reče 
Paulvitch. 

— Poći ću s tobom da vidim nećeš li počiniti kakve 
gluposti — napomenuo je mornar pa je slijedio 


Paulvitcha uz ljestve do palube. 

Na ulazu u kabinu mornar se zaustavio da stražari, 
dopustivsi Paulvitchu da sam pođe u kabinu. Tu je ovaj 
pokupio ono nekoliko stvari kojima će kupiti neizvjestan 
bijeg. Dok je jedan trenutak stajao uz stolić na kojem ih 
je gomilao, premišljao je da li da se bori samo za 
sigurnost ili da se osveti neprijateljima. 

I dok je tako razmišljao, odmah mu pade na pamet 
ona crna kutijica stoje bila skrivena u tajnu pretincu 
ispod lažne daske stola na kojem mu je počivala ruka. 

Paulvitcheovo lice osvijetli se tamnim smiješkom 
pakosnog zadovoljstva kad se sagnuo i popipao daske 
ispod stola. Trenutak kasnije izvukao je iz skrovišta ono 
što je tražio. Upalio je fenjer što se njihao s grede na 
stropu, tako da može vidjeti dok skuplja stvari, a sad je 
onu crnu kutiju držao pod samim fenjerom i pipao po 
kopči koja je zatvarala poklopac. 

Kad je podigao poklopac, u kutiji vidjela su se dva 
dijela. U jednom je bio mehanizam koji je nalikovao 
ustrojstvu malena sata. Ondje je bila i baterijica sa dva 
suha elementa. Žica je polazila od sata do jednog pola 
baterije, i od drugog pola kroz pregradu do drugog dijela, 
dok se druga žica vraćala izravno u sat. 

Ono što je bilo u drugom dijelu nije se vidjelo, jer je 
nad tim bio pokrov, koji je bio zapećaćen. Na dnu kutije, 
uz sat, ležao je ključ. Taj je Paulvitch sad izvadio te ga je 
utakao u kotačić za navijanje. 

Nježno je okretao ključ, prigušujući zvuk time što je 
nabacao nekoliko komada odjeće na kutiju. Sve to 


vrijeme slušao je napeto da se mornar ili tko drugi ne bi 
približio kabini. Ali nitko mu nije prekidao rad. 

Kad je navinuo, Paulvitch namjesti kazalo na maloj 
brojčanici uz sat. Zatim ponovno stavi poklopac na crnu 
kutiju te cijeli stroj vrati u skrovište u stolu. 

Opak osmijeh osipao se čovjekovim dlakavim 
usnama dok je skupljao svoje stvari, ugasio svjetiljku i 
izašao iz kabine do mornara koji ga je čekao. 


— Evo mojih stvari — rekao je Paulvitch. — Sad me 
pusti da odem. 

— Najprije ću ti pregledati džepove — odgovori 
mornar. — Možda si zaboravio kakvu sitnicu koja ti u 


džungli neće nikako trebati, a vraški će dobro doći 
siromašnom mornaru u Londonu. Ah! Upravo kako što 
sam se i bojao — uskliknuo je trenutak kasnije kad je iz 
unutrašnjeg džepa  Paulvitcheova kaputa izvukao 
svežanj novčanica. 

Paulvitch se mrštio, proklinjao. Ali prepiranjem nije 
mogao postići ništa, pa se zato pomirio sa gubitkom, 
znajući da taj mornar neće nikad stići u London da 
uživa plodove krađe. 

Paulvitch je gorio od želje da se tom čovjeku naruga i 
natukne mu kakva će sudbina uskoro zadesiti i njega i 
druge članove društva na Kincaidu. No budući da se 
bojao da će nešto posumnjati, prešao je palubu i tiho se 
spustio u kanou. 

Minutu-dvije kasnije veslao je prema obali, da ga 
ondje proždere tama noćne džungle, kao i užas strašnog 
života, od kojega bi, da je imalo očekivao što ga u 
budućim dugim godinama čeka, bio pobjegao u sigurnu 
smrt otvorenog mora radije nego da ga podnosi. 

Mornar se, pošto se uvjerio da je Paulvitch otišao 
vrati na prednji kaštel, gdje je sakrio plijen te se vratio 
ležaju, dok je u kabini koja je pripadala Paulvitchu 
tišinom noći kucao i kucao onaj mali mehanizam u 
crnoj kutijici, koji je u sebi, za nesvjesne spavaće na 


nesretnom Kincaidu, sadržavao skoru osvetu nakratko 
osujećenog Paulvitcha. 


svršetak kincaida 


Oamah poslije osvita našao se Tarzan na palubi da vidi 


kakvo je vrijeme. Vjetar je jenjao. Nebo je bilo vedro. 
Stanje se činilo idealno da se vrate na Otok džungle, 
gdje je trebalo da ostave životinje. A onda — kući! 

Majmun-čovjek probudio je prvog oficira i naložio mu 
da Kincaid isplovi što prije. Preostali članovi posade, 
zadovoljni s obećanjem lorda Greystokea da ih neće 
goniti zato što su sudjelovali u zločinstvima Rokoffa i 
Paulvitcha, požurili su veselo i hitro na svoje dužnosti. 

Životinje, oslobođene iz zatvora u utrobi broda, sad 
su hodale po palubi, i to na veliku nelagodnost posade, 
koja se još živo sjećala okrutnosti tih zvijeri na onima 
što su našli smrt pod koljačima i pandžama koje kao da 
su još težile za nježnim mesom. 

Pod budnim očima Tarzana i Mugambija, međutim, 
Šita i Akutovi majmuni zatomljivali su svoje želje, tako 
da su ljudi, radili na palubi među njima s mnogo većom 
sigurnosti nego što su i mislili. 

Napokon je Kincaid zaplovio niz Ugambi i našao se 
na svjetlucavoj vodi Atlantika. Tarzan i Jane Clayton 
promatrali su kako zelena obala uzmiče za brodskom 
brazdom, a ovaj put majmun-čovjek ostavljao je svoje 
rodno tlo bez ikakva žaljenja. 

Nijedan brod koji plovi po sedam mora ne bi ga 
mogao odvesti iz Afrike, da nastavi tragati za svojim 
izgubljenim dječakom, ni s pola one brzine koju je 
Englez želio. Nestrpljivom duhu ožalošćenog oca činilo 


se da se polagani Kincaid jedva, miče. 

A ipak taj brod napredovao je čak i onda kad se 
činilo da miruje. Uskoro se niski brežuljci Otoka džungle 
jasno pomoliše na zapadnom obzorju. 

U kabini Alexandera Paulvitcha ono u crnoj kutiji 
kucalo je, kucalo, kucalo, kako se činilo, s beskrajnom 
jednoličnošću. A ipak, sekundu za sekundom, ona 
ručica što je izvirala s oboda jednoga od kotača dolazila 
je sve bliže drugoj ručici koja je proizlazila iz kazaljke sto 
ju je Paulvitch navio na neku točku na brojčanici uz sat. 
Kad se one dvije ručice dodirnu, kucanje mehanizma 
prestat će — zauvijek. 

Jane i Tarzan stajali su na mostu gledajući Otok 
džungle. Ljudi su bili sprijeda. I oni su promatrali kako 
kopno izrasta iz oceana. Životinje sklonile su se u hlad 
kuhinje, gdje su se savile i pozaspale. Sve je bilo tiho i 
mirno na brodu i na vodi. 

Odjednom, bez ikakve opomene krov kabine diže se u 
zrak, oblak gusta dima doseže daleko iznad Kincaida, 
nasta užasna eksplozija koja je potresla brod od pramca 
do krme. 

Odmah izbi na palubi paklenska graja. Akutovi 
majmuni, uplašeni od tog praska, trčali su ovamo- 
onamo, režeći i stenjući. Šita je skakao naokolo i vriskao 
od straha tako da su se sledila srca posade Kincaida. 

I Mugambi je drhtao. Samo su Tarzan-majmun i 
njegova žena ostali mirni. Jedva su krhotine popadale, 
kad je majmun-čovjek bio među životinjama, umirujući 
ih, govoreći im tihim, spokojnim glasom, milujući ih po 
kudravim tjelesima i uvjeravajući ih, kao što je mogao 
samo on, da je neposredna opasnost prošla. 

Kad su ispitali štetu, vidjeli su da im sad najveća 
opasnost prijeti od vatre, jer je plamen proždirao 
krhotine upropaštene kabine, i već se dočepao, kroz 
veliku nepravilnu rupu koju je prouzročila eksplozija, 
donje palube. 


I nije bilo drugog izlaza. Samo su mornari dospjeli iznijeti svoje stvari 
jer je vatra sad već proždirala sve kabine koje eksplozija nije uništila. 
Spustili su čamac, a budući da nije bilo valova, pristali su vrlo lako 
uz obalu otoka. 


Kao čudom, eksplozija nije ranila ni jednog člana 
društva na brodu. Zašto je ta eksplozija nastala, to je 
bila tajna za sve osim jednoga — mornara koji je znao da 
je noć prije na Kincaidu, u svojoj kabini, bio Paulvitch. 
On je nagađao istinu. Ali nije htio ništa govoriti. 
Dakako, ne bi se proveo dobro čovjek koji je dopustio da 
krvni neprijatelj noću dođe na palubu i namjesti pakleni 
stroj da ih sve otpremi u vječnost. Ne, čovjek je odlučio 
da to što zna sačuva za sebe. 

Budući da se vatra sve više rasplamsavala, Tarzan je 
uvidio da je ono što je prouzročilo eksploziju rasulo po 
okolnom drvetu vrlo upaljivu tvar, jer voda koju su 
lijevali iz pumpe kao da je širila a ne gasila požar. 

Petnaest minuta poslije eksplozije veliki su se, crni 
oblaci dima dizali iz utrobe osuđenog broda. Plameni 
jezici dosegli su strojarnicu, te se brod više nije kretao 
prema obali. Njegova sudbina bila je tako zapečaćena 
kao da se voda već sklopila iznad pougljenjenih i 
zadimljenih ostataka. 

— Beskorisno je ostati dulje na njemu — napomenuo 
je majmun-čovjek prvom oficiru. — Ne zna se, ali moglo 
bi biti još eksplozija, a budući da ne možemo spasiti 
brod, najbolje će biti da se odmah ukrcamo u čamce i 
pristanemo na kopno. 

I nije bilo drugog izbora. Samo su mornari mogli 
iznijeti svoje stvari, jer je vatra, koja još nije dosegla 
prednji kaštel, sad već proždrla sve kabine koje 
eksplozija nije uništila. 

Spustili su čamce, a budući da nije bilo valova, 
pristali su vrlo lako. Tarzanove životinje požudno i željno 
njušile su poznati zrak rodnog otoka kad su se maleni 
čamci približavali dražicom. Jedva su kobilice postrugale 
po pijesku, kad su Šita i Akutovi majmuni preskočili 
pramce i brzo otrčali u džunglu. 

Napola žalostan smiješak osu se usnama majmuna- 
čovjeka dok ih je promatrao kako odlaze. 


— Zbogom, moji prijatelji — promrmljao je. — Bili ste 
dobri i vjerni saveznici, i nedostajat ćete mi. 

— Hoće li se vratiti, dragi? — upitala je Jane Clayton, 
koja je bila uz njega. 

— Možda se hoće, a možda i neće — odgovorio je 
majmun-čovjek. — Loše su se osjećali sto su morali 
prihvatiti toliko ljudi. Mugambi i ja utjecali smo na njih 
najmanje, u lošem smislu, jer smo on i ja, u najboljem 
slučaju, samo napola ljudi. Međutim, ti i članovi posade 
previše ste civilizirani za moje životinje — od vas one 
bježe. Bez sumnje osjećaju da neće izdržati kraj tako 
mnogo savršene hrane, a da se jednom ne zabune i ne 
odgrizu jedan zalogaj. 

Jane se nasmijala. — Ja mislim da naprosto hoće 
pobjeći tebi — odvratila je. — Ti ih neprestano 
zaustavljaš pred nečim što one ne shvaćaju da ne smiju 
činiti. Poput malene djece, bez sumnje su oduševljene 
ovom prilikom da pobjegnu iz kruga roditeljske 
discipline. Međutim, ako se vrate, nadam se da to neće 
biti noću. 

— Ida neće biti gladne, ha? — nasmijao se Tarzan. 

Dva sata poslije iskrcavanja ta je mala skupina 
promatrala kako gori brod koji su upravo napustili. 
Onda začuše, nejasno preko vode, još jednu eksploziju. 
Kincaid se gotovo odmah nagnuo na krmu te potonuo za 
nekoliko minuta. 

Ta druga eksplozija nije bila toliko tajanstvena kao 
prva. Prvi oficir protumačio ju je kao eksploziju kotlova 
kad ih je vatra napokon dosegla. Ali su svi brodolomci 
mnogo razmišljali o tom što je prouzrokovalo prvu 
eksploziju. 


ponovo otok džungle 


Skupina je najprije pomislila na svježu vodu i mjesto 
gdje će se utaboriti, jer su svi znali da se njihov boravak 
na Otoku džungle može protegnuti na mjesece, pa ćak i 
godine. 

Tarzan je znao gdje je najbliža voda, pa je onamo 
odmah odveo skupinu. Tu su ljudi počeli izrađivati 
skloništa i grubo pokućstvo a Tarzan je otišao u džunglu 
po meso, ostavivši vjernoga Mugambija i mosulsku ženu 
da čuvaju Janu, koju on ne bi nikad povjerio ni jednome 
članu razbojničke posade Kincaida. 

Lady Greystoke trpjela je mnogo više nego ikoji drugi 
brodolomac, jer se udarac njezinim nadama i njezinu 
već okrutno izmrcvarenom majčinskom srcu nije ticao 
njezine vlastite nevolje, nego uvjerenja da sad nikad više 
neće saznati za sudbinu svog prvorođenca, ili što učiniti 
da otkrije gdje se on nalazi, ili mu popraviti stanje — 
stanje koje je mašta, dakako, slikala u najstrašnijim 
oblicima. 

Dva tjedna ta skupina bavila se dužnostima koje su 
im bile dodijeljene. Po danu stražarili su od izlaza sunca 
do zalaza na klisuri kraj logora — na istaknutoj stijeni 
iznad mora. Tu su skupili golemu hrpu suha granja, 
tako da ga mogu odmah zapaliti, dok je s visoka stupa 
koji su usadili u tlo vijorila zastava opasnosti, koju su 
načinili od crvene potkosulje prvog oficira Kincaida. 

Ali ni jednom ni mrljica na obzorju koja bi mogla biti 
jedro ili dim nije nagradila umorne oči što su se u 


beskrajnoj, beznadnoj budnosti dnevno napinjale preko 
prostranstva oceana. 

Napokon je Tarzan predložio da pokušaju izgraditi 
čamac koji će ih dovesti na kontinent. On im je mogao 
pokazati kako se izrađuje grub alat, a kad je ta misao 
preotela maha u dušama tih ljudi, svi su željeli početi 
raditi. 

Ali kako je vrijeme prolazilo, pa su sve više uviđali 
kakva su se herkuleskog zadatka latili, počeli su 
mumljati i svađati se, tako da se uz druge opasnosti 
pojavila sad nesloga i sumnja. 

Tarzan se sad više nego prije bojao ostaviti Janu 
među poluzvijerima posade Kincaida. Ali morao je loviti, 
jer nitko drugi nije bio tako siguran da će otići i donijeti 
mesa. Katkad bi ga Mugambi zamijenio u lovu. Ali 
crnčevo koplje i strelice nisu nikad bile tako sigurne kao 
konop i nož majmuna-čovjeka. 

Napokon su ljudi stali izbjegavati posao, te bi odlazili 
po dvojica u džunglu da istražuju i love. U to vrijeme 
logor nije vidio Šitu ili Akuta ili drugih velikih majmuna, 
iako ih je Tarzan katkad sretao u džungli dok je lovio. 

Dok se u logoru brodolomaca na istočnoj obali Otoka 
džungle stvari sve više pogoršavale, stvorio se još jedan 
logor na sjevernoj obali. 

Tu je u dražici ležala mala škuna Cowrie, čija se 
paluba nema tome mnogo dana zacrvenjela krvlju 
njezinih oficira i vjernih članova posade, jer Cowrie je 
doživjela zle dane kad je primila na sebe ljude kao što su 
Gust i Maor Momula, i onaj Kaj Šang iz Fačana. 

Bilo je i drugih, njih deset, izmet luka južnog mora. 
Ali Gust i Momula i Kaj Šang bili su prepredeni mozak 
tog društva. Oni su potakli pobunu, tako da mogu 
ugrabiti i podijeliti biserje koje je predstavljalo bogatstvo 
tovara Cowrie. 

Kaj Šang umorio je kapetana dok je taj spavao na 
svom ležaju, a Maor Momula poveo je napad na oficira 


straže. 

Gust, kako je on to već znao, našao je načina da 
navede druge da ubijaju. Ne da bi Gusta grizla savjest, 
samo je osobito pazio na svoju sigurnost. Ubojica uvijek 
nešto riskira, jer žrtve smrtonosnog napadaja rijetko 
umiru mirno i tiho. Katkad čak idu tako daleko da se 
hvataju ukoštac s ubojicom. Takvog sukoba Gust se 
radije klonio. 

No sad kad je posao završen, Šveđanin je težio za 
najvišim položajem među pobunjenicima. Išao je čak 
tako daleko da je sebi prisvojio i nosio neke predmete 
što su pripadali umorenom kapetanu  Cowrie — 
predmete koji su na sebi nosili znakove vlasti. 

Kaj Šang bio je ozlojeđen. Njemu se nikakva vlast 
nije sviđala, a nije imao ni najmanju namjeru da se 
podloži vlasti obična švedskog mornara. 

Sjeme nezadovoljstva već se, dakle, posijalo u logoru 
pobunjenika s Cowrie na sjevernom rubu Otoka 
džungle. Ali Kaj Šang shvaćao je da mora djelovati 
oprezno, jer je samo Gust od tog šarenog čopora znao 
toliko ploviti da ih izvede iz južnog Atlantika pa oko rta 
u pogodnije vode, gdje će moći naći tržište za zlo stečeno 
bogatstvo, a da se o njemu ništa ne pita. 

Dan prije no što su ugledali Otok džungle i otkrili 
malu zatvorenu luku u kojoj se Cowrie sad mirno 
usidrila promatrač je otkrio na južnom obzorju dim i 
dimnjake ratna broda. 

Mogućnost da razgovaraju s ratnim brodom i da ih 
taj ispituje nije se sviđala ni jednom, pa su se zato 
sakrili na nekoliko dana, dok opasnost ne prođe. 

A sad se Gust više nije usuđivao na more. Tvrdio je 
da taj brod koji su oni vidjeli zapravo njih traži. Kaj Šang 
naglašavao je da to ne može biti slučaj, budući da je 
nemoguće da ikoje ljudsko biće, osim njih samih, zna 
što se dogodilo na Couwriji. 

Ali Gust se nije dao uvjeriti. U svom opakom srcu 


gajio je misao kako da poveća svoj dio plijena za oko sto 
posto. Jedino je on mogao ploviti Cowrijom, pa zato 
drugi nisu mogli otići s Otoka džungle bez njega. Ali što 
može spriječiti Gusta da s dovoljno ljudi na škuni 
izmakne Kaj Šangu, Maoru Momuli i polovici posade kad 
mu se za to pruži prilika? 

Tu je priliku čekao Gust. Jednog dana doći će 
trenutak kad će Kaj Šang, Momula i tri-četiri druga 
izbivati iz logora, istražujući ili loveći. Šveđanin je sebi 
razbijao glavu kako da odmami od usidrenog broda sve 
one koje je želio ostaviti. 

Zato je organizirao lov za lovom, ali uvijek kao da je 
neki svojeglavi vrag ulazio u dušu Kaj Šanga, tako da je 
taj prepredeni Kinez uvijek lovio sa samim Gustom. 

Jednog dana Kaj Šang je potajno razgovarao s 
Maorom Momulom, sipajući u ono smeđe uho ovog 
drugog sumnje koje je imao prema Šveđaninu. Momula 
je bio odmah za to da zarije dugačak nož u srce 
izdajnika. 

Istina je, Kaj Šang nije imao drugog svjedočanstva 
osim prirodne prepredenosti svoje vlastite lopovske duše 
— ali zamišljao je da Gust ima one nakane koje bi i on 
rado izvršio kad bi samo mogao. 

No nije se usuđivao dopustiti Momuli da ubije 
Šveđanina, jer su o njemu ovisili da ih odvede na 
odredište. Međutim, odlučili su da neće biti zgorega da 
pokušaju uplašiti Gusta, tako da ovaj pristane na 
njihove zahtjeve, pa je s tim na umu Maor potražio 
samozvanog zapovjednika skupine. 

Kad je napomenuo da bi trebalo odmah otputovati, 
Gust je iznio isti prigovor kao i prije — da ratni brod po 
svoj prilici patrolira morem upravo na njihovu putu 
prema jugu, i da ih čeka ako pokušaju otploviti u druge 
vode. 

Momula se narugao bojazni tog čovjeka, naglašavaju - 
ći da, budući da nitko ni na kojem ratnom brodu ne zna 


za njihovu pobunu, nema razloga da oni budu sumnjivi. 

— Ah! — uskliknuo je Gust. — Tu imaš krivo. Zato si 
sretan što tu imas školovana čovjeka kao što sam ja da 
ti kaže što tije činiti. Ti si jadan crnac, Momulo, pa zato 
ne znaš nista o radiju. 

— Ja nisam crnac! — povikao je. 

Samo sam se šalio — požurio se Šveđanin da 
protumači. — Mi smo stari prijatelji, Momulo, ne 
možemo sebi priuštiti da se svađamo, barem ne dok Kaj 
Šang snuje da nam ukrade sve biserje. Da može pronaći 
čovjeka koji bi mogao poviti Cowrijom, ostavio bi nas 
onaj trenutak. Govori da moramo otići odavde samo zato 
što snuje kako da nas se riješi. 

— Ali radio — upitao je Momula. — Što ima radio s 
tim da ostanemo ovdje? 

— O, da — odgovorio je Gust počešavši se po glavi. 
Pitao se je li Maor zbilja takva neznalica da povjeruje 
onoj nemogućoj laži koju mu je upravo htio izreći. — O 
da! Vidiš, svaki ratni brod opskrbljen je onim što 
nazivaju radio-aparatom. Mogu razgovarati s drugim 
brodovima stotine milja daleko, i mogu slušati sve što se 
govori na tim drugim brodovima, i sad, vidiš, dok ste vi 
ljudi pucali po Cowriji, toliko ste glasno govorili da nema 
sumnje da je taj ratni brod ležao južno od nas i sve to 
slušao. Dakako, možda nisu saznali ime broda, ali su 
čuli toliko da znaju da se posada nekog broda buni i 
ubija svoje oficire. I sad, vidiš, mogu čekati da 
pretražuju svaki brod koji ugledaju, i mogu to dugo 
raditi, a sad možda i nisu daleko. 

Kad je prestao govoriti, Šveđanin je nastojao da se 
drži ozbiljno, tako da njegov slušač ne posumnja u 
istinitost njegovih izjava. 

Momula je neko vrijeme sjedio tiho, gledajući Gusta. 
Napokon se podigao. 

— Ti si veliki lažac — progovorio je. — Ako nas ne 
izvedeš do sutra, nećes više nikada imati prilike da nam 


lažeš, jer sam čuo gdje dvojica ljudi razgovaraju kako bi 
u tebe htjeli urinuti nož, i da će tako i učiniti ako ih u 
toj rupi budes držao imalo dulje. 

— Idi pa pitaj Kaj Šanga ne postoji li radio — 
odgovorio je Gust. — On će ti reći da tako što postoji i 
da brodovi mogu jedan s drugim razgovarati i stotine 
milja preko vode. A onda, reci onoj dvojici koji me hoće 
ubiti da, učine li tako, neće nikad doživjeti da potroše 
svoj dio plijena, jer vas samo ja mogu sigurno odvesti u 
bilo koju luku. 

I tako je Momula pošao Kaj Šangu i upitao ga postoji 
li takav aparat kao što je radio, kojim brodovi mogu 
jedan s drugim razgovarati na velike udaljenosti, a Kaj 
Šang mu je odgovorio da postoji. 

Momula je bio zbunjen. Ali svejedno želio je otići s 
otoka, i bio je voljan predati se neizvjesnosti na 
otvorenom moru radije nego da ostane dulje u 
dosadnom logoru. 

— Da nam je tko drugi da plovi brodom! — jadikovao 
je Kaj Šang. 

To je popodne Momula otišao loviti sa druga dva 
Maora. Lovili su prema jugu, te su otišli daleko od 
logora, kad su ih iznenadili glasovi u džungli. 

Znali su da se pred njima ne nalaze njihovi ljudi, a 
budući da su bili uvjereni da otok nije nastanjen, htjeli 
su pobjeći, bojeći se da su to duhovi — jamačno duhovi 
umorenih oficira i ljudi s Cowrije. 

Ali Momula bio je više radoznao nego praznovjeran, 
pa je zatomio svoju prirodnu želju da pobjegne od 
natprirodnoga. Davši znak svojim drugovima da slijede 
njegov primjer, spustio se na ruke i koljena, pužući 
kradomice i strasšljivo naprijed kroz džunglu, u smjeru 
odakle su dolazili glasovi neviđenih govornika. 

Uskoro se na rubu male čistine zaustavio. Tu mu je 
odlanulo, te je duboko uzdahnuo, jer je pred sobom 
vidio kako na palom stablu sjede dva čovjeka od krvi i 


mesa i ozbiljno razgovaraju. 

Jedan je bio Schneider, prvi oficir Kincaida, a drugi 
pomorac koji se zvao Schmidt. 

— Mislim da to možemo izvršiti, Schmidte — govorio 
je Schneider. — Ne bi bilo teško sagraditi dobru kanou, 
a nas trojica bismo mogli odveslati do kontinenta za 
jedan dan, s pravim vjetrom i uglavnom mirnim morem. 
Nema smisla čekati da ti ljudi sagrade velik čamac, tako 
da se može povesti cijela skupina, jer im je dodijalo 
raditi cijeli bogovetni dan poput robova. Nije nas posao 
da spasimo Engleza. Neka se sam pobrine za sebe. — 
Zaustavio se na trenutak a onda je stao promatrati 
drugoga, da vidi kako će na nj djelovati iduće rijeći. 
Nastavio je: — Ali možemo uzeti ženu. Bila bi sramota 
ostaviti lijep komad kao što je ona u takvoj zabitnoj rupi 
kao što je ovaj otok. 

Schmidt diže pogled i naceri se. 

— A tako ti to s njom mislis? — upitao je. — Zašto to 
nisi odmah rekao? Što dobijem ja ako pomognem? 

— Mora nam dobro platiti da je vratimo u civilizaciju 
— tumačio je Schneider — a reći ću ti što ću ja učiniti, 
podijelit ću sa dvojicom koja mi pomognu. Uzet ću 
polovicu, a oni drugu polovicu — ti i ma koji onaj drugi 
bio. Dosta mi je ovoga, i što prije odavde odem to bolje. 
Što ti kažeš? 

— Pristajem — odgovori Schmidt. — Ne znam kako 
bih stigao na kontinent, a znam da ne zna nitko, a ti se 
jedini razumiješ u navigaciju, pa ću te se zato držati. 

Maor Momula naćuli uši. Znao je ponešto od svih 
jezika što se govore na morima, više je puta plovio na 
engleskim brodovima, tako da je prilično dobro shvatio 
ono što su razgovarali Schneider i Schmidt otkako je na 
njih nabasao. 

Podiže se na noge i stupi na čistinu. Schneider i 
njegov drug prenuše se uzrujano, kao da se pred njima 
podigao duh. Schneider poseže za revolverom. Momula 


je podigao desnicu, s dlanom naprijed, kao znak da ima 
mirne namjere. 

— Ja sam prijatelj — nagovorio ih je. — Čuo sam 
vas. Ali ne bojte se da ću otkriti ono što ste rekli. Mogu 
vam pomoći, a vi možete pomoći meni. — Obraćao se 
Schneideru. — Vi znate upravljati brodom, ali nemate 
broda. Mi imamo brod, a nitko ne zna ploviti. Ako pođete 
s nama i ništa nas ne ispitujete, dopustit ćemo vam da 
odvedete brod onamo kamo hoćete, pošto nas iskrcate u 
izvjesnoj luci, koje ćemo vam ime reći kasnije. Možete 
povesti ženu o kojoj govorite, pa ni mi nećemo ništa 
ispitivati. Slažete li se? 

Schneider je želio više saznati, te je saznao onoliko 
koliko je Momula mislio da može znati. Onda je Maor 
predložio da razgovaraju s Kaj Šangom. Ta su dva člana 
posade Kincaida slijedili Momulu i njegove ljude na 
mjesto u džungli blizu logora pobunjenika. Tu ih je 
Momula sakrio dok je on pošao potražiti Kaj Šanga, 
naloživši najprije svojim maorskim  pratiocima da 
stražare nad dva mornara, da ne bi promijenili misljenje 
i pokušali pobjeći. Schneider i Schmidt bili su zapravo 
zarobljenici, iako to nisu znali. 

Uskoro se Momula vratio s Kaj Šangom, kojemu je 
ukratko ispričao pojedinosti o sreći koja ih je snašla. 
Kinez je nadugo razgovarao sa Schneiderom, dok se, 
iako je po prirodi sumnjao u iskrenost svih ljudi, nije 
posve uvjerio da je Schneider isto toliko lopov koliko i on 
i da želi otići s otoka. 

Pošto je prihvatio te dvije premise, nije mogao mnogo 
sumnjati da će se Schneider sigurno latiti zapovjedniš- 
tva nad Cowrijom. Kaj Šang je znao da će poslije toga 
naći sredstva da tog čovjeka prisili da ga sluša u 
njegovim daljim željama. 

Kad su Schneider i Schmidt otišli i uputili se u 
smjeru svog logora, odlanulo im je više nego ikada. Sad 
su napokon naišli na način kako da sposobnim brodom 


ostave otok. Više neće biti teškog rada na izgradnji 
čamca, i neće stavljati na kocku svoje živote na grubo 
sagrađenu plovilu, koje bi isto tako moglo potonuti kao i 
doseći kontinent. 

A morat će im netko i pomoći da uhvate ženu, ili 
radije žene, jer kad je Momula saznao da se u drugom 
logoru nalazi crnkinja, navaljivao je da se i ona dovede s 
bjelkinjom. 

Kad su Kaj Šang i Momula ušli u logor, shvaćali su 
da im Gust više nije potreban. Pošli su ravno prema 
šatoru u kojem su očekivali da se on u to vrijeme dana 
nalazi, jer iako bi im bilo udobnije na brodu, shvaćali su 
da je sigurnije da udare logor na obali. 

Svaki je znao da u srcu drugih ima toliko prevare da 
je nesigurno da ikoji članovi skupine pođu na obalu i 
ostave druge na Cowriji, pa se zato dopuštalo samo 
dvojici ili trojici odjednom da budu na brodu, osim ako 
ondje nije bilo i čitavo društvo. 

Dok su ta dvojica prilazili Gustovu šatoru, Maor je 
prljavim, tvrdim palcem pipao oštricu dugog noža. 
Šveđanin bi se bio osjećao vrlo neudobno da je vidio tu 
značajnu kretnju ili čitao što se prevrće u okrutnom 
mozgu smeđega čovjeka. 

Dogodilo se da je u taj trenutak Gust bio u šatoru 
koji je zapremao kuhar, a taj šator bio je nekoliko stopa 
udaljen od njegova. Zato je i čuo kako se približuju Kaj 
Šang i Momula, iako nije, dakako, ni sanjao da to za 
njega išta znaći. 

Dogodilo se tako, međutim, da je pogledao na vrata 
kuhareva šatora upravo u trenutku kad su se Kaj Šang i 
Momula približili ulazu u njegov, i pričinilo mu se da se 
u njihovim pokretima nalazi potajnost koja se ne slaže s 
prijateljskim ili ljubaznim nakanama, a onda je Gust, 
upravo kad su ona dvojica uljezli unutra, opazio dugi 
nož koji je Maor nosio iza leđa. 

Šveđaninove oči se razrogačiše, i nekakvi čudni srsi 


spopadoše mu korijenje dlaka. I pod svojom pocrnjelom 
kožom gotovo je posve problijedio. Pojurio je iz kuhareva 
šatora. Njemu nije trebalo podrobno tumačiti nakane 
koje nisu bile posve jasne. 

Sigurno, kao da ih je čuo kovati zavjeru, znao je da 
su mu Kaj Šang i Momula došli oduzeti život. Dosad mu 
je saznanje da on jedini zna ploviti Cowrijom bilo 
dovoljno osiguranje. Ali se očigledno nešto dogodilo, a 
što on ne zna, tako da je vrijedno da ga njegovi 
suzavjerenici uklone. 

Bez zaustavljanja Gust je jurnuo preko žala u 
džunglu. Bojao se džungle. Iz njezinih zakutaka dolazili 
su doista strahoviti, užasni krikovi — iz isprepletene, 
guste, tajanstvene zemlje iza žala. 

Ali ako se Gust bojao džungle, još se više bojao Kaj 
Šanga i Momule. Opasnosti džungle bile su više-manje 
neizvjesne, dok je opasnost koja mu je prijetila od 
njegovih drugova bila posve određena, i može se izraziti 
s nekoliko palaca hladnog čelika ili petljom lagana 
konopa. Vidio je kako je Kaj Šang u tamnoj uličici iza Lu 
Kotajeve kuće u Paj-šau udavio čovjeka. Bojao se 
konopa upravo zato više nego Maorova noža. Ali obojice 
bojao se previše a da im ostane na dohvatu. Zato je 
izabrao nesmiljenu džunglu. 


zakon džungle 


U Tarzanovu logoru, uz mnogo prijetnja i obećanja 
nagrada, majmun-čovjek uspio je napokon gotovo 
završiti trup velika čamca. Mnogo radova izvršili su on i 
Mugambi, a uz to su i logor opskrbljivali mesom. 

Schneider, prvi oficir, mnogo je mumljao, a napokon 
je i otvoreno ostavio posao i otišao sa Schmidtom u 
džunglu, u lov. Rekao je da mora otpočinuti, a Tarzan je, 
da ne povećava neugodnost koja je život u logoru već i 
tako učinila gotovo nemogućim, dopustio da ta dvojica 
odu, a da nije ništa prigovorio. 

Sutradan je, međutim, Schneider hinio kao da žali 
svoj čin, pa se latio ozbiljno posla. I Schmidt je dobro 
radio, pa je lord Greystoke sebi čestitao što su ti ljudi 
napokon uvidjeli i potrebu da rade ono što se od njih 
traži. 

S osjećanjem velikog olakšanja otišao je to popodne 
loviti duboko u džunglu, jer mu je Schneider rekao da 
su on i Schmidt ondje dan prije vidjeli stado mladih 
jelena. 

Schneider je rekao da su te jelene vidjeli na jugoza- 
padu, pa se prema onamo majmun-čovjek lako vijao 
zamršenim zelenilom šume. 

A dok je on odlazio, sa sjevera približavalo se šest 
ružnih ljudi, šuljajući se džunglom onako kako to čine 
ljudi što kane izvršiti kakvo zlodjelo. 

Mislili su da putuju neviđeni. Ali iza njih, gotovo od 
trenutka kad su izišli iz logora, njihovim tragom puzio je 


visok muškarac. U očima tog čovjeka nalazila se mržnja 
i strah, i velika radoznalost. Zašto se Kaj Šang i Momula 
tako šuljaju prema jugu? Što se ondje nadaju naći? 
Gust je zbunjeno tresao glavom niska čela. Ali on će 
saznati. Slijedit će ih i saznati im planove, a onda će ih, 
ako bude mogao, omesti — to se razumije. 

Isprva mislio je da traže njega. Ali napokon se uvjerio 
da nije tako, budući da su postigli sve sto su stvarno 
željeli time Sto su ga potjerali iz logora. Nikad se Kaj 
Šang ili Momula ne bi toliko potrudili da ga ubiju, ili da 
ubiju bilo koga drugoga osim ako se ne radi o novcu, a 
budući da Gust nije imao novaca, bilo je očigledno da 
traže nekoga drugoga. 

Uskoro se skupina koju je on slijedio zaustavi. 
Njezini su se članovi sakrili u lišću sto je obrubljivalo 
trag divljači kojim su došli. Gust se, da može bolje 


vidjeti, popeo na granu drveta iza njih, pazeći da ga lišće 
skriva od vida njegovih dotadašnjih drugova. 

Nije trebalo da dugo čeka, kad je vidio kako se 
nepoznat bijelac pažljivo približuje tragom s juga. 

Ugledavši pridošlicu, Momula i Kaj Šang podigoše se 
iz svojih skrovišta i pozdraviše ga. Gust nije mogao ćuti 
što su razgovarali. Onda se čovjek vratio u smjeru 
odakle je došao. 

To je bio Schneider. Približujući se logoru, zaobišao 
ga je i dospio na njegovu suprotnu stranu, te je u nj 
odmah utrčao, bez daha. Uzbuđeno se požurio k 
Mugambiju. 

— Brzo! — povikao je. — Oni tvoji majmuni uhvatili 
su Schmidta, i ubit će ga ako mu brzo ne pomognemo. 
Samo ih ti možeš otjerati. Uzmi Jonesa i Sullivana — 
mogu ti pomoći — i požuri se k njemu koliko samo 
možeš. Slijedi trag divljači prema jugu oko jednu milju. 
Ja ću ostati ovdje. Previše sam se umorio trčeći, a da se 
s tobom mogu vratiti — i prvi oficir Kincaida baci se na 
tlo, dišući kao da je gotovo na izdisaju. 

Mugambi je oklijevao. Bio je ostavljen da čuva dvije 
žene. Nije znao što da učini, a onda je Jane Clayton, 
koja je čula što je pričao Schneider, dodala svoje molbe 
onima prvog oficira. 

— Nemoj odlagati — nagovarala ga je. — Ništa nam 
se tu neće dogoditi. Gospodin Schneider će ostati s 
nama. Idi, Mugambi. Jadnika treba spasiti. 

Schmidt, koji se sakrio u grmlju na rubu logora, se 
cerio. Mugambi je, slušajući zapovijedi svoje gospoda- 
rice, iako je još sumnjao je li mudro da tako ćini, pošao 
prema jugu, sa Jonesom i Sullivanom za petama. 

Tek što je nestao, Schmidt se podiže i jurnu u 
džunglu prema sjeveru, te se nekoliko minuta kasnije na 
rubu čistine pojavi lice Kaj Šanga iz Fačana. Schneider 
je vidio Kineza pa mu je mahnuo da je sve u redu. 

Jane Clayton i Mosulka sjedile su na ulazu u šator 


one prve, leđima okrenute prema lopovima koji su se 
približavali. Saznale su da u logoru ima stranaca tek 
onda kad se oko njih odjednom pojavilo sest odrpanih 
lupeža. 

— Dođite! — rekao je Kaj Šang davši im znak da se 
podignu. 

Jane Clayton skoči na noge i potraži očima 
Schneidera, te ga je vidjela kako stoji iza pridošlica, 
cereći se. Uz njega je stajao Schmidt. Odmah je vidjela 
da je žrtva zavjere. 

— Što to znači? — pitala je obrativši se prvom oficiru. 

— To znaći da smo pronašli brod i da sad možemo 
pobjeći s Otoka džungle — odgovorio je taj čovjek. 

— Oni ne idu s nama — samo vi i ja i Mosulka. 

— Dođite! — ponovio je Kaj Šang i uhvatio Janu 
Clayton za zapešće. 

Jedan od Maora uhvatio je crnkinju za ruku, a kad je 
ona htjela zavrisnuti, udario ju je po ustima. 

Mugambi je trčao džunglom prema jugu. Jones i 
Sullivan su ga slijedili. Milju je tako trčao da pomogne 
Schmidtu, ali nije vidio ni znaka nestalog čovjeka ili 
ikojega od Akutovih majmuna. 

Napokon se zaustavio i zaurlao onaj poziv kojim su 
se služili on i Tarzan da dozove velike majmune. Nije bilo 
odgovora. Jones i Sullivan stigli su crnog ratnika kad je 
taj stajao i glasio se svojim strašnim pokličem. Crnac je 
tražio još pola milje, oglašujući se od vremena do 
vremena. 

Napokon mu sinu istina, te se onda, poput 
prestrašena jelena, okrenuo i jurnuo u logor. Kad je 
stigao, trebalo je samo trenutak, pa da mu se potvrde 
bojazni. Lady Greystoke i Mosulka su otišle. A otišao je i 
Schneider. 

Kad su se Jones i Sullivan pridružili Mugambiju, on 
ih je htio ubiti od ljutine, jer je mislio da su i oni 
sudjelovali u zavjeri. Ali su ga ti napokon uspjeli 


djelomično uvjeriti da o zavjeri ne znaju nista. 

Dok su stajali i razmišljali o tom gdje bi se mogle 
nalaziti žene i njihov otmičar, kao i o tom zašto ih je 
Schneider odveo iz logora, s granja drveta skočio je 
Tarzan-majmun i prešao čistinu. 

Njegove oštre oči odmah su otkrile da se nešto 
strašno dogodilo, a kad je čuo što mu priča Mugambi, 
ljutito je zaškripao zubima i namrštio se. 

Što prvi oficir želi postići s otmicom Jane Clayton i to 
na otočiću s kojeg nije moguće pobjeći od Tarzanove 
osvete? Majmun-čovjek nije mogao vjerovati da je taj 
čovjek tolika budala. A onda se dotakne istine. 

Schneider ne bi počinio takvo djelo ako nije prilično 
siguran da će sa svojim zarobljenicima moći otići s 
Otoka džungle. Ali zašto je odveo i crnkinju? Mora da je 
netko zaželio da posjeduje i tu tamnu ženu. 

— Dođite — rekao je Tarzan — preostalo nam je 
samo jedno, a to je da im slijedimo trag. 

Kad je prestao govoriti, visoka, nezgrapna pojava 
pomoli se iz džungle na sjevernoj strani logora. Prilazila 
je ravno četvorici ljudi. Za sve njih bila je potpun 
stranac, jer nitko nije ni sanjao da se još jedno ljudsko 
biće, osim onih u logoru, nalazi na neprijaznim obalama 
Otoka džungle. 

To je bio Gust. Prešao je odmah na stvar. 

— Žene su bile ukradene — rekao je. — Ako ih 
hoćete ikad ponovo vidjeti, dođite brzo i slijedite me. Ako 
se ne požurimo, Cowrie će biti daleko na moru. 

— Tko ste vi? — upitao je Tarzan. — Što znate o 
krađi moje žene i crnkinje? 

— Čuo sam kako Kaj Šang i Maor Momula nešto 
snuju s dvojicom ljudi iz vašeg logora. Otjerali su me iz 
logora, i bili bi me ubili. Sad ću im se osvetiti. Dođite! 

Gust je brzo vodio četvoricu ljudi iz logora Kincaida 
kroz džunglu prema sjeveru. Hoće li stići do mora na 
vrijeme? Još nekoliko minuta, pa će se na to pitanje 


moći odgovoriti. 

A kad je napokon ta mala skupina izbila iz 
posljednjeg lišća što im je zaklanjalo pogled, pa im se 
odande ukazala luka i ocean, shvatili su da im je 
sudbina bila vrlo okrutna i neljubazna, jer je Cowrie već 
bila pod jedrima te je polako plovila kroz izlaz luke 
prema otvorenom moru. 

Što da učine? Tarzanove grudi dizale su se i spuštale 
od snažnih, zatomljivanih čuvstava. Činilo se da je pao 
posljednji udarac. Ako je ikad u svom životu Tarzan- 
majmun izgubio nadu, to ju je izgubio sad kad je gledao 
kako mu brod nosi ženu u strašnu sudbinu, ploveći 
otmjeno po namreškanoj vodi, tako blizu, a ipak tako 
užasno daleko. 

Mirno je stajao i promatrao brod. Vidio ga je kako se 
okreće prema istoku i napokon nestaje iza rta, na 
putu... ni sam nije znao kamo. Onda je sjeo i prekrio lice 
rukama. 

Poslije mraka ta petorica ljudi vratili su se u logor na 
istočnoj obali. Noć je bila vruća i sparna. Ni najmanji 
povjetarac nije uznemirivao lišće drveća ili površinu 
oceana mirnu poput ogledala. More se samo blago 
polako spuštalo i dizalo na žalu. Nikad nije Tarzan vidio 
Atlantik tako zloslutno miran. Stajao je na rubu žala 
zureći u pravcu kontinenta, žalostan i utučen, kad se iz 
džungle odmah iza logora začu strašno zavijanje 
pantere. 

U tom strahovitom kriku bilo je nešto poznato, pa se 
Tarzan automatski okrenuo i odgovorio. Trenutak 
kasnije žuto-smeđa pojava Šite išulja se u sumrak na 
žalu. Nije bilo mjeseca, ali nebo se osulo zvijezdama. 
Tiho je ta divlja životinja prišla boku čovjeka. Već dugo 
Tarzan nije vidio svog starog suborca, ali ono blago 
predenje bilo je dovoljno da ga uvjeri da se životinja još 
sjeća veza koje su ih ujedinjavale u prošlosti. 

Majmun-čovjek spusti prste na životinjino krzno. 


Dok se Šita pritiskao uz njegovu nogu, on mu je milovao 
i dragao opaku glavu a oči su mu još pregledavale 
tamnu vodu. 

Odjednom se prenu. Što bi to bilo? Napinjao je oči u 
tami. Zatim se okrenuo i glasno dozvao ljude koji su 
pušili na pokrivaćima u logoru. Ti su odmah dotrčali. Ali 
Gust je oklijevao kad je ugledao kakav je to Tarzanov 


drug. 

— Gledajte! — povikao je Tarzan. — Svjetlo! Brodsko 
svjetlo. To mora biti Cowrie. Zapali su u tišinu. — Zatim 
doda, uskliknuvši s novom nadom: — Možemo ih stići! 
Čamac će nas lako ponijeti. 

Gust je negodovao. — Dobro su naoružani — 
opominjao je. — Ne možemo preoteti brod — samo nas 
petorica. 


— Sad nas je šest — odgovorio je Tarzan pokazavši 
Šitu — a za pola sata može nas biti i više. Šita vrijedi za 
dvadesetoricu ljudi, a oni koje ću dovesti pojačat će 
našu borbenu moć. Vi ih ne poznajete. 

Majmun-čovjek se okrenu i podiže glavu prema 
džungli, te mu se s usana nekoliko puta začu onaj 
jezoviti poklič majmuna koji doziva svoje drugove. 

Uskoro se iz džungle začu odgovor, zatim još jedan, 
pa još jedan. Gust je zadrhtao. Među kakva ga je to 
stvorenja sudbina bacila? Zar nisu Kaj Šang i Momula 
bolji od ovog velikog bijelog diva koji gladi panteru i 
doziva životinje iz džungle? 

Za nekoliko minuta Akutovi su majmuni provalili 
šikarom na žal, dok se, međutim, petero ljudi borilo s 
nezgrapnom trupinom čamca. 

Herkulskim naporom uspjeli su ga dopremiti do ruba 
vode. Vesla dvaju malih čamaca s Kincaida, koje je odnio 
od obale vjetar onu istu noć kad je ta skupina pristala, 
upotrijebili su da podupru šatore od jedrenine. Brzo su 
ih donijeli. Kad su Akut i njegovi sljedbenici prišli vodi, 
sve je bilo spremno za ukrcavanje. 


Još je jednom strašna posada ušla u službu svog 
gospodara, te se bez ikakvih pitanja smjestila u čamcu. 
Četvorica ljudi, jer se Gust nije dao nagovoriti da prati 
tu skupinu, uzela je u ruke vesla, dok su ih neki od 
majmuna oponašali, te se uskoro nezgrapni čamac 
micao polako van na more u smjeru svjetla što se dizalo 
i spuštalo polako na moru. 

Pospan mornar slabo je stražario na palubi Cowrije, 
dok je dolje u kabini Schneider koračao gore-dolje i 
prepirao se s Janom Clayton. Ta je žena u pretincu stola 
u sobi u kojoj je bila zatvorena pronašla revolver, te je 
sad tim oružjem prvog oficira Kincaida držala u šahu. 

Mosulka je klečala iza nje, dok je Schneider koračao 
gore-dolje pred vratima, prijeteći se i moleći i 
obećavajući, ali mu je sve bilo uzalud. Uskoro se s 
palube gore začu povik opomene i hitac. Na jedan 
trenutak Jane Clayton popusti u budnosti, te okrenu oči 
prema oknu. U isti časak Schneider je bio na njoj. 

Stražar je primijetio da se uz Cowriju nalazi još jedno 
plovilo tek onda kad je ugledao kako se preko boka 
broda pomaljaju glava i ramena nekog čovjeka. Odmah 
je skočio na noge te je, povikavši, uperio revolver _ u 
uljeza. Njegov povik a onda hitac revolvera smeo je Janu 
Clayton. 

Mir i prividna sigurnost na brodu doskora se pretvori 
u najdivljiji pakao. Posada Cowrije navalila je naoružana 
revolverima, bodežima i dugim noževima koje su obično 
imali uza se. Ali uzbuna je došla prekasno. Već su 
Tarzanove životinje bile na palubi, zajedno s Tarzanom, i 
dva čovjeka od posade Kincaida. 

Pred tim užasnim životinjama hrabrost pobunjenika 
se pokoleba i splasnu. Oni koji su držali revolvere ispalili 
su nekoliko slabo naciljanih hitaca, a onda su otrčali da 
se negdje sakriju. Neki su se popeli među jedra. Ali 
ondje su Akutovi majmuni bili više kod kuće nego oni. 

Izbezubljene od straha, Maore su majmuni skidali s 


te visine. Životinje su, budući da na njih Tarzan nije 
pazio, jer je otišao tražiti Janu, iskaljivale puni bijes 
svoje divlje naravi na nesretnicima koji su im pali u 
pandže. 

Šita je, međutim, zario velike koljače samo u jedno 
grlo. Neko vrijeme kidao je truplo, a onda je opazio kako 
Kaj Šang skače stepeništem prema svojoj kabini. 

Oštro zaurlavši, Šita skoči za njim, i taj urlik je 
probudio gotovo _ isto tako jezovit krik u vratu 
prestravljenog Kineza. 

Kaj Šang stigao je u kabinu djelić sekunde prije 
pantere, te je, skočivši za sobom zalupio vratima — ali 
ipak prekasno. Veliko Šitino tijelo udarilo je u vrata prije 
nego što ih je uhvatio zasun, te je trenutak kasnije Kaj 
Šang mucao i vrištao skriven iza gornjeg ležaja. 

Šita je lako skočio za svojom žrtvom, te su se ubrzo 
opaki dani Kaj Šanga iz Fačana završili, a Šita je žderao 
žilavo i tvrdo meso. 

Jedva je prošao trenutak otkako je Schneider skočio 
na Janu Clayton i istrgao joj revolver iz ruke, kad su se 
vrata kabine otvorila te se na ulazu pojavio visok, 
polugol bijelac. 

Bez riječi skočio je preko kabine. Schneider je osjetio 
žilave prste na vratu. Okrenuo se da vidi tko ga napada, 
te mu se oči razrogačiše kad je ugledao nad sobom lice 
majmuna-čovjeka. 

Čelični prsti su se stiskali na vratu prvog oficira. Taj 
je htio zavrisnuti, moliti, ali ništa nije izlazilo iz vrata. 
Oči mu se izbuljiše dok se borio za dah, za život. 

Jane Clayton uhvati svog supruga za ruke i pokuša 
ih odvući s vrata umirućega. Ali Tarzan je stresao 
glavom. 

— Ne više — rekao je mirno. — Prije sam dopuštao 
da lopovi žive samo zato da trpim i da ti trpiš jer sam 
imao samilosti. Ovaj put ćemo se osloboditi jednog 
lopova — tako da nikad više ne napakosti ni nama ni 


drugima — i iznenadnim trzajem zaokrenuo je vrat 
vjerolomnom prvom oficiru, tako da se začuo oštar lom, 
te je tijelo omlohavilo i opustilo se u stisku majmuna- 
čovjeka. S gađenjem Tarzan odbaci truplo. Zatim se vrati 
na palubu, a pratile su ga Jane i Mosulka. 

Na palubi bitka je završila. Schmidt, Momula i još 
dvojica jedini su od sveg društva na Cowriji ostali na 
životu, jer su se sklonili u prednji kaštel. Drugi su 
poginuli na užasan način kako su i zaslužili, pod 
koljačima i pandžama Tarzanovih životinja. Ujutro sunce 
je osvijetlilo jezovit prizor na palubi nesretne Couwrije. Ali 
ovaj put krv koja je prljala bijeli pod bila je krv krivaca, 
a ne nevinih. 

Tarzan je izvukao ljude koji su se sakrili u prednjem 
kaštelu, pa ih je, a da im nije obećao da će izbjeći 
kaznu, prisilio da pomognu na brodu — jedina druga 
mogućnost bila je sigurna smrt. 

Jak vjetar podigao se sa suncem, pa se Cowrie 
nadutih jedara uputila prema Otoku džungle, gdje je 
nekoliko sati kasnije Tarzan pokupio Gusta i oprostio se 
sa Šitom i Akutovim majmunima, jer je ovdje iskrcao 
životinje da nastave živjeti divlje i prirodno kako im se 
najviše i sviđalo. Životinje nisu gubile ni trenutka da 
nestanu u hladnim dubinama svoje voljene džungle. 

Može se sumnjati da su znale da ih Tarzan ostavlja 
— osim, možda, u slučaju inteligentnijeg Akuta, koji je 
sam, još stajao na žalu dok se maleni čamac kretao 
prema škuni odnoseći njegova divljeg gospodara. 

I dokle god su Jane i Tarzan mogli raspoznavati, 
stojeći na palubi, vidjeli su samotnu pojavu kudrava 
majmuna nepomičnu na valovima oplakivanom pijesku 
Otoka džungle. 

Tri dana kasnije Cowrie se sastala sa korvetom 
Shorewater, a preko njezina radija lord Greystoke 
doskora je stupio u vezu s Londonom. Tako je saznao 
ono što mu je srce i srce njegove žene ispunilo radošću i 


zahvalnošću — mali Jack nalazio se živ i zdrav u kući 
lorda Greystokea u Londonu. 

Tek kad su stigli u London saznali su pojedinosti o 
onom značajnom lancu događaja koji su spasili to dijete. 

Dogodilo se da je Rokoff, bojeći se donijeti dijete na 
Kincaid po danu, sakrio malog Jacka u domu za 
nahočad, namjeravajući ga prenijeti na parobrod poslije 
mraka. 

Njegov saveznik i glavni pomoćnik Paulvitch, vjeran 
pouci koju je dobivao godinama od svog gospodara, 
napokon je podlegao prevari i pohlepi koja je uvijek 
obilježavala njegova starješinu, te je, namamljen 
mislima o golemoj otkupnini koju može zaraditi ako vrati 
dijete živo i zdravo, odao tajne djetetova porijekla 
upraviteljici tog doma. S upraviteljicom je uredio da se 
Jack zamijeni drugim djetetom, budući da je dobro znao 
da Rokoff neće, sve dok nije prekasno, posumnjati kako 
je bio izigran. 

Žena je obećala da će čuvati dijete dok se Paulvitch 
ne vrati u Englesku. Ali i nju je primamilo zlato, pa je 
počela pregovarati s odvjetnicima lorda Greystokea o 
povratku djeteta. 

Esmeralda, ona stara crna dadilja, koja je smatrala 
da se malome Jacku dogodila nesreća samo zato što je 
ona u vrijeme otmice bila u Americi, vratila se i 
prepoznala dijete. 

Otkupnina je bila isplaćena, pa se deset dana poslije 
otmice budući lord Greystoke živ i zdrav vratio u kuću 
svog oca. I tako se posljednji i najveći lopovluk Nikolasa 
Rokoffa ne samo jadno završio, i to izdajstvom njegova 
jedinog prijatelja, nego je i prouzrokovao smrt tog 
velikog lopova, a lordu i lady Greystoke darovao duševni 
mir, koji nijedno ne bi osjećalo dok bi god životna iskra 
ostajala u Rokoffovu tijelu, a njegov opaki duh bio 
slobodan da izmišlja nove okrutnosti. 

Rokoff je bio mrtav, pa iako im Paulvitcheva sudbina 


I dok god su Jane i Tarzan mogli raspoznavati, stojeći na 
palubi Cowrie, vidjeli su samotnu pojavu inteligentnog 
Akuta na pjeskovitom žalu Otoka džungle. 


nije bila poznata, imali su dovoljno razloga da vjeruju da 
je podlegao opasnostima džungle u kojoj su ga posljednji 


put vidjeli. 
I tako će koliko oni znaju, biti zauvijek slobodni od 
prijetnje ove dvojice — jedinih neprijatelja kojih se 


Tarzan-majmun imao razloga bojati, i to zato sto su 
napadali kukavički, preko njegovih najmilijih. 

Sretno obiteljsko društvance ponovno se našlo u 
Greystokeovoj kući onaj dan kad su lord Greystoke i 
njegova supruga stupili na englesko tlo s palube 
Shorewatera. 

Pratio ih je Mugambi i Mosulka, koju je on one noći 
našao na dnu kanoe, na obali pritočića Ugambija. 

Ta žena prianjala je uz novog gospodara radije nego 
da se uda za mosulskog starca. 

Tarzan im je predložio da se udome na njegovu 
prostranom afričkom imanju u zemlji Vazirija, kamo će 
ih poslati čim se ukaže prilika. 

Možda ćemo ih ondje susresti sve u divljoj romantici 
strašne džungle i velike ravnice gdje Tarzan-majmun voli 
najviše boraviti. 


Tko zna? 


SADRŽAJ 


Otmica 

Iskrcan u pustoši 
Zvijeri u borbi na život i smrt 
Šita 

Mugambi 

Strašna posada 
Izdan 

Ples smrti 

Vitesštvo ili podlost 
Šveđanin 

Tambudza 

Crna hulja 

Bijeg 

Sama u džungli 

Niz Ugambi 

U tamnoj noći 

Na palubi Kincaida 
Paulvitch snuje osvetu 
Svršetak Kincaida 
Ponovo Otok džungle 
Zakon džungle 


Izdaje 

»EPOHA« 

izdavačko, Štamparsko i knjižarsko poduzeće 
Zagreb, Dolac 8. 


Za izdavača 
LJUBO GRUBOR 


Tisak 
GRAFIČKI ZAVOD HRVATSKE 
Zagreb, Frankopanska 26 

| akon kraćeg izdržavanja kazne Ro- 


kolfu je uspjelo da pobjegne pa sa svojim 
ortakom Paulwitchem ukrade Tarzanova sina. 
Tarzan nasjeda Paulwitchevom triku i dolazi 
na »Kincald« po sina. Uskoro je na brod stigla 
i Jane i tako je Rokolf imao u rukama cijelu 
porodicu, Rokoff je iskrcao Tarzana na pu- 
stom otoku gdje ovaj odmah dolazi u sukob 
s majmunom Akutom, ali ga ne ubija već 
postaju prijatelji Uskoro Tarzan spašava i 
leoparda Situ i tako stekne još jednog moćnog 
prijatelja. Ovi prijatelji spašavaju Tarzana od 
ljudoždera kojima ga je predao lukavi Rokofi. 


